
NARODNA 


TISKARA U ZAGREBU, KAPTOL BR. 17 


Ne ide svaka cipela na svaku nogu, niti se sve 
cipele rade po istom kalupu. Tako je isto i s parni¬ 
cama i drugim sudskim poslovima. Nikada nijesu 
dvije parnice posve jednake, tako te bi za jednu 1 za 
drugu vrijedili upravo isti zakonski propisi, pa prema 
tome ni sud ne može u dvjema parnicama posve je¬ 
dnako postupati i suditi. Tako već godinama tuma¬ 
čim na sudu ljudima, koji se čude, kad sud jedamput 
postupa ovako, a drugi puta onako, ili kad sudac za 
jednu odluku kaže, da se proti njoj može apelirati u 
roku od osam dana, a za drugu u roku od 15 dana 
i t d I zakoni se mijenjaju, a izdavaju se 1 novi za¬ 
koni, pa se i radi toga događa, da je sud u jednoj 
stvari prije postupao drugačije, a sada opet drugačije. 

Ljudi, koji su nekoliko puta imali posla pred 
sudom, griješe često puta u svojim stvarima pred su¬ 
dom upravo zato, jer misle, da su kroz nekoliko par¬ 
nica stekli dovoljno pravnog znanja, pa u svojoj dru¬ 
goj parnici postupaju držeći se onoga, što su vidjeli 
i čuli u kojoj pređašnjoj parnici. Osim toga postoje 
u narodu na selu različna posve pogrešna mišljenja 
i shvaćanja 0 sudskim poslovima i sudskom postupku, 
pa je i to više puta razlogom, što mnogi seljak pođe 
posve krivim putem u ostvarivanju ili obrani svojih 
prava. Tako je na primjer u narodu rašireno mišljenje, 
da odvjetnici pomoću različnih fiškalskih smicalica 1 
izvrtanja istine mogu pred sudom pravo pretvoriti u 
krivo i krivo u pravo, te na taj način dobiti parnicu, 
koja se po pravdi i zakonu mora izgubiti i obratno. 
Držeći se toga mišljenja pokušavaju katkada i neki 
seljaci, da na sudu budu takovi fiškali, pa da razli- 
čnim izmotavanjem dobiju parnicu, koju bi možda tre¬ 
bali izgubiti. Takovo mišljenje je pogrešno, a mnogi, 
koji je htio nadmudriti svoga protivnika ili zavesti 
sud, prevario je na taj način samoga sebe .1 izgubio 
parnicu. 

Iz iskustva znadem, da ljudi, ako su posve neu¬ 
pućeni u sudskim poslovima, mogu iz neznanja i zbog 
krive upute u svojoj stvari pred sudom štošta propu¬ 
stiti ili krivo učiniti, i na taj način izgubiti ili ošte¬ 
titi svoje ipravo pred sudom. Radi toga je potrebno, 
da i naš hrvatski seljački narod, koji ima dosta po¬ 
slova pred sudom, bude o tim poslovima upućen, a u 
tome će mu poslužiti ova knjižica. 

Ali da se dobro razumijemo! Tko pročita i do¬ 
bro prouči ovu knjižicu, ne smije misliti, da je time 
postao mali fiškal i da sada može po svome znanju 
sam posve samostalno voditi svoje i tuđe parnice ili 
druge poslove pred sudom, jer bi pokraj svega toga 
mogao pogriješiti. Svrha ove knjižice jest, da uputi 
čitatelje u osnovno poznavanje sudskih poslova, da 
im prikaže različne vrsti sudskih poslova i postupa¬ 
ka, kao i njihove osnovne propise tako, da se mogu 
snalaziti u sudskim poslovima, razumjeti kod suda 
dobivene upute i s razumijevanjem čitati sudske odlu¬ 
ke. Nije međutim svrha ove knjižice da školuje i 
stvara nadrifiškale. 

Tko pažljivo pročita ovu knjižicu, steći će do¬ 
voljno uvida u sudsko poslovanje i sudski postupak, 
te naučiti, kome, kada i na koji način se mora obra¬ 
titi radi ostvarivanja ili obrane svojih prava, a to je 
dosta. No pokraj svega toga moram reći, da dobro 
poznavati sve propise zakona o sudskom postupku i 
posve samostalno voditi sve poslove pred sudom 
može samo onaj, koji je učio pravo i tko se u svome 
zvanju, bavi pravom. Zato moj najvažniji savjet čita¬ 
teljima ove knjige glasi: 

U svakom pojedinom pravnom slu¬ 
čaju pitaj za pravni savjet i uputu 
pravnika, u prvom redu suca, i postu¬ 
paj prema uputama dobivenim kod 
suda, pa ćeš tako učiniti najbolje 
za svoju stvari nikada ne ćeš pogri¬ 
ješiti. 

OPĆE U P U T E 


Razne vrsti sudskog postupka 

Već smo spomenuli, da za sve sudske poslove 
ne vrijede isti propisi. Radi toga potrebno je prije sve¬ 
ga znati, po kojim propisima sud vodi postupak u 
svakoj pojedinoj stvari. U tom pogledu imamo četiri 
vrsti sudskih poslova i to: građanske parni¬ 
ce, vanparbene predmete, ovršne pre¬ 
dmete i kaznene predmete. 

Najvažnije su građanske parnice. U gra¬ 
đanskim parnicama sude) sudovi o većini imovinskih 
sporova među ljudima, tako na primjer sporove o 
vlasništvu i smetanju posjeda, o dugovima i raznovr¬ 
snim obvezama (o naknadi štete i t. d.), O' pobijanju 
oporuka, o nužnom dijelu i drugim nasljedničkim spo¬ 
rovima i tako dalje. U svakoj građanskoj parnici po¬ 
stoje dvije stranke, kojih su/ probitci posve protivni, 
pa se te stranke i zovu parbeni protivnici, a to su tu¬ 
žitelji i tuženi. Građanska parnica počinje tužbom, 
koju tužitelj predaje sudu, a svršava sudskom osu¬ 
dom. 

No osim ovih sporova ima mnogo drugih 
odnošaja, koje mora sud urediti ili se za njih brinuti, 
makar o njima među ljudima i nema pravih sporova. 
To su na primjer ostavinske rasprave, koje sud mora 
provesti, makar bio i samo jedan nasljednik ili makar 
bili svi nasljednici složni. Sud naime mora ustanoviti 
nasljednu imovinu, zatim tko su oporučni ili zakonski 
nasljednici te nasljednicima uručiti nasljedstvo, 
iako među njima nema spora. Ili na primjer tutorstvo 
i skrbništvo. Sud mora imenovati 'tutore i skrbnike, 
nadtutorstvemo odobriti sve važnije pravne poslove, 
koje tutori sklope o malodobničkoj imovini (napose 
kupoprodajne ugovore o nekretninama, ali i sklapanje 
zajmova za malodobnike i t. đ.), nadzirati cijelo tu- 

tursko poslovanje i ispitati tutorske račune i onda, 
ako to nitko ne zahtijeva i t. d. U tu vrst sudskih po¬ 
slova spadaju i postupak za sudbeno proglašenje 
mrtvim nekoga lica, pravljenje oporuke pred sudom 
u sudski zapisnik, postupak za poništenje izgubljenih 
isprava i t. d. U svima takovim slučajevima nema ni 
parbenih protivnika, ni tužbe, ni parnice, pa se stoga 
ovi predmeti i zovu van parbeni predmeti. 

Među vanparbene predmete spada i postupak za 
razvrgnute zajednice nekretnina i pokretnina, ako se 
točno zna, koji su suvlasnici i koliki su njihovi dije¬ 
lovi, jer suvlasnici, koji se dijele, traže samo svoj 
dio, a ne traže dvojica 'isto kao u parnici, pa radi 
toga i nijesu parbeni protivnici. Ovamo spada i sud¬ 
ski postupak za ustanovljenje ili uređenje međaša, jer 
tu sud u probitku obiju susjeda ustanovljuje me¬ 
đu na njihovim nekretninama upravo zato, da među 
njima ne bude sporova. Vanparbene poslove vodi i 
riješava sud ili sam po svojoj dužnosti (to se zove: 
ureda radi) ili na molbu koje interesirane osobe, a 
rasprava o vanparbenim predmetima svršava odlukom. 

No nije dosta, da sud sudi, tko ima pravo odno¬ 
sno tko je i što dužan platiti, učiniti ili propustiti, 
jer ima ljudi, koji se ne pokoravaju ni sudskim osu¬ 
dama ni odlukama. Takove ljude treba prisiliti, da se 
pokore sudskoj osudi (odluci) i da učine, plate, pri¬ 
znaju ili propuste ono, na što su osuđeni. To sudovi 
čine pomoću ovrhe. U tom naime slučaju sudovi 
ovršuju ili izvršuju svoje osude ili odluke. Takovi 
poslovi zovu se ovršni poslovi ili predme- 
t i, a postupak, u kojemu 1 sudovi prisilno utjeruju 
dosuđene dugove ili na drugi način izvršuju svoje 
osude i odluke, zove se ovršni postupak. 

Svi ovi poslovi, o kojima smo naprijed govorili, 
spadaju u građansko pravo. No osim toga sude su¬ 
dovi i u kaznenim predmetima, naime u slučajevima, 
kad se netko ogriješi o kazneni zakon, ili drugim ri¬ 
ječima, kad netko učini nešto, što je zabranjeno i 
kažnjivo po kaznenom zakonu. 

To su glavne četiri vrsti sudskih poslova i po¬ 
stupaka, koji se bitno razlikuju jedna od druge, pa 
radi toga za svaku vrst i postoji poseban zakon o 
sudskom postupku. 

Zakonom je naime propisano ne samo, što je 
pravo a što krivo, što zabranjeno i kažnjivo, a što 
nije, već je zakonom točno propisano i to, kako i 
kada mogu stranke tražiti ili braniti svoje pravo pred 
sudom, te kojega se reda i načina moraju pri tome 
držati. Isto tako je točno propisano i to, kako su¬ 
dovi moraju postupati prigodom suđenja. Zakoni, 
koji sadržavaju takove propise o sudskom postupku i 
o postupku stranaka pred sudom, zovu se zakoni 
o sudskom postupku. Za svaku od navede¬ 
nih vrsti sudskih poslova postoji takav posebni za¬ 
kon, pa prema tome imamo: zakon o> građanskom 
parbenom postupku za građanske parnice, zakon o 
vanparbenom postupku za vanparbeni postupak, ovr¬ 
šni zakon za ovršni postupak i zakon o kaznenom po¬ 
stupku za kazneni postupak. 

Prema tome je kod sudskih poslova prije svega 
potrebno znati, da li se u pojedinom slučaju radi o 
građanskoj parnici, vanparbenom, ovršnom ili kazne¬ 
nom predmetu, da znamo, po kojem zakonu će sud 
postupati u dotičnom predmetu. U svakoj sudskoj 
osudi ili odluci redovno odmah na početku piše, da 
li je izdana u građanskoj parnici, vanparbenom, ovrš¬ 
nom ili kaznenom postupku. 

Malo kasnije bit će govora o najvažnijim propi¬ 
sima svakoga od ovih, zakona o sudskom postupku, 
no prije toga ćemo upozoriti na nekoliko najvažnijih 
pravila, kojih se treba držati u svakom sudskom po¬ 
stupku. 

Redoviti sudovi i njihova nadležnost 

U Nezavisnoj Državi Hrvatskoj sude kao redovni 
sudovi: kotarski sudovi, Sudbeni stolovi, Banski sto¬ 
lovi i Stol sedmorice u Zagrebu. 

Kotarski sudovi sude u prvom stupnju 
u građanskim parnicama u svim sporovima, kojih 
vrijednost ne prelazi 12.000 Kuna (izuzev one iznimne 
slučajeve, u kojima bez obzira na vrijednost prema 
posebnim zakonskim propisima sude Sudb. stolovi), 
zatim bez obzira na vrijednost u svim parnicama, koje 
po zakonu bezuvjetno spadaju pred kotarske sudove, 
kao na primjer u parnicama zbog očinstva nezakoni¬ 
tog djeteta i obvezama nezakonitog oca prema djetetu 
i materi, u parnicama zbog smetanja posjeda, u par¬ 
nicama zbog poljskih služnosti i t. d. 

Kotarski sudovi rješavaju nadalje u prvom stup¬ 
nju gotovo sve predmete vanparbenog i ovršnog 
postupka, 0 iznimkama bit će govora na drugom 
mjestu. 

U kaznenom postupku sude kotarski sudovi kao 
prvostepeni sudovi o svim prestupima kaznenog za¬ 
kona, za koje zakon propisuje kaznu zatvora najviše 
do godinu dana ili novčanu kaznu, a o težim kazne¬ 
nim djelima vrše sve izviđajne radnje. 

U građanskim parnicama mogu kotarski sudovi 
suditi i o sporovima, kojih vrijednost prelazi 12.000 
Kuna, ako su se stranke o tome sporazumjele ili ako 
tužitelj preda tužbu kotarskom sudu, a tuženi tome 
ne prigovori i ne zatraži, da o tome' sudi sudbeni 
stol. 

Prema tome možemo reći, da kotarski sudovi 
sude u p'-vom stupnju o većini seljačkih sporova i 
predmeta i da tek mali dio seljačkih predmeta rješa¬ 
vaju u prvom stupnju sudbeni stolovi. 

Sudbeni stolovi riješavaju od građanskih 
parnica u prvom stupnju samo one sporove, kojih vri¬ 
jednost prelazi 12.000 Kuna, i po posebnoj zakon¬ 
skoj odredbi neke iznimne sporove, koji bez obzira 
na vrijednost spadaju u nadležnost sudbenih stolova 
(na primjer sporovi o priznavanju ili osporavanju za¬ 
konitosti rođenja). 

Od predmeta vanparbenog postupka donose sud¬ 
beni stolovi u prvom stupnju odluke samo o ođlu- 

zeću svojevlasti zbog duševne bolesti (slaboum- 
nosti, rasipništva ili pijanstva, no i u tom slučaju 
podnosi se molba kotarskom sudu, koji vodi postu¬ 
pak), te vode cijeli postupak i donose odluke o mol¬ 
bama za proglašenje nekoga lica mrtvim. 

U kaznenim predmetima sude sudbeni stolovi u 
prvom stupnju o svim zločinima i o svim prestupima, 
za koje je u zakonu propisana kao najviša kazna li- 
šenje slobode preko jedne godine dana. 

Proti svim osudama, odlukama i rješenjima ko¬ 
tarskog kao prvostepenog suda podnose se pravni li¬ 
jekovi (prizivi, utoci, žalbe) sudbenom stolu, koji o 
tim predmetima riješava u drugom stepenu. U mno¬ 
gim predmetima, o kojima u prvom stupnju sude i 
odlučuju kotarski sudovi, nema proti osudama od¬ 
nosno odlukama sudbenog stola mjesta daljnjem lijeku, 
pa je u takovim slučajevima rješenje sudbenog stola 
konačno. 

U građanskim parnicama nema mjesta daljnjem 
pravnom lijeku proti osudi sudbenog stola, koji je 
svojom osudom potvrdio osudu kotarskog suda, ako 
vrijednost spora ne prelazi 5.000 Kuna (izuzev slu¬ 
čaj, ako je — kako zakon kaže — kotarski sud bio 
vezan pravnim mišljenjem, kojel je sudbeni stol kao 
prizivni sud dao o tom predmetu u svome rješenju, 
no to se rijetko dešava). Nadalje nema mjesta prav¬ 
nom lijeku proti odlukama sudbenih stolova u gra¬ 
đanskim parnicama, u kojima u prvom stepenu sude 
kotarski sudovi. Proti takovoj odluci sudbenog stola 
dozvoljen je pravni lijek samo onda, ako je to sud¬ 
beni stol u svojoj odluci odredio. 

U građanskim parnicama, o kojima raspravljaju 
i sude u prvom stupnju kotarski sudovi, ima mjesta 
pravnom lijeku proti osudi sudbenog stola) kao pri¬ 
zivnog suda u svim slučajevima, kad vrijednost spora 
prelazi vrijednost od 5.000 Kuna. Ako vrijednost spo¬ 
ra ne prelazi 5.000 Kuna, ima mjesta daljnjem prav¬ 
nom lijeku proti osudi sudbenog stola samo, ako je 
sudbeni stol preinačio osudu kotarskog suda, ili ako je 

kotarski sudi donio svoju odluku na temelju miš¬ 
ljenja sudbenog stola, kojega se je mišljenja po za¬ 
konu morao držati. U svim tim slučajevima sudi kao 
posljednja instancija Stol sedmorice u Zagrebu. 

U vanparbenom postupku o pravnim lijekovima 
proti odlukama kotarskih sudova odlučuju u drugom 
stupnju sudbeni stolovi, a proti njihovoj odluci ima 
mjesta pravnom lijeku na Stol sedmorice u Zagrebu 
samo onda, ako je sudbeni stol preinačio ili ukinuo 
odluku kotarskog suda, ili ako je potvrđujuća odluka 
sudbenog stola u kojoj bitnoj točki] u očitoj protiv¬ 
nosti sa zakonom ili sa stanjem spisa ili ako je po¬ 
činjena ništavost u postupku. Ovo potonje biva 
rijetko. 

U ovršnom postupku odlučuju o pravnim lijeko¬ 
vima proti odlukama kotarskih sudova sudbeni sto¬ 
lovi. Proti njihovoj odluci nema mjesta daljnjem prav¬ 
nom lijeku, ako sudbeni stol potvrdi odluku kotarskog 
suda. Ako> sudbeni stol preinači odluku kotarskog 
suda u ovršnom postupku, onda proti toj odluci sud¬ 
benog stola ima mjesta pravnom lijeku na Stol sed¬ 
morice u Zagrebu. Ako pak sudbeni stol ukine od¬ 
luku kotarskog suda u ovršnom postupku i odredi, da 
kotarski sud ima donijeti o dotičnom pitanju ponovnu 
odluku, onda proti toj ukidnoj odluci sudbenog stola 
ima iznimno mjesta pravnom lijeku na Stol sedmorice, 
i to samo onda, ako sudbeni stol tako odredi u svom 
ukidnom zaključku. 

Banski stolovi sude u većini slučajeva 
kao drugostepeni sudovi o prizivimal i drugim prav¬ 
nim lijekovima proti osudama i odlukama, koje do¬ 
nose sudbeni stolovi kao sudovi prvog stepena. 

Stol sedmorice u Zagrebu sudi u 
pravilu kao sud trećeg i posljednjeg stupnja u svim 
slučajevima, gdje ima mjesta pravnom lijeku proti 
osudi ili odluci suda drugog stepena. Od tog pravila 
ima i iznimaka, no to nije važno za čitatelje ove 
knjige, pa stoga o tome i ne govorimo. 

Pravne upute, te davanje tužbi, molbi i pravnih 
lijekova u zapisnik kod suda 

Svatko ima po zakonu pravo, da kod kotarskog 
suda zatraži bilo kakovu pravnu uputu odnosno prav¬ 
ni savjet o stvarima i poslovima, koji spadaju pred 
sudove. Nadalje ima svatko pravo, da kod nadležnog 
kotarskog suda daje u sudski zapisnik svoje tužbe, 
molbe i ostale pismene izjave, prizive, utoke, žalbe 
i uopće sve pravne lijekove (osim onih, za koje je 
zakonom propisano, da moraju biti podneseni po od¬ 
vjetniku). Rekli smo pred nadležnim kotarskim su¬ 
dom, a to znači pred onim kotarskim sudom, koji po 
zakonu ima raspravljati i odlučivati u toj stvari, a 
kod pravnih lijekova pred onim sudom, koji je o 
dotičnom predmetu donio prvostepenu osudu ili 
odluku. 

U građanskoj parnici treba prema tome tužbu 
predati u zapisnik kod onoga kotarskog suda, u pod¬ 
ručju kojega stanuje tuženi, jer je taj sud redovno 
nadležan za raspravu i suđenje (osim izuzetnih slu¬ 
čajeva, u kojima je po posebnim zakonskim propisima 
za suđenje nadležan drugi sud). Ako tuženik stanuje 
u području drugoga kotarskog suda, onda tužiteljev 
kotarski sud po zakonu nije ni dužan ni ovlašten za 
primanje u zapisnik tužbe, o kojoj po zakonu ima 
raspravljati drugi sud, to jest sud tuženika. Isto tako 
ne može se u zapisnik pred kotarskim sudom predati 
tužba za građansku parnicu, za koje suđenje je nad¬ 
ležan sudbeni stol. 

U kaznenom postupku nadležan je za suđenje 
onaj kotarski sud, odnosno sudbeni stol, na kojega 
području je izvršeno kazneno djelo. Radi toga treba 
kaznenu prijavu radi prestupa, za kojega suđenje je 
nadležan kotarski sud, predati uvijek kod onoga ko¬ 
tarskog suda, u kojega području je okrivljeni počinio 
dotični prestup. Prijava radi kaznenih djela, za kojih 
suđenje je nadležan sudbeni stol, može se podnijeti 
ili u kotarskom sudu, u kojega području je to kaz- 

neno djelo učinjeno, ili opet sudbenom stolu, od¬ 
nosno državnom tužitelju, u čijem području je dotično 
kazneno djelo učinjeno. 

U dvojbenim slučajevima stranka će uvijek kod 
svoga kotarskog suda dobiti valjanu uputu o tome, 
kod kojega suda može i mora predati koju tužbu, pri¬ 
javu, prijedlog ili pravni lijek i što se može dati us¬ 
meno u sudski zapisnik, a koji podnesci moraju biti 
podneseni ipo odvjetniku. 

Kod svakog kotarskog suda određen je jedan dan 
u tjednu, na koji suci ne vrše rasprave, nego primaju 
stranke i daju im pravne savjete, te primaju u zapis¬ 
nik tužbe, prijave, molbe i pravne lijekove. Osim toga 
ima svatko pravo, da i svakog drugog radnog dana 
u hitnim predmetima zatraži pravni savjet, odnosno 
preda u sudski zapisnik svoje predneske. To vrijedi 
napose za pravne lijekove, ako posljednji rok za nji¬ 
hovo podnašanje ističe prije dotičnog uredovnog 
dana, koji je određen za primanje stranaka. 

Na taj način ima narod mogućnost, da većinu 
svojih poslova pred sudom svrši bez odvjetnika, da¬ 
kle besplatno, i da ne troši bez potrebe na odvjet¬ 
ničko zastupanje. 

Napose ističem, da svatko može u zapisnik pred 
sudom dati očitovanje svoje posljednje volje, ili dru¬ 
gim riječima, da može praviti oporuku pred sudom, 
pa to svima preporučam i kao najbolje i kao najjef¬ 
tinije. Sudac će naime takovu stranku, koja hoće da 
napravi sudsku oporuku, ispitati o svemu, o čemu 
oporučitelj mora voditi računa pri pravljenju oporuke, 
dati mu uputu, kome sve mora ostaviti nužni dio itd., 
a osim toga će sudac poznavajući zakone napraviti 
oporuku, koja će biti pravno valjana. Takovu oporuku 
ne će nitko moći s uspjehom pobijati radi toga, da 
oporučitelj praveći oporuku nije bio pri punoj svijesti, 
da nije bio trijezan ili iz drugih sličnih razloga, a 
osim toga bit će opoiruka pohranjena kod suda, pa se 
ne će moći izgubiti. K tome za pravljenje oporuke 

pred sudom ne treba ništa platiti, već jedino treba 
platiti 150 Kuna za biljege i 15 Kuna sudskog bi¬ 
ljega. 

Na uredovni dan može stranka zamoliti, da sud 
pozove radi pokušaja nagodbe drugu stranku, s ko¬ 
jom ima neki spor, pa će to sud i učiniti i odrediti 
ročište za pokušaj nagodbe. Sud će na tom ročištu 
preslušati stranke o njihovom sporu, dati im pravno 
mišljenje o sporu i pokušati među njima sklopiti na¬ 
godbu. Ako se stranke nagode, sud će po njihovoj 
želji o toj nagodbi napisati zapisnik. Na taj način 
mogu stranke najbrže i najjeftinije riješiti svoje spo¬ 
rove, pa zato svakome preporučam, da prije nego 
tuži, pozove svoga protivnika na sud radi pokušaja 
nagodbe. 

Siromaško pravo u sudskom postupku 

U pogledu oprosta od plaćanja biljega i drugih 
pogodnosti za siromašne stranke u sudskom postupku 
vrijede sada ovi zakonski propisi. Svaka siromašna 
stranka može dobiti kod suda takozvano priznanje si¬ 
romašnog prava za sve postupke pred sudovima, dakle 
ne samo za parbeni, već i za vanparbeni, ovršni i kaz¬ 
neni postupak. Stranka, kojoj je sud priznao siro¬ 
maško pravo, oproštena je od plaćanja\ biljega, te 
ima pravo na besplatnog odvjetnika za zastupanje u 
onim predmetima, u kojima stranka po zakonskim 
propisima mora biti zastupana po odvjetniku. Nadalje 
može kod kotarskog suda svoga prebivališta predati 
tužbu i onda, ako je za raspravu te tužbe nadležan 
koji drugi sud. U takovom slučaju može stranka za¬ 
htijevati, da joj taj sud postavi besplatnog zastupnika 
iz redova svojih činovnika u svim predmetima, u ko¬ 
jima inače stranka nije dužna dati se zastupati po 
odvjetniku. 

Po pređašnjim zakonskim propisima imala je si¬ 
romašna stranka samo pravo na oprost od plaćanja 
biljega u sudskom postupku, a sada kako vidimo, 

ima i druge pogodnosti. Prije je pravo na oprost od 
biljega imao samo samo onaj, koji nije plaćao više 
od 60 dinara neposrednih poreza godišnje. Sada na¬ 
protiv može sud priznati siromaško pravo i onoj 
stranci, koja je mnogo jače oporezovana, jer zakon 
kaže, da «sud može brižljivo ocjenjujući sve okolnosti 
priznati siromaško pravo onoj stranci, koja ne može 
parbene troškove snositi bez štete ipo nužno uzdrža¬ 
vanje svoje i svoje porodice*. Zakon je prepustio su¬ 
du o tome posve slobodnu odluku. Prema tome ne 
odhučuju više općinska poglavarstva o tome, da li ne¬ 
koj stranci ipripada oprost od plaćanja biljega u sud¬ 
skom postupku, već o tome odlučuje jedino sud. 

Stranka, koja traži da joj sud prizna siromaško 
pravo, mora donijeti sudu svjedodžbu o svom imovin¬ 
skom stanju. Takove svjedodžbe izdaju općinska (od¬ 
nosno gradska) poglavarstva, pa ih treba ondje i 
zatražiti. Na osnovu podataka o imovinskom stanju 
stranke, odlučit će sud, da li joj priznaje siromaško 
pravo ili ne. Više puta tužile su mi, se stranke, da im 
općinski bilježnik ne će da izda svjedodžbu o imovin¬ 
skom stanju, potrebnu za molbu za priznanje siro¬ 
maškog prava, govoreći pojedinoj stranci da ona nije 
siromašna. Stoga upozoravam, da općina mora svakoj 
stranci na zahtjev izdati takovu svjedodžbu (u kojoj 
će navesti imovinsko stanje dotične stranke), ali ta¬ 
kova svjedodžba sama po sebi stranci još ne daje 
oprost od plaćanja biljega, (zato se i ne zove siro¬ 
maška svjedodžba kao prije, već svjedodžba o imo¬ 
vinskom stanju). Ako općina ne će kojoj stranci da 
izda traženu svjedodžbu o imovinskom stanju, neka 
se stranka prituži kotarskom predstojniku. 

Rekli smo, da siromašna stranka dobiva od od¬ 
vjetničke komore odvjetnika za besplatno zastupanje 
u svim slučajevima, gdje je po zakonu potrebno da 
ima odvjetnika. U postupku pred kotarskim sudovi¬ 
ma stranke u glavnom ne moraju biti zastupane po 
odvjetniku, već mogu same dolaziti na rasprave, a 
tužbe, prijedloge i pravne lijekove mogu u pravilu 

stranke same predavati ili pismeno ili usmeno u sud¬ 
ski zapisnik. Jedino u građanskoj parnici mora stran¬ 
ka podnijeti priziv po odvjetniku. Sud po zakonu ne 
smije primati u zapisnik prizive proti osudama u 
građanskim parnicama, niti primati u rješavanje pri¬ 
zive, koje stranka sama pismeno podnese bez odvjet¬ 
ničkog potpisa. Isto tako ne može stranka sama sebe 
zastupati na prizivnoj raspravi pred sudbenim stolom, 
kad taj raspravlja o prizivima proti građanskim osu¬ 
dama kotarskih sudova. U postupku pred sudbenim 
stolom, mora stranka u građanskim parnicama biti za¬ 
stupana po odvjetniku (izuzev prvo ročište). Siro¬ 
mašna stranka ne dobiva besplatnog odvjetnika u 
onim slučajevima, u kojima se može po zakonu sama 
zastupati. Prema tome će siromašni seljaci redovno 
trebati odvjetnika siromašnih za sastav priziva i za¬ 
stupanje na prizivnoj raspravi proti osudama kotar¬ 
skih sudova u građanskim parnicama. 

Ovdje upozoravam na još jednu vrlo važnu 
stvar. Ako tužitelj ima siromaško pravo, pa radi toga 
ne plati biljege, morat će te biljege platiti tuženi, ako 
izgubi dotičnu parnicu, i ako mu sud nije priznao si¬ 
romaško pravo. Znadem iz iskustva, da tuženi na to 
redovno ne misle, pa moraju, ako izgube parnicu, 
platiti biljege za dotični sudski postupak, bili ne 
znam kako siromašni. U praksi obično samo tužitelji 
traže priznanje siromaškog prava, a to je posve po¬ 
grešno. I tuženi, koji je siromašnog stanja, trebao bi, 
ne čekajući svršetak parnice odnosno bilo kojeg sud¬ 
skog postupka, donijeti sudu svjedodžbu o imovin¬ 
skom stanju i zatražiti priznanje siromašnog prava, 
da ne mora na koncu platiti biljege za taj postupak, 
ako u njemu bude osuđen. Osim toga trebat će tu¬ 
ženi u građanskoj parnici pred kotarskim sudom, ako 
bude osuđen, i odvjetnika siromašnih za sastav prizi¬ 
va i za zastupanje u prizivnom postupku, pa je i radi 
toga potrebno, da tužena siromašna stranka već to¬ 
kom parnice zatraži kod suda priznanje siromaškog 
prava, kako bi nakon osude (ako joj to bude potre- 

bno) mogla odmah tražiti i na vrijeme dobiti od 
Odvjetničke komore odvjetnika siromašnih za sastav 
priziva. 

Zastupanje pred sudom 

U većini slučajeva; prepušteno je volji stranaka, 
da li će same voditi svoje poslove pred sudom, ili 
će se dati zastupati po odvjetniku ili kojem drugom 
punomoćniku. No ima slučajeva, u kojima je zakonom 
propisano, da stranka mora biti zastupana po odvje¬ 
tniku. To su poslovi, koje zakonodavac smatra naj¬ 
težima i najvažnijima, pa drži da ih stranka ne bi 
mogla valjano voditi sama bez pomoći odvjetnika. U 
postupku pred kotarskim sudom mogu 
stranke same voditi gotovo sve svoje 
poslove. Jedino proti osudi kotarskog 
suda u građanskoj parnici stranka ne 
može sama podnijeti priziv ni pisme¬ 
no ni usmeno u sudski zapisnik, već ta¬ 
kav priziv mora dati sastaviti po od¬ 
vjetniku. To vrijedi samo za prizive proti osu¬ 
dama u građanskim parnicama. No prizive proti ka¬ 
znenim osudama kotarskih sudova, ! zatim žalbe ili 
utoke proti svim drugim odlukama ili rješenjima ko¬ 
tarskih sudova mogu stranke podnositi i bez odvje¬ 
tnika usmeno u sudski zapisnik, a većinu i pismeno. 

U postupku pred sudbenim stolom moraju stran¬ 
ke biti zastupane po odvjetniku u građanskim parni¬ 
cama (izuzev prvo ročište), a u kaznenom postupku 
mora optuženi imati branitelja odvjetnika samo onda, 
ako je optužen zbog zločina, za koji zakon propisuje 
smrtnu kaznu ili kao najveću kaznu tešku tamnicu ili 
tamnicu preko pet godina. U svima) drugim slučaje¬ 
vima ne trebaju stranke ni pred sudbenim stolom od¬ 
vjetničko zastupanje. 

Pri tome treba imati na umu ovo. Ako zakon 
propisuje, da u građanskoj parnici stranka može pri¬ 
ziv podnijeti samo po odvjetniku, onda tako mora 
biti. Ako stranka unatoč tome podnese priziv bez 

odvjetnika, takav priziv po zakonu ne valja. Sud ga 
ne smije i ne će uzeti u rješavanje. Kad zakon propi¬ 
suje, da stranka u građanskoj parnici na raspravi 
pred sudbenim stolom mora biti zastupana po odvje¬ 
tniku, onda sud ne smije raspravljati sa strankom, 
koja dođe na raspravu bezj odvjetnika. U takovom 
slučaju uzima se po zakonu, kao da stranka uopće 
nije ni došla na raspravu, pa je stizavaju sve zakon¬ 
ske posljedice kao stranku, koja se oglušila sudskom 
pozivu. 

Ima i takovih slučajeva, da stranka uzme odvjet¬ 
nika samo za to, da svom parbenom protivniku na¬ 
bije veći trošak i da mu se na taj način osveti. Prije 
svega ističem, da odvjetnici nijesu za to, da se po¬ 
moću njih pravi nekome veći trošak, nego radi toga 
da zastupaju stranke pred sudom, gdje je to potre¬ 
bno ili korisno. Osim toga takav običaj i postupak 
nije ni lijep ni kršćanski, jer pokazuje skrajnu zlobu 
i mržnju. Takav običaj treba posve iskorijeniti u na¬ 
šem inače poštenom i kršćanskom hrvatskom selja¬ 
čkom narodu. 

Već smo naprijed naveli, u kojim slučajevima 
stranka po zakonu mora biti pred sudom zastupana 
po odvjetniku. U takovim slučajevima mora stranka 
bezuvjetno uzeti odvjetnika, da je zastupa. Osim to¬ 
ga potrebno je više puta, da stranka uzme odvjetnika 
za zastupanje pred sudom u težim ili opsežnijim 
poslovima, gdje će joj odvjetnička pravna pomoć i 
vještina biti od| potrebe i koristi, jer se u takovim 
poslovima stranka ne može snalaziti ni na sve dosje¬ 
titi niti o svemu voditi računa. No takovih težih slu¬ 
čajeva pred sudom nema baš mnogo, a napose ne 
pred kotarskim sudovima, gdje se radi obično o la¬ 
kim i jednostavnim slučajevima, koje stranke mogu vo¬ 
diti same bez pomoći odvjetnika. Radi toga preporu- 
čam strankama, da uzimaju odvjetnike za zastupanje 
pred sudom samo u onim slučajevima, gdje to zakon 
naređuje ili gdje je to zbog težine ili zamršenosti po¬ 
jedinog pravnog slučaj doista potrebno. Uzimanje 

odvjetnika za zastupanje u posve jednostavnim po¬ 
slovima pred kotarskim sudovima znači posve suvi¬ 
šno trošenje novaca. 

Stranke se pouzdavaju obično u svoje pravo i u 
svoj uspjeh u parnici, pa uzimajući odvjetnika za za¬ 
stupanje misle, da će odvjetnički trošak platiti njihov 
protivnik. Zato ni ne misle na to, da je odvjetničko 
zastupanje skupo. No takav se je račun više puta po¬ 
kazao vrlo loš, jer se već mnogome, koji je vjerovao 
u svoju pobjedu, dogodilo, da je izgubio parnicu te 
sam morao platiti trošak svoga odvjetnika. Mnogi 
je opet platio trošak svoga odvjetnika, premda je do¬ 
bio parnicu, jer se taj trošak nije mogao utjerati od 
njegovog protivnika, koji je bio osuđen na platež 
parbenog troška. 

U svim onim predmetima, gdje po zakonu nije 
potrebno zastupanje po odvjetniku, dakle u prvom 
redu u svim raspravama pred kotarskim sudovima 
može stranka dati punomoć za zastupanje i svakom 
drugom punoljetnom licu, koje nije odvjetnik, pa ga 
takav punomoćnik može valjano zastupati pred su¬ 
dom. Dešava se više puta, da muž dođe na; sud da 
zastupa svoju ženu, ili otac sina, ili sin oca, pa dođu 
na sud bez punomoći. I onda se čude, kad im sudac 
kaže, da bez punomoći ne mogu nikoga zastupati. 
Radi toga napose upozoravam, da za zastupanje 
pred sudom mora i muž imati punomoć 
svoje žene, i otac punomoć za zastu¬ 
panje svoga sina, i sin punomoć za za¬ 
stupanje svoga oca, te da ni oni ne mo¬ 
gu svoju ženu, oca odnosno sina za¬ 
stupati pred sudom bez punomoći. 

Još jedno je vrlo važno. Kad stranka pošalje ne¬ 
koga drugoga, da je zastupa pred sudom, onda nije 
dosta da svome punomoćniku izda punomoć, već je 
također potrebno, da tome punomoćniku dade valja¬ 
nu i svestranu uputu o dotičnom predmetu. Stranka 
mora svome punomoćniku reći sve, što znade o pre- 
pornoj stvari, da mu kaže što treba prigovoriti, koje 

svjedoke treba sudu predložiti i t. d., tako, da taj 
punomoćnik znade pred sudom na raspravi odgovo¬ 
riti sucu na sve, što ga sudac bude pitao upravo ta¬ 
ko, kao da je stranka sama pred sudom. Osim toga 
treba stranka dati svome punomoćniku i uputu o to¬ 
me, da li i uz koje uvjete smije sklopiti nagodbu o 
dotičnom spornom predmetu. Jedino tako upućenog 
punomoćnika ima smisla slati na raspravu. 

Odgoda ročišta 

Ako je stranka zapriječena i ne može doći pred 
sud na raspravu, napose ako je zapreka nastupila što 
no riječ u posljednji čas, pa stranka nema vremena 
ili nije u mogućnosti da na sud pošalje punomoćnika, 
onda može od suda tražiti odgodu ročišta. U molbi 
za odgodu ročišta mora stranka točno navesti okol¬ 
nosti i razloge, radi kojih ne može doći sudu na odre¬ 
đeno ročište i prema potrebi pružiti dokaz za svoje 
navode. Ako na primjer stranka traži odgodu ročišta 
radi svoje bolesti, onda može liječničkom svjedod¬ 
žbom dokazati, da je zaista bolesna. Osim toga je 
potrebno, da stranka na vrijeme pošalje molbu za 
odgodu ročišta, tako da još prije ročišta može dobiti 
od suda rješenje, da li joj se dozvoljava odgoda ro¬ 
čišta (naravski u koliko zapreka ne nastupi u po¬ 
sljednji čas, pa radi toga nije mogla ranije poslati 
mlobu za odgodu) ili ne. Stranka može tražiti odgo¬ 
du ročišta i onda, ako bi doduše mogla poslati na sud 
svoga punomoćnika, ali je iz važnih razloga potrebno, 
da lično bude na raspravi, napose kao okrivljeni u 
kaznenom postupku, ili ako je prepor takove naravi, 
da ne može punomoćnika dobro uputiti o spornom 
predmetu ili opet, ako se vodi dokaz preslušanjem 
stranaka. 

Više puta sam doživio, da stranka pismeno ili 
čak brzojavno javi sudu, da je bolesna i moli odgodu 
ročišta, pa misli, da je time sve riješeno. Takovima se 
već više puta dogodilo, da je sud odbio njihovu mol- 

bu te im nije dozvolio odgodu ročišta, već ih je osu¬ 
dio iz ogluhe. To treba dobro upamtiti i prema tome 
se ravnati. A zašto je to tako? Odgovor je vrlo je¬ 
dnostavan. Stranke naime dosta često traže odgodu 
ročišta samo za to, da na taj način zavuku parnicu, a 
sud po zakonu mora nastojati, da svaki predmet što 
prije riješi i u probitku samih stranaka kao i radi to¬ 
ga, da sud odgađanjem ročišta ne gubi vrijeme i ne 
pravi sebi suvišne poslove. Stoga mora sud svim za¬ 
konskim sredstvima priječiti odgađanje ročišta. Radi 
toga sud dozvoljava odgodu ročišta sa m o iz vrlo 
važnih razloga i samo u zaista potrebnim slučajevima. 
Kad bi naime sud vjerovao svakoj pismenoj i brzo¬ 
javnoj molbi za odgodu, onda bi svaka stranka mo¬ 
gla vrlo lako odugovlačiti sudski postupak po miloj 
volji. A tako to ipak ne može i ne smije biti. 

to § a se preporuča, da stranke traže odgodu 
ročišta samo u iznimnim slučajevima, ako su zaista 
zapriječene i ako to mogu dokazati. Osim toga mo- 
laju voditi računa o tome, da im sud može i odbiti 
molbu za odgodu ročišta i da su sigurni za odgodu 
samo onda, ako o tome prije ročišta dobiju pismeno 
rješenje. 

Ako je stranka tek u posljednji čas bila zaprije¬ 
čena doći na ročište, tako te nije imala vremena pod¬ 
nijeti sudu molbu za odgodu ročišta, pa ako zbog 

^ude oglušno osuđena, onda ima pravo tra¬ 
žiti povratu u prijašnje stanje, o kojoj govorimo na 
drugom mjestu. 

Dostavljanje sudskih odluka i poziva 

Sud dostavlja svoje odluke i pozive strankama 
ili poštom ili preko općine, već prema tome, kako je 
gdje zgodnije. U slučaju dostavljanja poštom, stranka 
je dužna platiti poštarinu prigodom primitka odluke 
ili poziva. Ako stranka ne će; da plati poštarinu, ne će 
joj listonoša izručiti sudsku pošiljku, a po zakonu se 


20 


u takovom slučaju smatra kao da stranka nije htjela 
primiti dotičnu sudsku odluku ili poziv. 

Zakon određuje, da neke sudske odluke ili po¬ 
zivi moraju stranci biti dostavljeni na vlastite ruke 
(lično). To su tužbe u građanskim parnicama s po¬ 
zivom na prvo ročište, molbe u vanparbenom postup¬ 
ku s pozivom na prvo ročište, pozivi nasljednika na 
ostavinsku iraspravu radi očitovanja na nasljedstvo, 
svaki poziv okrivljenog na raspravu u kaznenom po¬ 
stupku i t. d., dakle u pravilu važnije stvari. Odluke 
i pozivi, koji se po zakonu ne moraju stranci lično 
dostaviti, mogu se valjano dostaviti i svakom članu 
obitelji dotične stranke ili njezinom ukućaninu, pa 
takova dostava vrijedi kao da je stranci lično dostav¬ 
ljeno. Ako stranka u toku sudskog postupka ili parnice 
promijeni svoje prebivalište (odseli u drugo mjesto ili 
preseli u drugi stan), dužna je sudu javiti svoje novo 
boravište, odnosno svoj novi stan. Ako to ne učini u 
toku neke parnice, sud će po zakonu sve daljne od¬ 
luke i pozive u toj stvari dostavljati stranci na pre- 
đašnje boravište, odnosno stan. Ako dostavljač ondje 
ne nađe stranku , ostavit će po zakonu odluku ili po¬ 
ziv kod pošte ili kod općinske uprave, pa to vrijedi 
kao da je uručeno dotičnoj stranci. U takovom slu¬ 
čaju stranka ne će znati za sudski poziv ili odluku. 
Radi toga ne će doći na ročište ili ne će apelirati 
proti tako dostavljenoj sudskoj odluci ili osudi, pa će 
uslijed toga pretrpjeti znatnu štetu. 

U nekim krajevima ljudi na selu pokušavaju na 
razne načine izbjegavati primitak sudskih odluka ili 
poziva, da na taj način zavuku sudski postupak, ili 
opet misle, da time mogu izbjeći sudskoj pravdi. U 
zakonu je za takove mudrijaše predviđen postupak, 
kojim se mogu zapriječiti takovi pokušaji, pa zato re¬ 
dovno nastrada svaki onaj, koji] izbjegava primitak 
sudskih odluka ili poziva. Na to naročito upozoravam. 
Što po zakonu mora biti, bit će, i tome ne može se 
izbjeći. 

Oglušne osude 

Ako tuženi u građanskoj parnici ne dođe na pr¬ 
vo ročište, određeno za raspravu tužbe podnesene 
protiv njega, bit će osuđen iz ogluhe po tužiteljevom 
zahtjevu, ili drugim riječima, sud će u tom slučaju 
proti tuženome izreći oglušnu osudu. Ovakova osuda 
zove se sada osuda zbog izostanka, jer je 
tuženi osuđen takovom osudom radi toga, što je izo¬ 
stao od rasprave. Sud donosi osudu zbog izostanka 
bez obzira na to, da li tužitelj ima pravo ili ne, od¬ 
nosno bez obzira na to, da li je tužiteljev tužbovni 
zahtjev na zakonu osnovan ili nije. Sud to uopće ni 
ne ispituje, niti vodi dokaz/ o tužiteljevim navodima, 
ako tuženi ne dođe na prvo ročište, nego jednostavno 
izdaje i na zahtjev tužiteljev mora izdati osudu zbog 
izostanka prema tužbovnom zahtjevu. 

Možda nema u sudskom postupku stvari, kojoj 
bi se ljudi više čudili i proti kojoj se više bune nego 
je to slučaj s osudom zbog izostanka. Zato je po¬ 
trebno tu stvar malo pobliže razjasniti. 

Zadaća je sudova, da sude u svim slučajevima, 
u 'kojima se ljudi na njih obrate, to jest da ljudima 
dijele pravdu i da im prema potrebi i prisilnim sred¬ 
stvima pribave pravdu. U tu svrhu moraju sudovi i 
suci raditi i izvršiti svoju dužnost, a stranke i gra¬ 
đani uopće imaju opet svoje dužnosti prema sudo¬ 
vima, da sudovi mogu uredno i nesmetano suditi. Ta¬ 
ko su stranke prije svega dužne doći na poziv sudu, 
da ih sud može preslušati i s njima raspravljati o 
njihovim sporovima, da ondje na raspravi pred su¬ 
dom iznesu svoje prijedloge, prigovore, dokaze i pro- 
tudokaze. To je i pravo i dužnost stranaka. 

Svatko mora prije svega braniti samoga sebe, i 
zastupati svoje probitke pred sudom. Stranke moraju 
točno dolaziti sudu na rasprave i radi toga, da sud 
može nesmetano svršavati svoje poslove, jer svaki su¬ 
dac imade ne samo za svaki dan nego i za svaki sat 
unaprijed točno određeno, koju će raspravu i kada vo¬ 

diti. Kad bi sudac morao čekati stranke s raspravom, 
dok ne dođu, stranke bi zakašnjavale jedan ili možda 
i više sati, pa sudac ne bi mogao dospjeti svršiti sve 
rasprave, koje su za taj dan određene. Radi toga je 
zakon odredio, da svaka na sud pozvana stranka 
mora točno u određeno vrijeme doći na raspravu, a 
tko se ne drži te zakonske dužnosti, sam je sebi kriv, 
ako ga radi toga stignu štetne posljedice. 

Za građanske parnice je zakonom propisano, ako 
tuženi izostane s prvog ročišta određenog za usmenu 
raspravu, da se smatra, da time priznaje tužiteljeve 
navode i da pristaje da bude osuđen iz ogluhe. Za¬ 
konodavac drži, da bi tuženi svakako došao na ras¬ 
pravu da se brani, kad ne bi priznavao tužiteljevih na¬ 
voda, i da bi ondje rekao i prigovorio tužbi, kad bi 
imao što da prigovori. To je prvi razlog, zašto je za¬ 
konom predviđena osuda zbog izostanka. Jedino tako¬ 
vim zakonskim propisom može sud tuženoga prisiliti, 
da dođe na raspravu, i to točno u određeno vrijeme, 
da svojim izostajanjem ili zakašnjavanjem ne remeti 
red sudskog rada i ne oteščava sudsko poslovanje. 

Dogodi se katkada i to, da tuženi na poziv suda 
ne dođe na raspravu, već pismeno javi sudu, da ne 
može doći, pa ujedno pismeno podnese sudu svoj 
odgovor na tužbu i svoje prigovore moleći da ih sud 
uvaži i da tužitelja odbije s njegovim zahtjevom. Po 
zakonskim propisima ne smije sud u takovom slučaju 
uzeti u obzir pismeni odgovor tuženoga i njegove pis¬ 
mene prigovore na tužbu te ga mora osuditi zbog izo¬ 
stanka. Radi toga napose upozoravam, da po zakon¬ 
skim propisima u građanskoj parnici pismeni odgo¬ 
vor na tužbu ne može zamijeniti tuženikov pristup na 
raspravu i da sud u takovoj parnici po zakonskim 
propisima ne smije uopće uzeti u obzir pismene od¬ 
govore i prigovore. Takovi pismeno podneseni od¬ 
govori i prigovori u građanskoj parnici uopće ne vri¬ 
jede, već se po zakonu s njima postupa, kao da nisu 
ni podneseni. 

?■ '? n S « Ud H zb °g K izostanka Postoji u građanskoj 
j arnici i osuda zbog propuštanih n Vn 

SLk“ d 'Ato a< f“-'71° g0 "' ai ,' 1 ' neg0 ° “ud' zbog izo- 
“ ‘“ z H " e j “ građanskoj parnici ne dcSe na 

p vo /očiste,, određeno za raspravu njegove tužbe a 
tuženi dođe i prigovori tužbovnom zahtjevu, te o p’re- 

£d n Do zako k j3V1 drU ? aČ 'j e ne S° tužitelj, ond a P će 
sud po zakonskom propisu morati vjerovati tuženome 

i izreci osudu, kojom se tužitelj odbija sa svojim 
tuzbovmm zahtjevom. Takova se osuda zove osuda 

nedolaTa PUStanJa ' Pre " la t0me m0gu ‘ tužl 'telja zbog 
nedolaska na raspravu u građanskoj parnici stići Jed¬ 
nako tako teške i štetne posljedice kao i tuženoga 

nr.k, J Vf° J ' SU - ^ eipredviđenim -li neodklonivim za¬ 
prekama bili spriječeni, da pravodobno dođu na ras¬ 
pravu, pa je uslijed njihovog izostanka bila proti nji¬ 
ma izrečena osuda zbog izostanka ili osuda zbog pro¬ 
puštanja imaju po zakonu pravo na povrat u pre- 

Stanje ' T ? znači > oni 'maju pravo zahtijevati 
v suda ’ da ,s P nča njihov izostanak, da ukine iz¬ 
rečenu osudu i da za raspravljanje tužbe odredi i 
provede ponovnu raspravu. No treba znati, da sud 
prema zakonskim propisima može dozvoliti povratu u 
pređasnje stanje samo onoj stranci, koja je bila za- 
priječena doći na raspravu doista nepredviđenim ili 
neodklonivim događajem. Takovi isprični razlozi su 
na primjer^ tjelesna nezgoda, ili kakova prometna ne¬ 
sreća i slično, koje su se dogodile u posljednji čas, 

! ' paktak ^ 0 te .® ko oboljenje ili ozlijeda, uslijed koje 
je oboljeli ili ozlijeđeni bio nesposoban, da se pobrine 
za zastupnika, koji bi ga zastupao na raspravi. Ili na 
primjer veliko zakašnjenje vlaka, kojim je stranka 
putovala pred sud na raspravu. No ako vlak prema 
voznom redu ima doći u mjesto suda samo kratko 
vrijeme prije određene rasprave, uzima se po zakonu, 
da je stranka, morala računati s malim zakašnjenjem 
vlaka, pa da je radi toga morala krenuti ranijim vla¬ 
kom. Stoga sudovi zbog zakašnjenja na raspravu, na- 
stalog radi malog zakašnjenja vlaka, redovno ne do¬ 

zvoljavaju povratu u pređašnje stanje, pa to treba 
imati na umu i s time računati. 

Molbu za povratu u pređašnje stanje mora stran¬ 
ka podnijeti u roku od 15 dana računajući taj rok od 
dana, kada je nestalo zapreke, uslijed koje je stranka 
izostala od rasprave. 

Ako stranka preda molbu za povratu u pređašnje 
stanje nakon roka od 15 dana, sud će tu molbu po 
zakonu odbiti. Stranke redovito apeliraju (ulažu pri¬ 
zive na viši sud) proti oglušnim osudama, pa se čude, 
kad viši sud takove prizive redovno odbija. Radi toga 
treba znati, kada ima mjesta prizivu proti osudi zbog 
izostanka ili zbog propuštanja. Tko je dobro pročitao 
ono što smo naprijed napisali o oglušnim osudama i 
o tome razmislio, taj će lako razumjeti, da se prizivni 
sud riješavajući priziv proti oglušnoj osudi, ne može 
upustiti u ispitivanje, koja stranka u dotičnoj parnici 
ima pravo, jer je o tome trebalo raspravljati pred pr¬ 
vim sudom i prvi sud bi o tome raspravljao i odlučio, 
da su obje stranke došle na raspravu. U prizivnom 
postupku proti oglušnim osudama viši (prizivni) sud 
ispituje samo to, da li je bilo mjesta izricanju osude 
zbog izostanka ili propuštanja, to jest, da li je ogluš¬ 
no osuđena stranka bila pravodobno i uredno po¬ 
zvana na raspravu ili nije te da li je doista izostala. 
Uredno je pozvana samo ona stranka, kojoj je do¬ 
stava poziva izvršena po zakonskim propisima. Tu¬ 
ženi je uredno pozvan na raspravu samo onda, ako 
mu je uz poziv dostavljena i tužba, i to sve na vla¬ 
stite ruke. Ako prizivni sud ustanovi, da je oglušno 
osuđena stranka uredno i pravodobno bila pozvana na 
raspravu, onda će odbaciti priziv izostale stranke 
proti oglušnoj osudi i istu potvrditi. U raspravljanje 
drugih prigovora, navedenih u prizivu, prizivni sud 
po zakonu ne smije se i ne će upuštati. Prema tome 
priziv proti osudi zbog izostanka ili propuštanja ima 
smisla podnijeti samo onda, ako oglušno osuđena 
stranka nije pravodobno ili uredno bila pozvana na 
raspravu. 

Ako je oglušno osuđena stranka bila zapriječena 
doći na raspravu, na koju je bila uredno i pravo¬ 
dobno pozvana, onda treba proti osudi zbog izostanka 
ili propuštanja podnijeti molbu za povratu u pre- 
đašnje stanje, a ne priziv, jer o tome, da li je stranka 
bila doista zapriječena, nadležan je raspravljati i odlu¬ 
čivati prvostepeni, a ne viši (prizivni) sud. 

Upozoravam napose na to, da sud može samo u 
građanskoj parnici zbog nedolaska stranke na ras¬ 
pravu izreći osudu zbog izostanka po zahtjevu tuži¬ 
telja (ako tuženi ne dođe na raspravu), odnosno osu¬ 
du zbog propuštanja po zahtjevu tuženoga (ako tuži¬ 
telj ne dođe na raspravu). Ističem napose još i to, 
da sud može izreći osudu zbog izostanka ili propu¬ 
štanja samo u slučaju, ako tuženi ili tužitelj ne dođu 
na prvo ročište, određeno za raspravu. Ako pak koja 
stranka u građanskoj parnici ne dođe na koje drugo 
ročište, sud ne može proti njoj izreći oglušnu osudu, 
već mora preslušati sve svjedoke i provesti druge do¬ 
kaze, koje je ta stranka na pređašnjim ročištima po¬ 
nudila te se kod izricanja osude obazirati na prigo¬ 
vore i prijedloge te stranke. 

U vanparbenom postupku, u ovršnom postupku i 
u kaznenom postupku zakon ne dozvoljava izricanje 
oglušnih osuda odnosno odluka. 

Ostale posljedice nedolaska pred sud 

Kao što smo naprijed prikazali, stizavaju u gra¬ 
đanskim parnicama vrlo teške posljedice onoga, koji 
na poziv suda ne dođe na raspravu. U ostalim sud¬ 
skim postupcima, kao što je već rečeno, nema ogluš¬ 
nih osuda ni odluka, ali i u tim postupcima mogu 
stranke pretrpjeti različne štetne posljedice, ako na 
poziv ne dođu pred sud. Te posljedice su različne. 
One su drugačije za svaki postupak i za svaki slučaj, 
pa ih nije moguće ovdje sve nabrojati, ali za svaki 
slučaj vrijedi ovo: svaka stranka mora u svojoj stvari, 
koja se raspravlja odnosno riješava pred sudom, iz- 

nijeti svoje stanovište, svoje prijedloge i prigovore, a 
napose predložiti svjedoke i druge dokaze, koji go¬ 
vore za nju i njezino stanovište. Tek ako obje stran¬ 
ke budu tako postupale i branile svoju stvar, moći 
će sudac dotično sporno pitanje potpuno raspraviti, o 
njemu provesti sve dokaze i onda donijeti temeljitu 
odluku. Ako jedna stranka bilo u kojem postupku ne 
dođe pred sud, nel iznese ondje svoje stanovište i 
svoje prigovore i ne predloži svoje dokaze, sud će 
odlučiti odnosno suditi prema izjavama i dokazima 
one stranke, koja dođe preda nj, a ta će stranka 
uvijek govoriti i dokazivati samo ono, što njoj ide u 
prilog. Na taj će način izostala stranka uvijek slabije 
proći. 

Radi toga se preporuča strankama 
kao najvažnije, da na svaki poziv dođu 
sudu, gdje će zastupati i braniti svoju 
stvar, a prema potrebi i dobiti od suca upute, što 
treba da poduzmu za obranu svoje stvari ili svoga 
prava. 

Svakomu je poznato, da sud sudi prema onome, 
što se dokaže pred njim, a pred njim se dokazuje is¬ 
pravama, svjedocima, vještacima i t. d. Među najvaž¬ 
nija dokazna sredstva spadaju svjedoci. Radi toga je 
zakonom propisano, da svatko mora doći sudu svje¬ 
dočiti, ako bude pozvan kao svjedok, da mora pred 
sudom kao svjedok govoriti istinu i na svoj svjedočki 
iskaz položiti zakletvu. Ljudima se često ne da ići k 
sudu radi svjedočenja, jer ili imaju svojih važnih po¬ 
slova, pa im je teško gubiti vrijeme, ili ne vole da se 
govoreći istinu pred sudom zamjere jednoj od parbe¬ 
nih stranaka. No svjedočenje pred sudom je potrebno, 
jer bez toga sudovi ne bi mogli suditi, a na koncu 
konca, danas ti svjedočiš u nečijoj parnici, a možda 
ćeš naskoro ti imati svoju parnicu pred sudom, pa će 
drugi morati radi tebe svjedočiti. Svjedočenje 
je opća građanska dužnost, kojom se u 
probitku svih građana omogućuje 
sudovanje, to je neka vrst tereta, koji ima da 

snosi svaki građanin kao i poreze i ostale javne daće 
koje su potrebne da općine i država mogu vršiti po¬ 
slove u korist cijeloga naroda. 

Tko ne će da vrši svoju svjedočku dužnost, tko 
naime ne ce da na poziv dođe k sudu kao svjedok 
ni da na svoj iskaz položi zakletvu, toga može sud 
po zakonu na to prisiliti, i to bilo novčanom kaznom 
bilo zatvorom. Ističem napose, da sud ima po zako¬ 
nu pravo kazniti svjedoka, čim svjedok na prvi poziv 
ne pristupi sudu, a nije potrebno — kao što neki 
misle da svjedok bude dva puta pozvan, pa da ga 
sud istom onda može kazniti zbog drugog nedolaska. 

To isto vrijedi i za vještake. Osim toga može 
svjedok ih vještak biti osuđen na platež troškova ro¬ 
čišta ili očevida, koji su morali biti odgođeni zbo» 
njihovog nedolaska. Zato je napose kod očevida va¬ 
žno, da svi svjedoci i vještaci pristupe, jer su tro¬ 
škovi očevida veliki. 

Na koncu konca, tko je predložen i pozvan na 
sud kao svjedok ili vještak, taj će prije ili kasnije 
morati doći pred sud, pa je onda i za njega i za 
stranke bolje da dođe prije nego kasnije. 

Značenje pravomoćnosti osuda 
i drugih sudskih odluka 

Svaki ozbiljan posao radi se i svršava samo je- 
damput, i to temeljito. Tako na primjer, kad čovjek 
gradi kuću, najprije iskopa i uzida temelje, zatim sa¬ 
gradi zidove, napravi i pokrije krov, a na koncu ure¬ 
di kuću izvana i iznutra. Time je kuća gotova. Niko¬ 
me pametnom ne će pasti na pamet, da tu kuću ruši 
i ponovno^gradi. Takoi je i sa svakim drugim poslom, 
pa ne može nikako drugačije biti ni sa sudskim po¬ 
slom pod rješavanja sporova među ljudima. Kad je¬ 
dna stranka! podnese sudu tužbu ili kakovu molbu 
za rješenje nekog svog prepora ili odnošaja sa svo¬ 
jim protivnikom, onda sud pozove stranke, temeljito 
ih presluša, presluša svjedoke i provede sve druge 

po strankama ponuđene dokaze, zatim prouči čitavu 
stvar i onda izrekne osudu odnosno donese potrebnu 
odluku. Da ne bi stranke pretrpjele nepravdu radi 
kakove pogreške ili pogrešnog pravng mišljenja 
raspravnog suca, propisano je zakonom, da se s osu¬ 
dom) odnosno sudskom odlukom nezadovoljna stran¬ 
ka može žaliti višem sudu. Ako je stranka nezado¬ 
voljna, ona će proti toj osudi odnosno odluci i ape¬ 
lirati, a viši sud će onda čitavu stvar ponovno prou¬ 
čiti i presuditi, a ako je potrebno, odrediti i nadopunu 
rasprave. Time je strankama dana potpuna sigur¬ 
nost, da će svaki njihov predmet biti temeljito ras¬ 
pravljen te dobro proučen i prosuđen, a u svima va¬ 
žnijim predmetima (koje je zakon kao takove pri¬ 
znao) imaju stranke pravo da apeliraju i na Stol se¬ 
dmorice. 

Kad viši ili najviši sud konačno riješi neki spor, 
onda je sigurno, da je to rješenje — koje je prošlo 
kroz dva ili kroz tri suda — pravedno i na zakonu 
osnovano, pa više nema ni razloga ni potrebe, da se 
o tome spornom pitanju ponovno raspravlja. Za ta¬ 
kove osude odnosno odluke, proti kojima nema dalj¬ 
njega pravnog lijeka i koje se radi toga smatraju ko¬ 
načnim riješenjem dotičnog spornog pitanja, kažemo, 
da su postale pravomoćne. Pravomoćne su također 
i one osude i sudske odluke prvoga suda, proti koji¬ 
ma se nijedna stranka u zakonskom roku nije žalila, 
jer ako su sve stranke zadovoljne s odlukom ili osu¬ 
dom prvoga suda, onda nema razloga, da ih viši sud 
ispituje. 

Događa se više puta, da koja stranka dođe pred 
sud i traži, da se ponovno raspravlja i sudi o pita¬ 
nju, koje je već konačno riješeno pravomoćnom osu¬ 
dom ili odlukom. Još češće se događa u ovršnom po¬ 
stupku, kad sud za vjerovnika ovršnim putem utjeru¬ 
je od dužnika pravomoćno dosuđenu tražbinu, da 
dužnik ovršenik dođe pred sud, prigovara i hoće 
dokazivati, da nije dužan. U takovim slučajevima sud 
se ne može upuštati u ponovno raspravljanje pitanja, 


29 






da Ii je dužnik dužan ili nije, jer u ovršnom postupku 
nema tome mjesta. O tome pitanju raspravljalo se 
dovoljno u parnici i ono je jednom za vazda kona¬ 
čno riješeno pravomoćnom osudom. 

Osim već navedenih razloga ističem i to, da nije 
moguće dozvoliti ponovno raspravljanje jedamput 
pravomoćno riješenog pravnog spora i radi toga, jer 
je radi pravne sigurnosti potrebno, da svaka stvar 
bude jedamput konačno riješena i da svaki, koji ima 
u rukama pravomoćnu osudu, može biti siguran o 
onome, što je tom pravomoćnom osudom konačno 
odlučeno, da zna, na čemu je i čime može sigurno 
računati. 

Dvije najvažnije stvari 

Zadaća je suda, da u svakoj parnici i u svakom 
drugom sudskom postupku ustanovi, što je sve s 
dotičnim spornim predmetom zapravo bilo među 
strankama (što je sve koja stranka s drugom ugovo¬ 
rila, odnosno na što su se stranke jedna prema dru¬ 
goj obvezale, što je sve svaka pojedina stranka uči¬ 
nila i što je propustila od onoga, što je morala uči¬ 
niti), pa da onda na osnovu toga odluči, kakovo 
pravo iz toga proizlazi odnosno pripada kojoj stranci. 
Iz toga vidimo, da je kod suđenja o nekom sporu 
među strankama glavno i bitno ono, što je među 
strankama bilo prije, nego li je započeo sudski po¬ 
stupak o dotičnoj stvari. Kad je među strankama 
došlo do spora i do suda o tom sporu, onda je za¬ 
pravo već sve gotovo, pa sud samo treba da ustanovi, 
što je to bilo i da prema tome odluči.. Iz toga slijedi, 
da se u raspravi pred sudom ne može na stvari više 
ništa promijeniti, pa je stoga posve pogrešno miš¬ 
ljenje mnogih ljudi, da pomoću neke pravdaške vje¬ 
štine i izvrtanja činjenica i dogođaja mogu pred su¬ 
dom promijeniti stanje stvari i time postići nešto, 
što im po zakonu ne pripada. Što jest, jest, i na tome 
se ne može ništa mijenjati. 

Radi toga je najvažnije, da ljudi kod sklapanja 
različnih pogodaba i pravljenja ostalih pravnih po¬ 

slova paze mnogo više na to, da ih naprave valjano 
po zakonskim propisima, da sve bude točno i sigurno, 
nadalje da vode računa o svojim dugovima i drugim 
obvezama, te da ih točno ispunjavaju onako, kako 
su se obvezali ili kako to po zakonu ili prema sud¬ 
skoj odluci moraju, i da ne čine ništa, što je za¬ 
branjeno po kaznenom zakonu. Samo oni, koji se 
budu toga držali, mogu biti sigurni, da ne će izgu¬ 
biti pred sudom nikakvu parnicu, odnosno da će im 
se uopće rijetko dogoditi, da budu imali posla sa 
sudom. Pobliže upute o tome naći će čitatelji u mojoj 
knjizi »Pravni život na selu«, koju je izdalo Društvo 
Sv. Jeronima među redovnim izdanjima za 1940. go¬ 
dinu. 

Kad sud raspravlja o nekom pravnom sporu, 
onda je najvažnije, da svaka stranka radi ostvarenja 
odnosno obrane svoga prava znade pred sudom ka¬ 
zati sve, što je od početka do kraja bilo među stran¬ 
kama u pogledu dotičnog spornog predmeta, sve što 
je ugovoreno, što je koja stranka učinila ili što se 
inače dogodilo, te da sve to pred sudom i dokaže. 
Zato se stanka treba pobrinuti da sazna sve, što je 
o tom predmetu potrebno znati, pa da ispita o tome 
i svoje rođake, susjede i t. d., da kod kuće potraži sve 
isprave ili možda i kakove sudske osude i odluke o 
spornom predmetu, te da dobro ispita, tko bi o spor¬ 
nom predmetu mogao štogod znati i svjedočiti. Tko 
nudi sudu preslušanje svjedoka, učinit će vrlo dobro 
i pametno, ako ih prije toga upita, da li i što znaju 
i što mogu svjedočiti o tom predmetu. 

Sud sudi na osnovu dokaza, pa je zato potrebno, 
da stranka pred sudom dokaže sve one činjenice, o 
kojima zavisi njezino pravo, odnosno njezina obrana. 
Zato mora svaki čovjek, ne samo u postupku pred 
sudom već i prije toga uvijek misliti na to, čime će 
pred sudom moći nešto dokazati, ako dođe do spora 
u toj stvari. Zato je uvijek potrebno o svakoj pogodbi 
pribaviti bilo valjane isprave (napose namire) bilo 
svjedoke. 

GRAĐANSKE PARNICR 


Parnice o dugovima 

Pred sudovima ima najviše parnica o dugovima 
i to opet najviše zbog zajmova ili zbog dugova za’ 
kupljenu robu. Takove parnice izgledaju i jesu naj¬ 
jednostavnije, ali u njima ipak treba jako mnogo 
točnosti. U takovima parnicama ljudi, koji podnose 
tužbe, mnogo griješe baš u pogledu točnosti, a isto 
tako često griješe i tuženi. 

Evo na primjer jedne takove loše tužbe: 

Kotarskom sudu. 

, u.N . 

Ja sam tuženome Tomi C. prije 5 godina po¬ 
zajmio 5000 Kuna, a on mi se obvezao taj novac 
povratiti u roku od 3 godine, no nije mi sve povra¬ 
tio, već mi je ostao dužan još 2000 Kuna, što će po¬ 
svjedočiti svjedoci. 

Radi toga ga tužim i predlažem, da sud izrekne 
ovu osudu: 

Tuženi dužan je platiti tužitelju 2000 Kuna sa 
6 posto kamata od dana dostave tužbe do plateža 
u roku od 15 dana pod prijetnjom ovrhe. 

Ante B. 

Na raspravi pred sudom odgovara tuženi ovako: 

Istina je, da mi je tuženi prije 5 godina pozaj¬ 
mio 5000 Kuna i da sam mu se ja obvezao taj no¬ 
vac povratiti, no nije istina, da mu ja dugujem još 
2000 Kuna, već sam ja njemu na račun toga duga 
platio do sada 3960 Kuna, pa mu prema tome još 
dugujem 1040 Kuna. 

Na pitanje suca odgovara opet tužitelj ovako: 
Tužitelj mi je platio na račun glavnice samo 3000 
Kuna, a drugo mi je platio za kamate. 

Tako to ispitivanje i dokazivanje traje dugo, 
dok konačno sud ne ustanovi, da je tužitelj pozajmio 
tuženome 5000 Kuna, da se on obvezao taj novac 
povratiti za tri godine, a dotle plaćati 8 posto kama¬ 
ta, pa da je tuženi na koncu prve godine platio tu- 
žiteljui 1000 Kuna na račun glavnice i 400 Kuna u 
ime 8 posto kamata na dugovanu glavnicu od 5000 
Kuna, da je tuženi na koncu druge godine platio 
tužitelju 1000 Kuna na račun glavnice i 320 Kuna 
u ime 8 posto kamata na račun dužne glavnice od 
4000 Kuna, te da je tuženi na koncu treće godine 
platio tužitelju na račun duga 1000 Kuna i 240 
Kuna u ime 8 posto kamata na tadanji dug od 3000 
Kuna, te da poslije toga tuženi nije tužitelju na ra¬ 
čun duga više ništa platio. 

Tako je doista istina i to, da tuženi duguje tuži¬ 
telju još 2000 Kuna (kako to tvrdi tužitelj), kao) i 
to, da je tuženi do tada platio tužitelju svega 3960 
Kuna, (kako to tvrdi tuženi). 

Do ovakovog natezanja došlo je na sudu samo 
radi toga, jer tužitelj nije odmah u tužbi naveo sve, 
što se odnosi na stvar, naime ne samo da je on tuže¬ 
nom pozajmio 5000 Kuna na tri godine, već i to, da 
su stranke tada ugovorile, da će tuženi plaćati tužite¬ 
lju 8 posto kamata, te koje svote: i kada mu je tuženi 
platio na račun otplate glavnice, a koje opet na ra¬ 
čun kamata. 

Uredna tužba trebala je u ovim slučaju glasiti 
ovako: 

Kotarskom sudu 

u.N. 

Ja sam tuženome Tomi C. prije 5 godina pozaj¬ 
mio 5000 Kn, a tuženi se obvezao, da će mi taj no¬ 
vac povratiti u roku od 3 godine i da će mi na po¬ 
zajmljeni novac plaćati 8 posto kamata. To će po¬ 
svjedočiti svjedoci. 

Tuženi mi je koncem prve godine na račun ot¬ 
plate glavnice platio 1000 Kn, a u ime 8 posto ka¬ 
mata 400 Kn; koncem druge godine platio mi je na 

račun otplate glavnice 1000 Kn, a u ime 8 posto ka¬ 
mata 320 Kn; a koncem treće godine mi je platio 
na račun otplate glavnice 1000 Kn, a u ime 8 posto 
kamata 240 Kn. Poslije toga nije mi tuženi na račun 
toga duga više ništa platio. To dokazujem presluša- 
njem stranaka pod zakletvom. 

Radi toga predlažem, da sud izrekne ovu osudu: 

Tuženi dužan je tužitelju platiti 2000 Kn sa 6 

posto kamata od.do plateža u roku od 15 

dana pod prijetnjom ovrhe. 

Ante B. 

U ovoj tužbi navedeno je sada sve, što se odnosi 
na zajam, pa će sud nakon ovakove tužbe lako svršiti 
raspravu, a to će biti od koristi strankama, napose 
tužitelju, jer će rasprava biti brzo gotova, pa će biti 
manje ročišta i manje troška. 

Sud će ispitati tuženoga/ točku po točku, je li 
istina, da mu je tuženi tada pozajmio toliko novaca, 
jesu li ugovorene takove kamate, je li tuženi na račun 
glavnice i kamata platio tada i toliko, koliko tužitelj 
navodi ili je još štogod i kada platio. Što tuženi pri¬ 
zna, s tim će biti sud gotov, a što tuženi porekne, o 
tome će sud provesti dokaz. Istoi tako će biti i s onim, 
ako tuženi bude rekao, da je još nešto platio na račun 
toga duga. 

Najteže će biti, ako ni tužitelj ne zna točno reći, 
kada i koliko novaca mu je tuženi dao na račun ot¬ 
plate glavnice i u ime kamata, ni tuženi opet ne zna 
točno reći, kada i koliko je platio tužitelju na račun 
toga duga i kamata. U takovim slučajevima znade se 
onda parnica jako dugo zavući. 

Sud mora u takovim parnicama često puta pro¬ 
vesti i pregledati čitav račun o dotičnom dugu i pla¬ 
ćanju, pa mora od stranaka dobiti točne podatke o 
svemu. Zato nije dosta, ako na primjer tuženi kaže, 
da je tužitelju platio 8 posto (odnosno drugi postotak) 
kamata, već mora reći i dokazati, koje je pojedine 
svote i kada platio na račun tih kamata. 

Zato je potrebno, da kod zajmova 
zajmodavac kod sebe zapisuje, koliko 
ikada mu je dužnik platio na račun 
glavnice i kamata, a dužnik da kod se¬ 
be zapisuje, koliko i kada je na račun 
toga duga i kamata platio svome vje¬ 
rovniku, da mogu i jedan i drugi u slu¬ 
čaju parnice pred sudom iznijeti či¬ 
sti račun. 

Najveća muka na sudu je obično s dugovima 
seljaka seoskim trgovcima za dugove iz dućanske 
vjeresije. Dolazi na primjer seoski trgovac na sud i 
tuži ovako: 

Tuženi je kod mene kroz više godina uzimao na 
vjeru raznu dućansku robu, pa mi je ostao dužan 

2354 Kn. To će posvjedočiti moja žena., a 

mogu to posvjedočiti i ja pod prisegom. 

Tuženi se na sudu opet brani ovako: 

Istina je, da sam ja kod tuženoga kroz više go¬ 
dina uzimao na vjeru raznu dućansku robu, ali ja sam 
tuženome na račun toga dao nešto u gotovom novcu, 
a nešto opet u vinu, pa ne može biti, da mu ja dugu¬ 
jem toliko, koliko on tuži, a po mome računu ja du¬ 
gujem tužitelju najviše 800 Kn (Kuna). 

Sud mora u takovoj parnici napraviti čitavi obra¬ 
čun sa strankama, da ustanovi, koliko je tuženi ostao 
dužan tužitelju. U tu svrhu mora sud ustanoviti sve, 
što, pošto i kada je tuženi kupio kod užitelja, i to kroz 
cijelo vrijeme od više godina, kroz koje je tuženi ku¬ 
povao na vjeru kod tužitelja, te kada i koliko je tu¬ 
ženi na račun svoga dugovanja platio tužitelju bilo 
u gotovom novcu, bilo u vinu i drugim svojim proiz¬ 
vodima. A zato je potrebno, da najprije tužitelj nave¬ 
de, kada, što i pošto je kroz sve te godine tuženi kod 
njega kupio na vjeru, te kada i koliko mu je tuženi 
platio bilo u gotovom, bilo u vinu, jajima ili drugim 
seljačkim proizvodima. Ako je dužnik davao vino ili 
kakove druge stvari na račun duga, treba navesti, 
koliko je dužnik toga dao vjerovniku i uz koju cijenu 

su ugovorili, da se to ima obračunati na račun duga. 
To tužitelj po zakonskim propisima o sastavljanju 
tužbe mora navesti već u tužbi, da tuženi može kod 
kuće proučiti cijeli obračun i spremiti se za odgovor, 
koji treba dati sudu na raspravi. Ako tužitelj nije u 
tužbi naveo točno takav cijeli obračun, onda će to 
trebati navesti na raspravi. Nakon toga mora tuženi 
za svaku pojedinu stvar navedenu po tužitelju izjavi¬ 
ti, da li je to tada i uz navedenu cijenu kupio, a što 
porekne, to će morati tužitelj dokazati. Osim toga 
mora tuženi na raspravi izjaviti, da li je tužitelj na¬ 
veo sve ono, što mu je tuženi platio na račun. Ako je 
još što platio ili dao na račun tužitelju, ili ako je tu¬ 
žitelj prenisko računao vino ili druge stvari, koje je 
primio od njega na račun, mora to tuženi prigovoriti 
i za sve to opet pružiti dokaz. 

A sve to može točno i pouzdano dokazati samo 
onaj, koji je o tome vodio račun, u koji je odmah sve 
zapisivao. Zato je neophodno potrebno, da trgovci 
vode točan račun o svemu, što su svakom pojedinom 
kupcu prodali i što su od njega primili na račun. Nije 

dosta ni to, da trgovac; u knjizi za svoga dužnika za¬ 
piše: . .. »dana.duguje za kupljenu robu .. . Kn«, 

već mora točno zapisati, koju je sve robu i za koju 
cijenu dužnik kupio. Kupci na vjeresiju opet treba da 
zapisuju točno sve, što i pošto i kada su od trgovca 

uzeli na vjeru, kao i kada i koliko su trgovcu platili 

u gotovom ili dali na račun u svojim prizvodima. 

Više puta dogodi se na raspravama o takovim 
dugovima, da trgovac vino ili druge proizvode, pri¬ 
mljene na račun od dužnika, računa jeftinije, a du¬ 
žnik skuplje, pa se ustanovi, da se dužnik i vjerovnik 
prigodom takovog plaćanja u naravi nijesu potpuno 
i točno sprazumjeli o cijeni, uz koju trgovac preuzima 
robu od svoga dužnika. Ili se o toj cijeni uoj)će nijesu 
ni sporazumjeli, već su samo rekli, da će vjerovnik to 
uzeti u račun «po današnjoj cijeni» ili «kako drugi 
plaćaju» ili «tako, kako je pravo» ili «da mu ne će biti 
krivo», pa u takovim slučajevima često dolazi do ne- 

sporazumaka. Zato je bezuvjetno potrebno i u tom 
pogledu odmah napraviti čist račun, tako da poslije 
ne bude nesporazuma i neprilika. Stoga treba odmah 
ugovoriti točnu i određenu cijenu, uz koju vjerovnik 
preuzima od svoga dužnika različna plaćanja u nr 
ravi. 

Malo ima seoskih trgovaca, a još manje seljačkih 
dužnika, koji znaju na raspravi pred sudom točno 
navesti cijeli račun svega njihovog posla, kako je na¬ 
prijed navedeno. Isto tako u takovim parnicama če¬ 
sto nema drugog dokaza osim stranačke prisege, pa 
redovno svaka stranka hoće da prisegne, dakako sva¬ 
ki drugačije. A katkada ne bi ni jedan ni drugi krivo 
prisegao, jer nijedan nema točan račun, već bi svaki 
prisegao na svoj račun, za koji misli da je točan, 
premda nije. U takovim slučajevima sud mora odlu¬ 
čiti, kome će dozvoliti prisegu. Kome da sud više 
vjeruje? To je više puta za suca jako teško. U tako¬ 
vim parnicama sud vrlo često dozvoljava prisegu tu- 
žitelju-trgovcu, koji time dobiva parnicu. Tuženi se- 
Ijaci-dužnici često vide nepravdu u tome, što sud 
njima nije dozvolio prisegu. A i to ima svoje i te ka¬ 
ko opravdane razloge. Po zakonu sud mora dosuditi 
prisegu onoj stranci, koje navodi su vjerojatniji. 
Trgovci obično imaju svoje kakove takove pisane ra¬ 
čune o dugovanju svojih dužnika, u koje zapisuju sve, 
što su prodali na vjeru, i sve, što su od dužnika pri¬ 
mili na račun, dok dužnici redovno nemaju o tome ni- 
kakovih zapisa. A svakako je vjerojatnije ono, što je 
svaki put zapisano, nego samo sjećanje, jer čovjek 
može pojedine stvari i zaboraviti. Zato sud u tako¬ 
vom slučaju uzima, da je vjerojatnije ono, što trgo¬ 
vac govori iz svoga pisanog računa, nego ono, što 
dužnik govori prema svome sjećanju, pa radi toga 
dosuđuje trgovcu tužitelju prisegu. Takovih sličnih 
razloga ima mnogo. 

Svakako bilo bi sasvim drugačije, kad bi tuženi 
na raspravi izvadio svoju bilježnicu i pred sudom či¬ 
tao, da je tada kupio to i to za toliko i toliko, tada 

opet to i to uz tu cijenu i tako sve redom, da je tada 
platio tužitelju toliko, tada opet dao u naravi na ra¬ 
čun to i to uz tu i tu cijenu, te izjavio pred sudom, 
da je sve to uvijek zapisivao i da može priseći, da je 
uvijek sve točno zapisivao i da je to doista tako. 
Onda bi se sigurno više puta dogodilo, da bi sud tu¬ 
ženom dužniku dozvolio prisegu, ako ne bi bilo kako¬ 
vih drugih razloga, koji bi umanjivali njegovu vjero¬ 
dostojnost. 

Iz svega toga najbolje vidimo, kako je važno 
voditi o svemu dugovanju pismeni račun i u taj račun 
odmah zapisati svako zaduženje i svaki platež u go¬ 
tovom ili u naravi, pa to svima ponovno preporu- 
čamo. 

Na raspravama o dugovima tuženi dužnici često 
navode u svoju obranu i to, da nemaju čime platiti 
utuženi dug, i jako se čude, kad im sudac kaže, da 
se suda taj prigovor u parnici ništa ne tiče. To je 
bar jednostavno i razumljivo. Kod utjerivanja dugova 
putem suda radi se o dva pitanja. Prvo: da li i ko¬ 
liko dužnik duguje vjerovniku, i drugo: da li dužnik 
može to platiti, odnosno da li se ustanovljeni dug 
može od dužnika ovršnim putem utjerati. To su dva 
posve različna i nezavisna pitanja, koja sud zasebno i 
po redu riješava. Najprije treba ustanoviti, da li i 
koliko dužnik duguje vjerovniku. O tome (i samo o 
tome) sud raspravlja i donosi osudu u građanskoj 
parnici. Istom kad je to pitanje riješeno i osudom 
ustanovljeno, da i koliko dužnik duguje vjerovniku, 
onda tek postaje važno pitanje, da li se taj ustanov¬ 
ljeni dug može od dužnika naplatiti. Ako osuđeni duž¬ 
nik ne plati dug, vjerovnik će proti njemu provesti 
ovrhu, pa će tek onda sud u ovršnom postupku usta¬ 
noviti, da li dužnik ima pokretne ili nepokretne imo¬ 
vine, iz koje se po propisima ovršnoga zakona može 
ovršnim putem naplatiti dotični dug. Ako se tada i 
ustanovi, da dužnik nema imovine, iz koje bi se ovrš¬ 
nim putem mogla naplatiti vjerovniku dosuđena traž¬ 
bina, ostaje osuđeni dužnik ipak i nadalje dužnikom. 

a vjerovniku pristoji pravo, da pokuša ovršnim putem 
od dužnika utjerati svoju tražbinu, ako i kada dužnik 
bude imao imovine. 

Parnice radi smetanja posjeda 

Osim parnica o dugovima ima na selu od gra- 
đansko-pravnih sporova najviše parnica radi sme¬ 
tanja posjeda. Te parnice nastaju i vode se često puta 
i radi posve neznatnih sitnica, a često puta posve 
suvišno i beskorisno, pa spadaju među velika zla, 
koja u nekim krajevima upravo uništavaju seljački 
narod. Radi svega toga je potrebno, da ljudi budu 
temeljito i valjano upućeni o parnicama radi smetanja 
posjeda, o njihovim zadaćama i posljedicama, pa da 
se prema tome ravnaju. 

Prije svega treba z n a, t i, da se u 
parnicama a d i smetanja posjeda 
uopće ne raspravlja ni ne sudi ni o 
čijem pravu ili ne prav u, već samo o 
tome, da li je netko dosadabio u po¬ 
sjedu nekog zemljišta, stvari ili pra¬ 
va. U toj parnici sud odlučuje samo 
o tome, da u posjedu stvari ili prava 
ima ostati onaj, za kojega je u toj 
parnici ustanovljeno, da je prije sme¬ 
tanja posjeda posjedovao dotičnu 
stvar ili pravo, bez obzira na to dali 
je on to posjedovao s pravom ili bez 
prava. 0 samom pitanju, tko ima pravo po¬ 
sjedovati neku stvar ili pravo, ne raspravlja se i ne 
sudi u parnici radi smetanja posjeda, već se o tom 
pitanju raspravlja i odlučuje u tako zvanoj redovnoj 
građanskoj parnici (u parnici radi priznanja prava 
vlasništva nekretnina ili pokretnina, u parnici o pri¬ 
znanju opstojnosti nekoga prava, odnosno u parnici 
o priznanju neopstojnosti nekog prava). 

Ako je na primjer netko kupio od malodobnika 
neko zemljište bez odobrenja suda kao nadtutor- 

stvene vlasti, onda je takav kupoprodajni ugovor 
pravno nevaljan, pa je kupac na zahtjev prodavaoca 
dužan istomu predati natrag u posjed kupljeno zem¬ 
ljište, kadgod taj to zatraži, bio prodavalac još malo¬ 
doban ili je već postao punoljetan. Ako takav kupac 
ne će takvom prodavaocu dobrovoljno da vrati u po¬ 
sjed zemljište, koje drži u posjedu bez ikakvog prava 
(ili kako se to kaže bez pravnog naslova), onda pro¬ 
davalac mora proti kupcu podignuti pred sudom tužbu 
na priznanje svoga prava vlasništva i ustup u posjed 
dotičnih nekretnina. Sud će na tu tužbu provesti ras¬ 
pravu i ustanoviti, da li je prodaja bila valjana ili nije, 
i prema tome odlučiti, kome pripada pravo vlasniš¬ 
tva na ove nekretnine i tko prema tome ima pravo na 
njihov posjed. No ako prodavalac mjesto toga sam 
proti volji kupca uđe u posjed tih nekretnina, onda će 
ga kupac tužiti radi smetanja posjeda. U toj parnici 
sud će ustanoviti, da je kupac (tužitelj) bio u po¬ 
sjedu prepornih nekretnina i da ga je tuženi smetao 
u posjedu time, što je ušao u posjed tih nekretnina, 
pa će tuženoga osuditi radi smetanja posjeda. Sud se 
u toj parnici uopće ne će upustiti u raspravljanje o 
tome, da je spomenuti kupoprodajni ugovor bio 
pravno nevaljan i da prema tome tužitelj — kupac 
nema pravo na posjed dotičnih nekretnina. 

Ako susjed orući svoju oranicu svake godine od 
susjedove oranice sebi priore jednu brazdu (ili možda 
i nešto manje ili više), pa tako radeći kroz nekoliko 
godina od susjedove oranice uzme u posjed komad 
zemljišta i dalje ga obrađuje, postao je posjednik 
toga komada susjedovog zemljišta. Ako prikraćeni su¬ 
sjed jednoga dana sav taj po protivniku prisvojeni ko¬ 
mad svoga zemljišta opet sam poore ili počne na 
drugi način obrađivati, izbacio je tim činom toga svog 
protivnika iz posjeda prisvojenog komada zemljišta, 
dakle smetao ga je u posjedu. 

Ako netko kroz više godina hoda ili vozi kolima 
po tuđem zemljištu, on time vrši posjed služnosti pje¬ 
šačkog ili kolnog puta preko tuđeg zemljišta, ili 

drugim riječima, on se nalazi u posjedu služnosti pje¬ 
šačkog ili kolnog puta preko tuđeg zemljišta. Pri to¬ 
me je posve svejedno, na koji način je došlo do toga, 
da je dotičnik počeo hodati ili voziti preko tuđeg zem¬ 
ljišta. Ako vlasnik spomenutog zemljišta jednoga 
dana tome čovjeku zabrani prolaz ili provoz njego¬ 
vim zemljištem, ili ga zaustavi te mu zapriječi da 
prođe ili proveze preko njegovog zemljišta, smetao 
je time dotičnog posjednika u posjedu služnosti pje¬ 
šačkog odnosno kolnog puta. 

Tko uzima vodu iz tuđeg zdenca i čini to kroz 
neko kraće ili dulje vrijeme, taj se nalazi u posjedu 
služnosti crpljenja vode iz tuđeg zdenca bez obzira 
na to, kako i zašto je počeo uzimati vodu iz toga 
zdenca i zašto mu to vlasnik zdenca nije zabranio, 
odnosno radi čega mu je vlasnik zemljišta to do¬ 
zvolio. Ako jednog dana vlasnik zdenca zabrani ili za¬ 
priječi tome čovjeku, da nadalje uzima vodu iz toga 
zdenca, onda je time posjednika navedene služnosti 
smetao u posjedu služnosti crpljenja vode. Takovih i 
sličnih slučajeva posjeda stvari ili prava imađe 
mnogo. 

Zakonom je zabranjeno svakome smetati posjed¬ 
nika u vršenju njegovog posjeda, i to ne samo onoga, 
koji taj posjed vrši s nekakvim pravom, već jednako 
tako i svakog posjednika, koji vrši dotični posjed bez 
ikakovog prava. Tako je zakonom zabranjeno vlasniku 
zemljišta izbaciti iz posjeda zemljišta drugoga, koji 
se bez ikakvog prava uvukao u posjed njegovog zem¬ 
ljišta. Isto tako je zakonom zabranjeno vlasniku zem¬ 
ljišta smetati u posjedu svakoga onoga, koji se na¬ 
lazi u posjedu služnosti puta ili crpljenja vode ili na¬ 
pajanja blaga ili ma kakove druge služnosti na nje¬ 
govom zemljištu, makar taj i nema nikakovog prava 
da vrši posjed te služnosti. 

Tako je zakonom propisano radi toga, da među 
ljudima ne dođe do sukoba, tučnjava i drugih nemira, 
koji znaju više puta imati jako teških posljedica, a 
katkada stoje nekoga i života. Takav zakonski pro- 

pis donesen je radi čuvanja mira i reda među ljudima, 
pa je prema tome potreban i koristan. Osim toga, kad 
među ljudima postoji spor o tome, da li netko ima 
pravo na posjed nekog zemljišta ili na posjed služ¬ 
nosti ili kakvog drugog prava, onda treba najprije 
da netko treći pravedno riješi pitanje, da li nekome 
pripada pravo na posjedovanje dotične sporne stvari 
ili prava. Za rješavanje takovih sporova postavili su 
ljudi sudove. Sudovi su jedino pozvani i sposobni da 
rješavaju takova sporna pitanja, pa je radi toga sva¬ 
kome zakonom zabranjeno, da sam sebi silom kroji 
pravdu. Svatko, tko samovlasno ulazi u tuđi posjed, 
ili tko drugoga smeta ili izbacuje iz njegovog po¬ 
sjeda, taj mimo suda sam sebi kroji pravdu, pa mora 

biti osuđen radi smetanja posjeda. 

Ako se netko nalazi u posjedu nekog zemljišta ili 
služnosti, a nema na to pravo, onda ga svaki, koji je 
tim posjedovanjem povrijeđen u svom pravu, može 
tužiti u redovnoj parnici pred sudom i tražiti da sud 
odluči, da nema pravo na posjed i da je dužan na¬ 
pustiti posjed zemljišta ili prestati s vršenjem posjeda 

služnosti. Isto tako može svaki onaj, tko< ima pravo 
na posjed zemljišta ili prava služnosti, ako se ne na¬ 
lazi u posjedu toga zemljišta ili prava, tužbom tra¬ 
žiti pred sudom, da mu protivnik prizna pravo na po¬ 
sjed i ustupi u posjed dotično zemljište, odnosno do¬ 
pusti da vrši služnost ili kakovo drugo svoje pravo. 

Iz toga vidimo, da čini najveću glupost onaj, 
koji sam na svoju ruku ulazi u tuđi posjed ili smeta 
drugog u posjedu, jer ako ima na to pravo, onda to 
svoje pravo može dobiti pred sudom u redovnoj gra¬ 
đanskoj parnici. Ako pak nema na to pravo, onda će 
ga protivnik i onako tužiti pred sudom, pa će po sud¬ 
skoj osudi izgubiti onaj posjed, koji si je silom pri¬ 
bavio, odnosno biti će osuđen, da i nadalje pusti u 
posjedu protivnika, kojega je izbacio iz posjeda. 

Iz svega toga vidimo, da je zaštita posjeda, koju 
sud pruža u parnicama radi smetanja posjeda, i ko¬ 
risna i opravdana. No ta je zaštita sam© 

privremena. Tko naime, ima pravo na posjed 
nekog zemljišta ili nekog prava, a ne nalazi se u po¬ 
sjedu, pa sam uđe u posjed, biti će doduše na pro¬ 
tivnikovu tužbu osuđen radi smetanja posjeda, ali će 
redovnom parnicom svejedno doći do posjeda, na 
koji ima pravo, odnosno oduzeti posjed onome, koji 
ga je do tada posjedovao bez prava. Na taj će način 
posjednik konačno ipak izgubiti svoj posjed, koji je 
do tada imao bez ikakvog prava, makar je u parnici 
radi smetanja posjeda bio po sudu zaštićen u tom 
posjedu. Jer zaštita posjeda, koju sud 
pruža posjedniku u parnici radi sme¬ 
tanja posjeda samo je privremena i 
vrijedi samo dotle, dok sud u redov¬ 
noj građanskoj parnici ne odluči o 
tome, tko ima pravo n a # p o s j e d zemlji¬ 
šta odnosno služnosti ili kakovog dru¬ 
gog prava. Samo odluka suda o pravu, 
donesena u redovnoj građanskoj par¬ 
nici, ima trajnu vrijednost. 

Tko je vlasnik nekog zemljišta, a drugi mu uđe 
u posjed toga zemljišta, taj će bolje učiniti, da toga 
prisvajača posjeda tuži redovnom tužbom na pri¬ 
znanje prava vlasništva i ustup u posjed, nego da ga 
tuži radi smetanja posjeda, jer će u prvom slučaju 
dobiti odluku suda o svom pravu i trajnu zaštitu, dok 
će u drugom slučaju (ako ga tuži tužbom radi sme¬ 
tanja posjeda) dobiti od suda samo privremenu za¬ 
štitu. Tko ima pravo služnosti na tuđem zemljištu i 
to pravo vrši, pa ga vlasnik zemljišta smeta u po¬ 
sjedu te služnosti ili mu uopće ne dozvoljava daljnje 
vršenje te služnosti, taj će bolje učiniti, da redovnom 
tužbom tuži vlasnika na priznanje svoga prava služ¬ 
nosti, nego da ga tuži radi smetanja posjeda služ¬ 
nosti, jer će u prvom slučaju od suda dobiti odluku o 
svom pravu i trajnu zaštitu svoga prava, a u drugom 
slučaju samo privremenu zaštitu svoga posjeda služ¬ 
nosti, ali ne i zaštitu samoga prava. 

Ako pak netko hoda ili vozi po tuđem zemljištu 
ili vrši kakovu drugu služnost na tome zemljištu, a 
vlasnik zemljišta misli, da nema na to prava, neka u 
tom slučaju vlasnik zemljišta podigne kod suda re¬ 
dovnu tužbu na priznanje, da tuženome ne pripada 
pravo dotične služnosti i da mu se radi toga osudom 
zabrani daljnje vršenje služnosti. Sud će u tome slu¬ 
čaju u redovnoj parnici raspraviti pitanje, da li tome 
čovjeku pripada pravo preporne služnosti na tuđem 
zemljištu, pa će onda osudom donijeti o tome pitanju 
konačnu i trajnu odluku. Ako pak vlasnik takovog zem¬ 
ljišta sam bez pitanja suda svome protivniku spriječi 
ili zabrani daljnje vršenje dotične služnosti, kojoj se 
do tada služio, onda će biti osuđen radi smetanja po¬ 
sjeda, ako ga njegov protivnik bude tužio. 

Na selu ima jako mnogo smetanja posjeda na 
međi dvaju susjednih zemljišta, jer često jedan susjed 
obrađujući svoju zemlju pomalo prelazi na susjedovo 
zemljište bilo oranjem, bilo kopanjem, bilo košenjem 
trave i t. d. Mnogi to čine radi toga, da na taj način 
sebi malo po malo prisvoje komadić tuđeg zemljišta, 
no ima takovih slučajeva, gdje vlasnik nekog zem¬ 
ljišta ne zna, gdje mu je međa odnosno drži, da do 
sada nije obrađivao sve do međe, pa na taj način 
hoće da se pomakne do granice, kako je on sebi za¬ 
mišlja. U svima takovim slučajevima običavaju ljudi 
podnositi sudu tužbu radi smetanja posjeda, makar 
se tu zapravo i ne radi o smetanju posjeda, već o 
sporu o međi, odnosno o nepoznavanju ili pomanj¬ 
kanju prave međe (granice). U takovim slučajevima 
nema mjesta tužbi radi smetanja posjeda, već treba 
kod suda zatražiti, da sud ustanovi odnosno uredi 
među između susjednih zemljišta. 

Najbolje je, da povrijeđeni u takovom slučaju 
zatraži, da sud provede postupak za ustanovljenje od¬ 
nosno uređenje međa između njegovog i susjedovog 
zemljišta. Sud će na njegovu molbu po vanparbenom 
postupku provesti raspravu i ustanoviti, odnosno ure¬ 
diti međe i postaviti stalne međaše, pa će na taj na¬ 

čin biti oba vlasnika susjednih zemljišta najbolje za¬ 
štićeni na svom zemljištu, a na granici zemljišta bit 
će osiguran trajan mir i red. Time će se izbjeći svako 
daljnje smetanje i sukobi, koji radi toga nastaju. 

Što više, u novom zakonu o vanparbenom po¬ 
stupku propisano je, da sud na svaku tužbu (koja bu¬ 
de podignuta bilo radi priznanja prava vlasništva bilo 
radi smetanja komadića zemljišta na međi) ima pro¬ 
vesti postupak oko ustanovljenja odnosno uređenja 
međa i postaviti stalne međaše, ako tokom rasprave o 
tim tužbama ustanovi, da se među strankama zapravo 
radi o međaškom sporu. U takovim slučajevima sud 
ne će ni donositi osudu o tužbovnom zahtjevu radi 
priznanja prava vlasništva ili smetanja posjeda, jer je 
to nakon uređenja međaša posve suvišno. 

To je jedna novost u zakonu, koja je malo po¬ 
znata i na koju stranke još nijesu naučene, ali je vrlo 
važna i jako korisna stvar, pa zato naročito upozo¬ 
ravam na taj postupak za ustanovljenje odnosno ure¬ 
đenje međa. 

Parnice radi priznanja prava 
vlasništva nekretnina 

Vlasnik nekretnina, koji je na bilo koji način iz¬ 
gubio posjed svojih nekretnina, (ili mu se drugi uvu¬ 
kao u posjed tih nekretnina), pa želi doći natrag u 
njihov posjed, može po zakonu tužiti protivnika na 
priznanje prava vlasništva i ustup u posjed tih ne¬ 
kretnina. U takovoj parnici mora tužitelj dokazati, da 
je on zaista pravi vlasnik spornih nekretnina i da tu¬ 
ženi te njegove nekretnine posjeduje. Pravi vlasnik 
nekretnina je samo onaj, koji je valjanim pravnim 
poslom nekada stekao pravo vlasništva dotičnih ne¬ 
kretnina i koji je u zemljišnim knjigama (gruntovnici) 
uknjižen kao vlasnik tih nekretnina. 

Tužitelj prema novom zakonu u toj parnici ne 
mora tužbi priložiti gruntovni izvadak, već je do¬ 
voljno navesti u tužbi, da je uknjižen kao vlasnik 
spornih nekretnina, i predložiti, da sud u slučaju po- 

reke to sam pogleda i ustanovi u zemljišnim knjiga¬ 
ma. Ako je u sporu cijela čestica, onda za takovu 
tužbu ne treba ni mjerničkog nacrta. Ako pak tuženi 
posjeduje samo jedan dio neke tužiteljeve čestice, 
onda tužitelj mora tužbi priložiti mjernički nacrt, u 
kojem će biti nacrtana cijela dotična čestica i po¬ 
sebno urisan onaj dio te čestice, za koji tužitelj po¬ 
diže tužbu. 

Rekli smo malo prije, da samo vlasnik nekret¬ 
nina može podići takovu tužbu. Stoga ne može podići 
takovu tužbu na primjer onaj, koji je naslijedio ne¬ 
kretnine od svoga oca, ali poslije očeve smrti nije 
dao provesti ostavinsku raspravu. Te nekretnine nai¬ 
me u zemljišnim knjigama još nisu upisane na njega, 
već su još upisane na oca, pa on radi toga nije pravi 
vlasnik tih nekretnina, premda može postati njihovim 
vlasnikom na temelju svoga nasljednog prava. Često 
suvlasnici nekretnina na selu dijele zajedničke nekre¬ 
tnine bez mjernika i bez suda, pa godinama i godina¬ 
ma posjeduju svoj dio tako podijeljenih nekretnina i 
smatraju se potpunim vlanicima tih nekretnina, koje 
posjeduju na temelju tako provedene diobe. No ti 
podijeljeni suvlasnici ipak još nisu pravi vlasnici tih 
svojih diobom dobivenih nekretnina, jer nisu u zemlji¬ 
šnim knjigama uknjiženi kao samovlasnici, već su i 
nadalje svi zajedno ostali uknjiženi kao suvlasnici 
zajedničkih nekretnina, pa su prema tome svi zajedno 
suvlasnici svake pojedine čestice bez obzira na to, 
tko tu česticu na temelju takove diobe posjeduje. Ra¬ 
di toga ni takav suvlasnik nekretnina, koji je izvan 
sudbenom diobom dobio svoj dio, ne može za zaštitu 
tih svojih nekretnina sam podići tužbu na priznanje 
prava vlasništva, jer po zakonu on nije samovlasnik 
nekretnina, koje posjeduje. U takovom slučaju mo¬ 
gu samo svi suvlasnici zajedno podići tužbu na pri¬ 
znanje prava vlasništva za bilo koju česticu iz zaje¬ 
dničkih nekretnina, makar je samo jedan od njih po¬ 
sjeduje, jer su u zemljišnim! knjigama oni svi skupa 
suvlasnici svake te čestice. Često se međutim događa. 


46 


da drugi suvlasnici ne će da potpišu kao tužitelji tu¬ 
žbu za neku česticu, koju poslije njihove vansudbene 
diobe oni više ne posjeduju, jer za nju nemaju inte¬ 
resa. U takvom je slučaju posjednik te čestice u ne¬ 
prilici, jer ne može sam dići takovu tužbu, a ostali 
suvlasnici ne će da mu je supotpišu. 

Dešava se na selu: i to, da ljudi kupuju i prodaju 
zemljišta bez uknjižbe u zemljišnim knjigama. Neko 
zemljište bude na taj način nekoliko puta prodanog 
promijeni više gospodara, a da se nijedan nije uknji- 
žio na to zemljište u zemljišnim knjigama i tako nije 
postao njegovim vlasnikom. Kad jednom na koncu 
dođe do vlasničke parnice o tom zemljištu, onda se 
više puta ustanovi, da ni prvi prodavalac zemljišta 
nije bio uknjižen kao amovlasnik, pa da prema tome 
nije bio pravi i potpuni vlasnik toga zemljišta. U ta¬ 
kovim slučajevima posjednici toga zemljišta ne mogu 
podići vlasničku tužbu za zaštitu svoga zemljišta, 
pa je stoga pravni položaj takovih posjednika zemlji¬ 
šta vrlo težak i nesiguran, jer ili ne mogu postići 
pravnu zaštitu svoga zemljišta ili su parnice u tako¬ 
vom slučaju vrlo zamršene i dugotrajne, a prema to¬ 
me i mnogo stoje. Radi toga i na ovom mjestu pre- 
poručam, da se svatko pobrine, da odmah prigodom 
diobe ili stečenja zemljišta bude u zemljišnim knjiga¬ 
ma uknjižen kao vlasnik toga zemljišta. Suvlasnici 
neka svoje diobe provedu uz sudjelovanje mjernika 
bilo sporazumno bilo putem suda, neka dadu mjerni¬ 
ku napraviti diobni nacrt i neka na temelju toga na¬ 
crta u zemljišnim knjigama provedu svoju diobu i na 
taj način postanu gruntovni samovlasnici dobivenih 
dijelova. 

Nasljednici nekretnina neka dadu bez zatezanja 
kod suda provesti ostavinsku raspravu poslije svoga 
ostavitelja, pa neka se na osnovu odluke o ostavinskoj 
raspravi uknjiže kao vlasnici naslijeđenih nekretnina. 
A oni, koji od drugih kupuju zemljišta, neka najprije 
u zemljišnim knjigama pogledaju, da li je prodavalac 
vlasnik, pa ,ako prodavalac nije uknjiženi vlasnik, ne- 

ka to zemljište ne kupuju. Ako je pak prodavalac vla¬ 
snik ili suvlasnik, neka odmah s njime načine kupo- 
prodajni ugovor i uknjiže svoje pravo vlasništvo u ze¬ 
mljišnim knjigama. To doduše stoji novaca, ali je 
uvijek mnogo jeftinije nego svi troškovi, koje može 
kasnije imati neuknjiženi posjednik zemljišta radi ra- 
zličitih sporova i kasnijeg gruntovnog prenosa toga 
zemljišta. Ipak nije vlasnik nekretnina svaki onaj, ko¬ 
ji Je u zemljišnim knjigama uknjižen kao vlasnik. Ra¬ 
di toga ne mora svaki tužitelj, koji je uknjižen kao 
vlasnik nekih nekretnina, dobiti vlasničku parnicu radi 
tih nekretnina. Tuženi može u vlasničkoj parnici pri¬ 
govoriti, da je on kupnjom ili kojim drugim pravnim 
poslom stekao pravo vlasništva prepornih nekretnina, 
ili opet, da je preporne nesretnine stekao dosjelošću, 
pa ako tuženi to dokaže pred sudom, onda će sud 
tužitelja odbiti s njegovim tužbovnim zahtjevom. 

U vlasničkim parnicama, gdje se radi o komadi¬ 
ću zemljišta, koje se nalazi negdje na granici dvaju 
susjednih zemljišta (dakle negdje između tužiteljevog 
i tuženikovog zemljišta), sud će prije svega dati po¬ 
moću mjernika ustanoviti, kome prema katastarskoj 
odnosno gruntovnoj mapi pripada dotično zemljište. 
No ni ta mapa nije jedino odlučna za osudu u tako¬ 
voj parnici, jer ako/ mjernik i ustanovi, da preporni 
komadić prema mapi pripada čestici, kojoj je tužitelj 
vlasnik, još uvijek pristoji tuženom pravo prigovoriti, 
da je pravnim poslovima među vlasnicima susjednih 
zemljišta došlo do promjene granice, koja nije prove¬ 
dena u katastarskoj mapi, da su na pr. stranke ranije 
sporazumno promijenile granicu, ili da je tužitelj ili 
njegov predhodnik komadić zemljišta uz granicu pro¬ 
dao ili na drugi način ustupio svome susjedu (sadaš¬ 
njem tuženiku), ili da je tuženi dosjelošću stekao pre¬ 
porni komadić graničnog zemljišta. Ako tuženi doka¬ 
že istinitost kojega od tih svojih prigovora, onda će 
sud odbiti tužitelja s njegovim zahtjevom za prizna¬ 
nje prava vlasništva i ustup u posjed prepornog ko¬ 


madića zemljišta, premda taj komadić zemljišta pre¬ 
ma mapi pripada tužiteljevom zemljištu. 

U vlasničkim preporima oko manjih međaških 
površina zemljišta vrijedi ono isto, što smo o tako¬ 
vim manjim površinama zemljišta rekli govoreći o par¬ 
nicama radi smetanja posjeda. I u vlasničkoj parnici 
može sud po zakonu ureda radi provesti postupak oko 
ustanovljenja odnosno uređenja međaša, ako u toku 
postupka ustanovi, da se među parbenim strankama 
zapravo radi samo o sporu o međi. U takovom sluča¬ 
ju sud će među zemljištima stranaka ustanoviti među 
i postaviti vidljive međaše, a ne će donositi osude o 
vlasništvu u smislu tužiteljevog zahtjeva. 

Od dosad opisane vlasničke parnice razlikuje se 
parnica radi stečenja vlasništva nekretnina dosjeloš¬ 
ću. Tko naime zajedno sa svojim prednicima pošteno 
posjeduje kroz 30 godina neko zemljište, na kojem je 
drugi uknjižen kao vlasnik, on je takovim 30-godišnjim 
poštenim posjedom stekao pravo vlasništva toga ze¬ 
mljišta. Takav sticalac ima pravo redovnom tužbom 
tužiti kod suda uknjiženog vlasnika na priznanje, da 
je tužitelj dosjelošću stekao pravo vlasništva dotičnih 
nekretnina i da mu je tuženi dužan izdati ispravu 
potrebnu za uknjižbu tužiteljevog prava vlasništva 
tih nekretnina. U takovoj parnici raspravlja se o to¬ 
me,, da li je tužitelj sam ili zajedno sa svojim predni¬ 
cima na pošten način posjedovao preporno zemljište 
kroz posljednjih 30 godina, pa ako tužitelj to dokaže, 
sud će osudom udovoljiti njegovom zahtjevu i osuditi 
tuženoga, da tužitelju prizna pravo vlasništva pre¬ 
pornih nekretnina i da mu izda ispravu za uknjižbu 
njegovog prava vlasništva s dodatkom, da će se tuži¬ 
telj moći na temelju te osude uknjižiti kao vlasnik 
prepornih nekretnina, ako mu tuženi ne izda takovu 
ispravu. Takova isprava, svaka naime isprava, na 
osnovu koje se netko može uknjižiti u zemljišnim knji¬ 
gama, zove se tabularna isprava. 

Parnice radi naknade štete 

Po propisima građanskog zakona svatko je du¬ 
žan drugome naknaditi štetu, koju mu je prouzroko¬ 
vao. Štetu možemo drugome uzrokovati ili kaznenim 
djelom (koje je kažnjivo po kaznenom zakonu kao 
zločin ili prestup) ili djelom, koje doduše nije kaž¬ 
njivo po kaznenom zakonu, ali ipak uzrokuje drugo¬ 
me štetu. 

Ako na primjer netko drugome nešto ukrade, ili 
drugoga tjelesno povrijedi, ili ga prevari i t. d., po¬ 
činio je u svakom od tih slučajeva kazneno djelo 
(krađe, tjelesne povrede, prevare), te je tim kazne¬ 
nim djelom drugom© uzrokovao neku štetu. Ali ako 
je na primjer netko razbio ili izgubio tuđu posuđenu 
stvar, ili je kroz svoj prozor nešto bacio i time dru¬ 
gome nehotice razbio glavu, ne će doduše radi toga 
biti kažnjen po kaznenom zakonu, jer nije počinio ni¬ 
kakvo kazneno djelo, ali je po građanskom zakonu 
dužan naknaditi drugome štetu, jer ju je on počinio. 

Za naknadu štete počinjene kaznenim djelom, 
ima oštećeni pravo tražiti pred kaznenim sudom, koji 
sudi okrivljenom zbog dotičnog kaznenog djela, da 
taj sud u kaznenom postupku dosudi oštećenom nje¬ 
govu štetu, koju treba navesti, obrazložiti i dokazati. 
Ako je na primjer netko tjelesno povrijeđen, onda će 
tražeći naknadu štete navesti, koliko traži za troško¬ 
ve liječenja, koliko za pretrpljene bolove i strah te 
koliko za izgubljenu zaradu za vrijeme bolovanja od 
dobivene ozlijede, a nije dosta da jednostavno kaže, 
da u ime odštete traži toliko i toliko. 

Oštećeni, koji u kaznenom postupku traži nakna¬ 
du štete, treba već u svojoj prijavi podnesenoj kazne¬ 
nom sudu ili državnom tužitelju reći ovako: «Ja se 
pridružujem kaznenom 'postupku, a u ime naknade 

štete za .tražim .Kuna». Ako 

oštećeni nije podnio prijavu, već su prijavu podmjeli 
žandari ili druga koja 1 javna vlast, onda mora ošte¬ 
ćeni odmah prigodom svog prvog preslušanja pred 

sudom izjaviti, da se pridružuje kaznenom postupku, 
da traži i koliko traži u ime naknade štete. Zato treba 
oštećeni, kad bude pozvan na sud radi svog preslu¬ 
šanja o dotičnom kaznenom djelu, već prije dolaska 
pred sud razmisliti i odlučiti, koliko traži u ime 
naknade štete, te sa sobom ponijeti možebitne doka¬ 
ze za svoju štetu, kao na primjer u slučaju tjelesne 
povrede potvrdu liječnika i ljekarnika za troškove li¬ 
ječenja i lijekova, bolničke račune, ako je bio u bol¬ 
nici i t. d. Ušlo je u običaj, da oštećeni preslušavani 
u istrazi pred sudom izjavljuju, da će svoj odštetni 
zahtjev staviti na glavnoj raspravi. To nije u skladu 
sa zakonskim propisima, koji jasno propisuju, da ošte¬ 
ćeni mora svoj odštetni zahtjev staviti prije glavne 
rasprave. Oštećeni, koji svoj odštetni zahtjev stavi 
istom na glavnoj raspravi, bit će u kaznenom postup¬ 
ku odbijen sa svojim odštetnim zahtjevom i upućen 
na građansku parnicu. 

Svrha kaznenog postupka jest, da sud ustanovi 
i osudi krivca, koji je počinio neko po kaznenom 
zakonu kažnjivo djelo, da! sud na taj način svakoga 
privede zasluženoj kazni i da time ujedno čuva si¬ 
gurnost života, zdravlja, časti, imovine i t. d. To je 
glavna zadaća kaznenog suda, koji u kaznenom po¬ 
stupku sudi o nekom kaznenom djelu. Radi toga će 
kazneni sud po postojećim zakonskim propisima ras¬ 
pravljati i suditi o naknadi štete samo onda, ako se 
bez odugovlačenja kaznenog postupka može ustano¬ 
viti kaznenim djelom počinjena šteta i njezina visina. 
Ako je radi ustanovljenja štete, a napose radi ustano¬ 
vljenja visine počinjene štete potrebno posebno ras¬ 
pravljati i voditi dokaz, onda će kazneni sud ošteće¬ 
nog redovno uputiti na građansku parnicu, da naime 
pred građanskim sudom redovnom tužbom traži na¬ 
knadu svoje štete, ili će opet kazneni sud u kaznenoj 
osudi dosuditi oštećenome u ime naknade štete jedan 
manji iznos (koliko u najmanju ruku šteta bezuvjetno 
iznosi), a oštećenog uputiti na građansku parnicu, da 

u njoj tužbom potražuje višak svoga odštetnog zah¬ 
tjeva. 

Kad kazeni sud tako uputi oštećenog, da u gra- 
đanskoj parnici traži svoju naknadu štete ili nedosu¬ 
đeni višak štete, onda je potrebno, da oštećeni pred 
građanskim sudom podigne redovnu tužbu za naknadu 
štete. Tužitelj će u toj tužbi navesti, da je tuženi po¬ 
činio dotično kazneno djelo na njegovu šetu, da je 
radi toga kaznenog djela suđen po kaznenom sudu 
(navesti po kojem sudu, kako i kada, prema podaci¬ 
ma iz kaznene osude), zatim će navesti, kakovu je 
sve štetu pretrpio od toga kaznenog djela i u kojoj 
visini, na koncu će tužbe staviti svoj zahtjev, da sud 
osudi tuženog, da u ime naknade štete plati tužitelju 
traženi iznos, koji treba brojčano navesti. 

No oštećeni ne mora uopće u kaznenom postupku 
staviti svoj odštetni zahtjev, već može redovnom gra¬ 
đanskom tužbom tužiti počinitelja kaznenog djela, da 
mu plati uzrokovanu štetu, i to na isti način, kako je 
naprijed navedeno. 

Tko pred građanskim sudom tužbom potražuje 
naknadu štete, koju mu je tuženi počinio kaznenim 
djelom, mora podnijeti tužbu u roku od tri godi- 
n e, ako mu je šteta počinjena prestupom kazne¬ 
nog zakona, a u roku od 30 godina, ako mu je 
šteta počinjena z 1 o č i n o m. Tko pred građanskim 
sudom tužbom traži naknadu štete poslije navedenih 
rokova, bit će odbijen sa svojim odštetnim zahtjevom 
radi zastare. 

Kad sud u građanskoj parnici sudi o zahtjevu 
za naknadu štete počinjene kaznenim djelom, zbog 
kojega je tuženi u kaznenom postupku bio osuđen po 
kaznenom zakonu, onda građanski sud po zakonskim 
propisima uopće više ne može i ne smije raspravljati, 
o tome, da li je tuženi kriv ili nije, jer je o tome pi¬ 
tanju kazneni sud već jednom za vazda sudio (naime 
da je tuženi kriv), a rekli smo već prije, da sud ni¬ 
kada ne može i ne smije o jednom pitanju dva puta 
suditi. U tom pogledu mnogi tuženi griješe i u gra- 

danskoj parnici zbog naknade štete prigovaraju često, 
da nijesu krivi, i nude svjedoke za dokaz svoje nekri- 
vnje, pa se čude i ne razumiju, kad sud ne će da pre¬ 
slušava te svjedoke. 

U takovoj parnici za naknadu štete sud samo ras¬ 
pravlja i vodi dokaz o tome, da li je tuženi kaznenim 
djelom, zbog kojega je već osuđen, nanio tužitelju 
štetu i koliko iznosi ta šteta. Radi toga treba tuži¬ 
telj u toj parnici dobro obrazložiti i dokazati svoju 
štetu i visinu zahtjeva na naknadu. Glavna i jedina 
briga tuženoga u toj parnici mora opet biti, da doka¬ 
že, da te štete uopće nema odnosno da je ta šteta 
manja, nego što tužitelj navodi i traži. 

I u slučaju, da je okrivljeni u kaznenom postup¬ 
ku osudom kaznenog suda bio oslobođen od optužbe 
radi nekog kaznenog djela, pristoji oštećenom pravo, 
da u građanskoj parnici redovnom tužbom tuži poči¬ 
nitelja na naknadu uzrokovane štete. U takovom slu¬ 
čaju može se dogoditi, da tuženi bude u građanskoj 
parnici osuđen na naknadu štete, koju je uzrokovao 
nekim djelom, zbog kojega je u kaznenom postupku 
osudom kaznenog suda bio oslobođen od optužbe. To 
možda zvuči malo čudnovato i neobično, ali je ipak 
vrlo jednostavno i jasno. Okrivljeni naime može u ka¬ 
znenom postupku biti oslobođen od optužbe radi ka¬ 
znenog djela, jer je to djelo počinio u pijanom sta¬ 
nju, pa nije odgovoran (kriv) u smislu kaznenog za¬ 
kona, ali je pokraj toga po građanskom zakonu ipak 
dužan naknaditi drugome tim djelom uzrokovanu šte¬ 
tu, a to za to, jer ju je on počinio. 

Već smo na početku rekli, da netko može dru¬ 
gome nanijeti štetu i takovim djelom, koje nije ka¬ 
žnjivo po kaznenog zakonu, pa ako je radi takovog 
nekažnjivog djela proti počinitelju vođen kazneni po¬ 
stupak, oslobodit će ga kazneni sud od optužbe ne 
za to, jer nije počinio to djelo, već za) to, jer to djelo 
nije kažnjivo po kaznenom zakonu. Prema tome i u 
takovom slučaju može oštećeni u građanskoj parnici 
tužbom tražiti naknadu štete, premda je počinitelj od- 

nosnog djela u kaznenom postupku oslobođen od 
optužbe. Ako je počinitelj nekog djela u kaznenom 
postupku oslobođen od optužbe radi pomanjkanja 
dokaza, može oštećeni i u tom slučaju u građanskoj 
parnici tužbom tražiti od njega naknadu štete. I dobit 
će je, ako u građanskoj parnici dokaže, da je tuženi 
počinio to djelo i uzrokovao mu štetu. 

Ako počinitelj nije u kaznenom postupku već 
osuđen zbog nekog djela, kojim je nekome uzrokovao 
štetu (bilo da je iz kojeg razloga oslobođen od optu¬ 
žbe, bilo da uopće nije proti njemu radi toga vođen 
kazneni postupak), onda mora tužitelj u građanskoj 
parnici dokazati, da je tuženi počinio dotično djelo 
i da mu je time uzrokovao štetu te navesti visinu šte¬ 
te, a tuženi se opet može braniti, da on nije uopće 
počinio to djelo, da tim djelom nije tužitelju uzroko¬ 
vana nikakova šteta, odnosno da je ta šteta puno ma¬ 
nja, nego li to tužitelj navodi i traži. 

Obnova postupka u građanskoj parnici 

Ima ljudi, koji se nikako ne mogu pomiriti s iz¬ 
gubljenom parnicom, pa i nakon toga nastoje pred 
sudom ponovno pokrenuti raspravljanje o spornom 
predmetu te se obraćaju sudu s molbom za obnovu 
postupka. Istina je, da zakon o građanskom parbenom 
postupku dopušta i predviđa u iznimnim slučajevima 
(koji su u zakonu izričito navedeni) obnovu postup¬ 
ka u parnici, koja je dovršena pravomoćnom osudom, 
no treba znati, da su takvi slučajevi, u 
kojimai zakon dozvoljava obnovu po¬ 
stupka vrlo rijetki i da je to moguće 
samo u slučajevima i uz zakonske 
uvjete, koji su zakonom propisani. To 
se najbolje vidi iz dotičnih zakonskih propisa, koje 
niže navodimo. 

Po Zakonu o građanskom parbenom postupku 
(skraćeno: grpp) može sud dozvoliti obnovu postupka 

u građanskoj parnici, koja je dovršena pravomoćnom 
osudom samo u ovim slučajevima: 

1. ako se osuda osniva na krivotvorenoj ispravi; 

2. ako se osuda osniva na lažnom iskazu svjedo¬ 
ka ili vještaka ili na lažnom iskazu parbenog protiv¬ 
nika, koji se krivo zakleo na taj svoj iskaz; 

3. ako je osuda isposlovana prevarnom radnjom 
zastupnika stranke, njezinog protivnika ili protivniko¬ 
vog zastupnika, ako je to prevarno djelo kažnjivo po 
kaznenom zakonu; ili ako je sudac kod donošenja 
osude ili koje ranije odluke, na kojoj je osuda osno¬ 
vana, na štetu stranke učinio po kaznenom zakonu 
kažnjivu povredu' svojih službenih dužnosti u pogle¬ 
du dotičnog pravnog spora; 

4. ako se osuda osniva na osudi kaznenog suda, 
pa ta osuda kaznenog suda bude ukinuta drugom 
pravomoćnom osudom kaznenog suda; 

5. ako je u istom pravnom sporu među istim 
parbenim strankama već ranije bila donesena pravo¬ 
moćna osuda, pa stranka naknadno nađe ili stekne 
mogućnost da upotrebi tu ranije donesenu osudu; 

6. ako stranka sazna za kakove nove činjenice 
ili nađe ili stekne mogućnost da upotrebi kakva do¬ 
kazna sredstva, po kojima bi predmet parnice mogao 
biti za nju povoljnije presuđen, da su te činjenice ili 
dokazi bili izneseni i upotrebljeni u prijašnjem po¬ 
stupku. 

No zbog razloga navedenih gore u točki 5. i 6. 
može sud dozvoliti obnovu postupka samo onda, kada 
stranka bez svoje krivnje nije bila: kadra da iznese 
te okolnosti prije zaključenja usmene rasprave, iza 
koje je bila donesena osuda prvog stepena. 

7. Sud može dopustiti obnovu postupka i za to, 
da se izvedu dokazi, koji u parnici nijesu izvedeni ra¬ 
di toga, jer se nijesu mogli izvesti u roku, koji je sud 
odredio (u slučajevima, gdje je postojala opasnost 
odugovlačenja postupka), ako je očevidno, da bi upo¬ 
treba ovih dokaza u pređašnjem postupku uzrokova¬ 
la za stranku povoljniju osudu. 

Tko traži obnovu pravomoćno dovršene građan¬ 
ske parnice na osnovu naprijed navedenih zakonskih 
razloga, taj mora podnijeti sudu tužbu za obno¬ 
vu postupka. Ta tužba može se podići u roku od 
mjesec dana. Taj rok se računa u slučajevima nave¬ 
denim naprijed u točki 1. do 4. od dana, kad je po¬ 
stala pravomoćna osuda kaznenog suda ili obustava 
kaznenog postupka, u slučajevima navedenim pod to¬ 
čkom 5. i 6. od dana, kada je stranka mogla upotre- 
biti pravomoćnu osudu ili iznijeti pred sud činjenice 
ii dokazna sredstva, za koja je saznala, a u slučaju 
pod točkom 7. od dana dostave osude, (no u mali- 
čnom postupku, kao i u slučaju osude! na osnovu 
odricanja ili priznanja, koja je objavljena na sudu u 
prisutnosti obih stranaka, od dana objavljenja odno¬ 
sne osude suda prvog stupnja). 

No kad prođe deset godina od dana pravomo¬ 
ćnosti građanske osude, ne može se više dozvoliti 
obnova postupka u toj parnici ni u kom slučaju. 

Osim toga može stranka po zakonu pobijati 
pravomoćnu odluku, kojom je dovršena građanska 
parnica, tužbom zbog ništavosti u ovim 
slučajevima: 

1. ako je u dotičnoj stvari sudio sudac, koji je 
po zakonu bio isključen da sudi u toj stvari; 

2. ako koja stranka nije u parnici bila nikako 
zastupana ili je nije zastupao zakonski zastupnik, 
gdje je to po zakonu trebalo (na pr. malodobnika, 
onoga, kojemu je oduzeta svojevlast i slično), ako 
po zakonskim propisima vođenje parnice nije bilo na¬ 
knadno odobreno. 

Tužba zbog ništavosti nije dopuštena ni u ovim 
slučajevima, ako je stranka već u pređašnjem postup¬ 
ku ili u pravnom lijeku mogla iznijeti razlog za isklju¬ 
čenje suca, ili ako je već u toku parnice iznijela bilo 
koji naprijed navedeni prigovor, pa je sud taj prigo¬ 
vor odbio. 

Tužba zbog ništavosti može se podnijeti u roku 
od 30 dana. Taj se rok računa u prvom slučaju od 

dana, kada je stranka saznala za razlog isključenja 
suca, odnosno od dana pravomoćnosti pobijane odlu¬ 
ke, ako je stranka za isključenje saznala prije pravo¬ 
moćnosti pobijane odluke. U drugom slučaju računa 
se taj rok od dana, kada je pobijana sudska odluka 
dostavljena stranci ili njezinom zakonskom zastu¬ 
pniku. 

Ovdje smo naveli točno zakonske propise o ob¬ 
novi postupka i pobijanju ništavog postupka u gra¬ 
đanskim parnicama, pa će čitatelji iz tih propisa naj¬ 
bolje vidjeti, kada i uz koje zakonske uvjete je to 
moguće te da je to vrlo rijedak slučaj. Napose ističe¬ 
mo, da nema mjesta obnovi postupka u građanskoj 
parnici, ako stranka jednostavno misli i tvrdi, da ima 
pravo i da je krivo osuđena. 

Zakonski propisi i uvjeti za obnovu postupka i 
za tužbu zbog ništavosti su tako teški, a za sastav 
tužbe i vođenje takovog postupka potrebito je naro¬ 
čito pravno znanje i vještina, pa je u takvom slučaju 
tako reći bezuvjetno potrebno, da stranka takav po¬ 
sao preda pravu vještom licu (odvjetniku). 

VANPARBENI POSTUPAK 


Ostavinska rasprava 

Poslije smrti svakog čovjeka potrebno je napra¬ 
viti red o njegovoj imovini. U tu svrhu treba ustano¬ 
viti, da li je pokojnik ostavio imovine, te koju i kako¬ 
vu imovinu, da li je ostavitelj za svoga života već ras- 
položio sa svojom imovinom za slučaj smrti (da li je 
ostavio nasljedni ugovor ili bilo pismenu bilo usmenu 
oporuku), koji su njegovi zakonski nasljednici, i ko¬ 
načno odlučiti, kome pripada ostavinska imovina. Sve 
to vrši sud u ostavinskoj raspravi, pa nakon prove¬ 
dene ostavinske rasprave uručuje imovinu ustanovlje¬ 
nim nasljednicima, ili drugim riječima, prisuđuje im 
nasljedstvo. 

Pravim vlasnikom ostavinske imovine postaje 
nasljednik istom onda, kad mu sud prizna nasljedno 
pravo i izda odluku, da mu se dosuđuje ostavinska 
imovina odnosno njezin dio. Tek nakon toga može 
nasljednik potpuno raspolagati s naslijeđenom imovi¬ 
nom te uživati potpunu sudsku' zaštitu naslijeđene 
imovine za slučaj, da mu je tko otima ili ga smeta 
u izvršivanju njegovog prava. Zato je neophodno po¬ 
trebno (i vrlo korisno), da se poslije svakog umrlog 
lica provede ostavinska rasprava. 

Sud provodi ostavinsku raspravu po propisima 
zakona o vanparbenom postupku. Po novom zakonu, 
koji je stupio na snagu 4. veljače 1935. godine, dužni 
su voditelji matica umrlih javiti sudu svaki slučaj 
smrti, a sud mora primivši izvještaj o smrti nekog 
lica i bez zahtjeva nasljednika po službenoj dužnosti 
provesti ostavinsku raspravu. Radi toga će sud od 
općine odnosno od povjerenika za sastav smrtovnice 
(gdje takav postoji) zatražiti smrtovnicu, na osnovu 
koje će pokrenuti i provesti ostavinsku raspravu. 

Sastavljač smrtovnice prikupit će od vjerojatnih 
nasljednika i drugih interesenata sve podatke, koji 
su potrebni za ostavinsku raspravu, pa je stoga po¬ 
trebno, da mu nasljednici u vlastitom interesu dadu 
sve te podatke. Ovdje donosimo sve podatke, koje 
smrtovnica mora sadržavati, da ih nasljednici mogu 
unaprijed prikupiti. 

U smrtovnici treba navesti: 

1. Ime i prezime (kod udatih žena i njihovo 
djevojačko prezime), zanimanje, vjeroispovijest i dan 
rođenja umrlog lica; 

2. dan, mjesec i godinu smrti, mjesto gdje je 
umro, mjesto i stan, gdje je redovno prebivao, drža¬ 
vljanstvo i sve drugo, što bi moglo biti odlučno za 
nadležnost ostavinskog suda; 

3. ime, boraviše i stan bračnog druga, odnosno 
dan i mjesec njegove smrti, ako nije u životu; 

4. ime, starost, zanimanje i boravište punoljetne 
i maloljetne djece ostaviteljeve, dan njihovog rođe¬ 
nja, kao i to, da li se očekuje rođenje još kojeg dje¬ 
teta; za maloljetnu djecu, da Ii već imaju tutorstvo 
odnosno tko se predlaže za tutorstvo; 

5. ime, starost, zanimanje i boravište najbližih 
rođaka, koji bi po zakonu mogli biti pozvani na na¬ 
sljedstvo ili na tutorstvo nad djecom umrloga, te sta¬ 
rost, zanimanje i boravište nasljednika navedenih u 
naredbi posljednje volje; 

6. da li u ostavštini (ostavinskoj imovini) ima 
osim pokretnih stvari još i nekretnina ili knjižnih 
prava i koja su to; da li vjerojatno ima znatnijih te¬ 
reta, koji možda prelaze vrijednost ostavinske imovi¬ 
ne; koliko iznose troškovi bolesti i pogreba i drugi 
dugovi, koji se imaju prvenstveno platiti iz ostavinske 
imovine, tko ih je platio i da li taj traži, da mu se u 
ime naplate ustupi ostavinska imovina; ako u ostav¬ 
štini ima samo pokretnih stvari, treba po mogućnosti 
kratkim putem utvrditi približnu njihovu vrijednost 
na dan ostaviteljeve smrti, i to za svari veće vrijedno¬ 
sti napose, a za ostale stvari po njihovim vrstima; 

7. đa li je pokojnik ostavio izjavu posljednje vo¬ 
lje, nasljedni ugovor, ugovor o darovanju za slučaj 
smrti ili bračni imovinski ugovor i gdje se nalaze 
odnosne isprave; ako je ostavitelj ostavio usmenu iz¬ 
javu posljednje volje, treba navesti ime i prezime i 
boravište svjedoka te izjave posljednje volje; 

8. da li je i kome je pokojnik bio tutor ili skrbnik, 
te koji ga je sud za takvoga imenovao. 

Na osnovu podataka sadržanih u smrtovnici sud 
će prije svega odlučiti, da li ima mjesta vođenju osta¬ 
vinske rasprave. (Nema mjesta vođenju ostavinske 
rasprave, ako pokojnik nije ostavio nikakovu imovi¬ 
nu, a isto tako ni onda, ako ostavitelj nije ostavio 
nekretnina, a vrijednost ostavljenih pokretnina i druge 
imovine ne prelazi 10.000 Kuna). U svakom slučaju 
sud će maloljetnoj djeci pokojnikovoj imenovati tu¬ 
torstvo, ako je pokojnik ostavio iza sebe maloljetne 
djece. 

Sud je dužan pozvati na ostavinsku raspravu sve 
one, koji bi po odredbi posljednje volje ili po zakon¬ 
skim nasljednom pravu mogli imati odnosno zahtje- 
vati kakovo pravo na ostavinsku imovinu, da dadu 
svoje nasljedno očitovanje, da naime izjave, da li i 
na osnovu česa traže za sebe ostavinsku imovinu ili 
njezin dio. Taj poziv mora biti pozvanome dostavljen 
na vlastite ruke, a u pozivu mora biti naročito upo¬ 
zorenje, da će se u slučaju izostanka pozvanoga 
odnosno u slučaju da on ne da ni pismeno nasljedno 
očitovanje ostavinska rasprava provesti i nasljedno 
dosuditi bez obzira na njegovo pravo. Ako pozvani 
vjerojatni nasljednik ne da nasljedno očitovanje, a bio 
je tako valjano pozvan, onda će se ostavinska ras¬ 
prava provesti s onima, koji su se pozivu odazvali i 
dali nasljedno očitovanje, pa će im se uručiti ostav¬ 
ština bez obzira na pravo onoga, koji se tom pozivu 
oglušio. 

U ostavinskoj raspravi može se dogoditi, da se 
javi više nasljednika, od kojih svaki traži nasljedstvo 
za sebe i poriče drugome pravo na nasljedstvo, koje 

taj za sebe traži. Može se desiti na primjer, da je¬ 
dno ili više lica traže za sebe nasljedstvo na osnovu 
oporuke, a drugi (zakonski) nasljednici prigovaraju, 
da je ta oporuka pravno nevaljana ili krivotvorena, 
pa traže nasljedstvo za sebe na osnovu svoga zakon¬ 
skog nasljednog prava. Ili na primjer žena ostavite- 
ljeva traži nasljedstvo za sebe na temelju nasljednog 
ugovora, a drugi nasljednici prigovaraju, da je taj 
nasljedni ugovor pravno nevaljan ili krivotvoren, pa 
traže za sebe nasljedstvo na osnovu ostaviteljeve 
oporuke. Zakon kaže, da u takvim slučajevima posto¬ 
je tako zvana protuslovna nasljedna očitovanja. O 
tome, tko ima, a tko nema pravo na nasljedstvo, ne 
može se odlučiti u ostavinskoj raspravi, već se o tom 
pitanju raspravlja i odlučuje u redovnoj građanskoj 
parnici. U takovom slučaju mora jedan ili nekoliko 
očitovanih nasljednika pokrenuti građansku parnicu 
tužbom, a sud, kod kojega se vodi ostavinska raspra¬ 
va, donijet će u svakom pojedinom slučaju odluku o 
tome, koji očitovani nasljednik ili nasljednici moraju 
podići takovu tužbu. Sud uvijek daje jedan stanoviti 
rok (obično rok od 30 dana), u kojem moraju podići 
takovu tužbu oni, koje sud uputi na podignuće tako¬ 
ve tužbe (ili kako se još kaže: koje je sud uputio na 
građansku parnicu). Ako očitovani nasljednici, koji 
su upućeni na građansku parnicu o nasljednom spo¬ 
ru, ne podignu tužbu u danom im roku, onda će sud 
provesti i dovršiti ostavinsku raspravu bez obzira na 
njihove prigovore i njihove zahtjeve, koje su stavili 
u ostavinskoj raspravi. 

U parnici će sud osudom riješiti pitanje, kome 
pripada, a kome ne pripada pravo na nasljedstvo, pa 
će se na osnovu toga rješenja provesti i dovršiti 
ostavinska rasprava. 

Ako među očitovanim nasljednicima dođe do 
spora o nasljednom pravu, pa na parnicu upućeni 
očitovani nasljednik u danom mu roku pokrene par¬ 
nicu, onda svaki očitovani nasljednik (ako to smatra 
potrebnim radi sačuvanja i zaštite ostavinske imovi- 

ne) ima pravo zahtijevati ođ ostavinskog suda, da taj 
sud odredi sve, što je potrebno za sačuvanje i zašti¬ 
tu ostavinske imovine (obično, da stavi ostavinsku 
imovinu pod prinudnu upravu, da naime postavi se¬ 
kvestra, koji će upravljati tom imovinom do konca 
ostavinske rasprave). 

Kad se u ostavinskoj raspravi ustanovi, što sve 
spada u ostavinsku imovinu i terete, te kojim očito¬ 
vanim nasljednicima pripada nasljedno pravo na 
ostavštinu, onda će ostavinski sud donijeti odluku o 
uručenju ‘ostavinske (imovine nasljednicima, to .kojoj 
će biti točno navedeno kome se i što uručuje od osta¬ 
vinske imovine. Nakon toga će porezni ured od¬ 
mjeriti nasljednu pristojbu i pozvati nasljednike na 
platež te pristojbe. Kad nasljednici plate poreznom 
uredu nasljednu pristojbu, onda će im ostavinski sud 
izdati urudžbenu ispravu, na osnovu koje mogu kod 
suda zatražiti uknjižbu svoga prava vlasništva na- 
sljeđenih nekretnina. Urudžbena isprava služi nadalje 
nasljednicima kao dokaz, da su postali vlasnici nasli¬ 
jeđenih pokretnina, da su ovlašteni utjerivati naslije¬ 
đene tražbine i tako dalje. 

Ako nasljednici ne zatraže uknjižbu svoga prava 
vlasništva na naslijeđene nekretnine, nakon što su 
platili nasljednu pristojbu poreznom uredu, ostavin¬ 
ski će sud po izmaku roka od šest nedjelja sam po 
službenoj dužnosti provesti tu uknjižbu, no naslje¬ 
dnici će morati u tom slučaju platiti sudu posebnu 
pristojbu za prepiše isprava, koji su bili potrebni u 
svrhu uknjižbe. 

Prema posebnim prilikama može sud u pojedi¬ 
nim slučajevima izdati nasljednicima; urudžbenu is¬ 
pravu i provesti uknjižbu njihovog prava vlasništva 
na naslijeđene nekretnine i prije, nego plate nasljednu 
pristojbu poreznom uredu. No u tom će slučaju sud 
ujedno na tim nekretninama uknjižiti založno pravo 
za nasljednu pristojbu, koja pripada državi 

Prije osnutka Nezavisne Države Hrvatske vodili 
su javni bilježnici kao sudski povjerenici ostavinske 

rasprave, a nasljednici su im za taj posao morali 
platiti posebnu pristojbu. Danas toga više nema, pa 
sudovi sami vode ostavinske rasprave, a to je brže 
i jeftinije. 

Razvrgnuće zajednice nekretnina 

Svaki suvlasnik zajedničkih nekretnina ima pra¬ 
vo tražiti kod suda, da sud razvrgne tu zajednicu i 
podijeli nekretnine među suvlasnike. Sud će to na 
zahtjev bilo kojeg suvlasnika i učiniti bez obzira na 
to, da li ostali suvlasnici pristaju na diobu ili se tome 
protive. Razvrgnuće zajednice nekretnina provodi se 
redovno po zakonu o vanparbenom postupku. 

Suvlasnik, koji traži diobu nekretnina, mora sudu 
donijeti gruntovni izvadak suvlasničkih nekretnina, 
kojih diobu traži, a ne mora podnijeti sudu 
mjernički nacrt. To je važno znati, jer sada 
stranke ne moraju (kao prije) potrošiti nekoliko sto¬ 
tina Kuna za mjernički nacrt, koji je prije trebalo 
priložiti tužbi za razvrgnuće zajednice. Suvlasnik, ko¬ 
ji traži diobu, može ili pismeno ili usmeno u sudski 
zapisnik podnijeti kratku molbu (prijedlog za diobu), 
u kojoj treba navesti nekretnine, kojih diobu traži, 
te koji suvlasnički dio tih nekretnina pripada njemu, 
a koji dio svakom pojedinom suvlasniku. U molbi 
treba nadalje navesti imena i boravište svih osoba, 
za koje je na nekretninama uknjiženo pravo doživot¬ 
nog! uživanja, založno pravo ili koje drugo stvarno 
pravo. U molbi ne treba navesti, koje čestice ili dije¬ 
love čestica traži dotični suvlasnik za sebe. 

Po zakonu sud sam odlučuje o tome, s kojim će 
vještacima provesti diobu, pa može iz opravdanih ra¬ 
zloga uzeti i druge vještake, a ne baš one, koje su 
stranke predložile. No ako se stranke sporazume o 
izboru vještaka i ako proti njima nema važnih razlo¬ 
ga, sud će redovnoi prihvatiti po strankama predlo¬ 
žene vještake. 

Sud mora diobu zajedničkih nekretnina provesti 
tako da svaki suvlasnik dobije iz zajedničkih nekretni¬ 
na dio, koji odgovara vrijednosti njegovog suvlas¬ 
ničkog dijela. Na primjer, ako zajedničke nekretnine 
vrijede 50.000 Kuna, a suvlasnik ima na tim nekretni¬ 
nama suvlasnički dio od jedne petine, onda on mora 
dobiti u dio nekretnine u vrijednosti od 10.000 Kuna. 
Kod diobe seljačkih nekretnina mora svaki suvlasnik 
dobiti dio od svake vrsti nekretnina, koje su potrebne 
za v seljačko gospodarstvo, dakle dio oranice, sjeno- 
koše, šume i t. d. N a d a 1 j e mora s u d n a s t o j a- 
ti oko toga, da se — kolikogod je mogu¬ 
će — čestice što manje cijepaju, to jest, 
da se pojedini komadi zemljišta ne di¬ 
jele na manje komade bez skrajnje po¬ 
trebe. Prema tome, ako suvlasnici imaju u zajedni¬ 
ci nekoliko oranica, sud ne će i ne smije kod diobe 
svaku oranicu dijeliti na toliko dijelova, koliko ima 
suvlasnika, već će dati jednome jednu, drugome dru¬ 
gu oranicu i t. d., ili će dijeliti samo nekoje oranice, 
i to samo toliko, koliko je potrebno da svaki suvla¬ 
snik dobije približno onoliko vrijednosti u oranicama, 
koliko to odgovara njegovom suvlasničkom dijelu. 
Tako isto mora sud postupati sa svakom drugom 
vrstom zemljišta. 

U nekim krajevima, kao na primjer u Hrvatskom 
Zagorju postoji običaj, da suvlasnici prigodom diobe 
zajedničkih zemljišta dijele svaki komad zemljišta, 
tako da svaki suvlasnik dobije svoj dio na svakom 
pojedinom zemljištu. Na taj su način ljudi raskoma¬ 
dali zemljišta u male komadiće, pa svaki seljački go¬ 
spodar ima mnogo komadića zemljišta, premda čitavi 
njegov zemljišni posjed iznosi tek nekoliko jutara 
zemljišta. To nije dobro iz više razloga. Prije svega 
posjednik tako raskomadanog zemljišta potroši mno¬ 
go više vremena za obrađivanje svog zemljišta, jer 
mora ići od jednoga do drugoga komada, te mnogo 
teže nadzire svoj zemljišni posjed. Kod tako raskoma¬ 
danog zemljišta ima mnogo više međaša, a to znači 

mnogo više neobrađenog zemljišta. I na koncu konca, 
što više međaša, to više međaških sporova, radi ko¬ 
jih dolazi do sukoba i do parnica. Iz svih tih razloga 
mora sud voditi brigu o tome, da prigodom diobe 
suvlasničkih nekretnina dođe do što manje cijepanja 
pojedinih čestica. 

Na licu mjesta prigodom rasprave o diobi mora¬ 
ju, diobenici napose voditi računa o tome, da li će 
koji od njih za svoje dobivene čestice trebati kakav 
put preko tuđega dijela, pa to svaki diobenik treba 
predočiti sudu i vještacima, koji će dati o tome svoje 
mišljenje, a sud će nakon toga donijeti odluku o tome, 
koje služnosti puta i za koje čestice se osnivaju. To 
je potrebno radi toga, jer se nakon provede¬ 
ne diobe svaki pojedini diobenik smi¬ 
je služiti samo onim putem, gdje mu 
je prigodom diobe osnovano pravo 
služnosti puta, a ne smije se služiti 
onim putovima preko nekad zajedni¬ 
čkog zemljišta, k oj ima se služio prije 
diobe, ako mu u diobnoj odluci nije 
osnovano pravo služnosti na tim puto¬ 
vima. 

Više puta su mi stranke na sudu znale reći, da 
su već davno sudbenim putem provele razvrgnuće 
zajednice nekretnine, a ja sam uvidom u zemljišnim 
knjigama ustanovio, da ta dioba nije provedena u 
zemljišnim knjigama ili — kako naši ljudi kažu — 
da te nekretnine još nisu raspisane. Kad sam to 
strankama rekao, dobio sam više puta od njih odgo¬ 
vor, da su one diobu predale u ruke sudu i da ne 
znaju, zašto sud nije u zemljišnim knjigama raspisao 
njihovu zajednicu. Radi toga naročito upozoravam, 
da stranke (koje su sudbenom molbom provele raz¬ 
vrgnuće zajednice) moraju same kod suda posebnom 
molbom zatražiti raspis te zajednice u zemljišnim 
knjigama, jer bez toga sud ne će i ne smije provesti 
raspis zajednice, makar je proveo diobu i izdao dio- 
bni zaključak. Tek kad stranke nakon diobe predaju 

sudu molbu za raspis zajednice u zemljišnim knjiga¬ 
ma i dobiju od suda zaključak o provedenom raspisu 
zajednice, tek onda je dioba potpuno* gotova. 

Ako sud ustanovi, da među suvlasnicima postoji 
spor o tome, što svd spada u zajedničku imovinu i 
koliki dio pripada pojedinom suvlasniku, ne će pro¬ 
vesti diobu po zakonu o vanparbenom postupku, već 
će uputiti stranke, da podignu tužbe za rješenje toga 
spora i za diobu. Sud će o tome raspravljati i prove¬ 
sti diobu u redovnoj građanskoj parnici. U tom slu¬ 
čaju mora tužitelj osim gruntovnog 1 izvadka zajedni¬ 
čkih nekretnina priložiti tužbi diobni nacrt, izrađen 
po mjerniku. 

Ako se suvlasničke nekretnine ne mogu dijeliti u 
naravi bez znatnog umanjivanja njihove vrijednosti, 
a to će često biti kod kuća i ostalih zgrada, ako bi 
njihovo dijeljenje ili pregrađivanje uzrokovalo štete 
ili tražilo velikih troškova, onda će sud izdati odluku, 
da se zajednica takovih nesretnina razvrgava njiho¬ 
vom prodajom na dražbi i da se kupovnina ima po¬ 
dijeliti među suvlasnike. Kad takav zaključak postane 
pravomoćan, onda će sud na zahtjev bilo kojeg dio- 
benika na dražbi prodati dotične nekretnine i novac 
podijeliti među suvlasnike u razmjeru s veličinom 
njihovih suvlasničkih dijelova. 

Na koncu još jedno važno upozorenje! Više puta 
samo jedan suvlasnik traži, da mu se odijeli njegov 
dio nekretnina, i u tu svrhu pokrene sudski postupak 
za razvrgnuće zajednice nekretnina, a drugi suvla¬ 
snici žele i nadalje ostati u zajednici. To biva obično 
u slučajevima, kad se među suvlasnicima nalazi ne¬ 
koliko braće ili sestara ili najbližih rođaka, koji za¬ 
jednički žive i vode gospodarstvo. Takovi obično izja¬ 
vljuju kod suda, da će oni ostati i nadalje u zajednici, 
pa da stoga nije potrebno dijeliti zemlju među njima, 
već neka sud samo izluči i odijeli njegov dio onome, 
koji traži diobu. To međutim nije dobro, jer će se 
prije ili kasnije dijeliti i oni, koji za sada ostajuf u 
zajednici, pa će onda morati voditi ponovno sudski 

postupak za razvrgnuće zajednice i platiti ponovno 
troškove diobe, koji su prilično veliki. Stoga je naj¬ 
bolje, kad se već vodi postupak o diobi neke zajedni¬ 
ce nekretnina, da se u tom postupku o jednom te 
istom trošku podijele nekretnine među sve suvlasnike, 
tako da svaki suvlasnik dobije odijeljeno svoj dio ne¬ 
kretnina iz te zajednice i da se na temelju toga svaki 
dosadanji suvlasnik uknjiži kao samovlasnik nekretni¬ 
na, koje dobije u ime svoga dijela. Oni,| koji hoće, 
mogu i nadalje zajednički živjeti i gospodariti na 
svojim nekretninama, a svaki od njih moći će u tom 
slučaju istupiti iz zajednice, kad god bude htio bez 
ikakove posebne diobe i troška, jer će jednostavno 
sam preuzeti u posjed i gospodariti na nekretninama, 
koje su već ranije za njega odijeljene. Na taj način, 
kad svaki ima odijeljen i u gruntovnici posebno upi¬ 
san svoj dio, može uvijek prema potrebi lako raspola¬ 
gati sa svojim zemljištem, prodati svoje pojedine če¬ 
stice i slično. 

Sud vrši diobu suvlasničkih nekretnina, naime 
takovih nekretnina, koje zajednički pripadaju dvojici 
ili više lica, koja su u zemljišnim knjigama upisana 
kao suvlasnici tih nekretnina. Nešto posve drugo su 
zadružna zemljišta, naime takova zemljišta, koja pri¬ 
padaju kućnim zadrugama i koja su u zemljišnim 
knjigama upisana kao vlasništvo neke zadruge, a ne 
više poimence navedenih suvlasnika. Diobu kućnih 
zadruga odnosno njihovog zemljišta vrše upravne 
vlasti, naime kotarske oblasti, pa ti poslovi oko diobe 
kućnih zadruga i zadružnih zemljišta uopće ne spada¬ 
ju pred sud. 

Ustanovljenje i uređenje međa 

Među vlasnicima susjednih zemljišta često dola¬ 
zi do međaških sporova i sukoba, i to obična radi 
toga, jer između mnogih susjednih zemljišta nema 
jasnih i pouzdanih međaških znakova i međa. U ta¬ 
kovim slučajevima mnogi vlasnik susjednog zemlji- 






šta misli, đa postojeća granica nije na pravom mje¬ 
stu, pa je pokušava pomaknuti na umišljeno pravo 
mjesto, ili opet nastoji izrabiti takovo neuređeno me- 
đaško stanje i zauzeti komadić susjedovog zemljišta. 
I jedno i drugo vodi do raznih sporova i sukoba, 
pa tako nastaju mnoge parnice radi smetanja posjeda, 
a iz tih sukoba potječu i mnoge tužbe radi uvrede i 
tjelesne ozlijede., A što je najžalosnije, nakon svih 
osuda radi smetanja posjeda, uvreda i tjelesnih ozli- 
jeda vlasnici susjednih zemljišta još uvijek ostaju bez 
uređenih međaša. 

Gdjegod nema uređenog međaša, a među vla¬ 
snicima susjednih zemljišta nastaju radi toga sporovi 
i sukobi, tu ne preostaje ništa drugo nego zatražiti 
kod suda ustanovljenje odnosno uređenje međa, pa 
će sud nakon provedenog postupka strankama usta¬ 
noviti granice i postaviti stalne međaše. Time će pre¬ 
stati svi daljnji sporovi i sukobi, koji obično stoje 
mnogo novaca. Ustanovljenje odnosno uređenje me¬ 
đa stoji doduše nešto više nego parnica radi smetanja 
posjeda, jer je za to redovno potreban i mjernik, no 
pokraj svih tih troškova onoi je ipak najvrijednije i 
najjeftinije, jer nakon uređenja međaša ne će na tom 
mjestu biti više nikakovih drugih sukoba i troškova. 

Stranka, koja traži uređenje odnosno ustanovlje¬ 
nje međa, mora kod suda predati kratku molbu (us¬ 
meno u sudski zapisnik ili pismeno), kojom traži, da 
sud ustanovi odnosno uredi spornu među. U molbi 
treba navesti katastarske brojeve susjednih čestica, 
među kojima je međa sporna, i vlasnike odnosno po¬ 
sjednike svih tih međašnih čestica. U raspravi kod 
suda i na licu mjesta stranke će od suda dobiti sve 
daljnje potrebne upute. 

Obračun s odvjetnikom 

Svaka stranka, koja je odvjetniku povjerila zastu¬ 
panje pred sudom ili bilo kakav drugi posao izvan 
suda, mora s njima napraviti konačni obračun troš¬ 


kova i nagrade, koju ima platiti odvjetniku za cijeli 
taj posao. Istodobno treba napraviti obračun svega 
onoga, što je dotični odvjetnik u tom poslu od pro- 
tustranke primio ili utjerao u korist svoje stranke. Na¬ 
kon takovog obračuna neka stranka zatraži od svog 
odvjetnika pismenu potvrdu, da su napravili konačni 
obračun za zastupanje u navedenom predmetu i da 
po tom obračunu imade stranka platiti odvjetniku 
još ustanovljeni iznos (koji treba ustanoviti i brojčano 
navesti), odnosno da je stranka odvjetniku potpuno 
isplatila čitavu njegovu zaslužbu i da za zastupanje 
u dotičnom predmetu nije dužna više ništa platiti. 
Kao svagdje, tako je i ovdje najbolje napraviti čist 
račun. 

Ako između stranke i odvjetnika prigodom obra¬ 
čuna ne dođe do sporazuma o visini odvjetničke na¬ 
grade, neka stranka bez odlaganja zatraži kod suda 
obređenje odvjetničkog troškovnika. Isto tako prepo- 
ruča se strankama, da kod suda zatraže obređenje 
odvjetničkog troškovnika, ako odvjetnik odgađa s 
pravljanjem obračuna. S druge strane može i odvjet¬ 
nik predložiti sudu svoj troškovnik i zatražiti obre¬ 
đenje troškovnika. 

Sud će bilo na zahtjev stranke bilo na zahtjev 
odvjetnika provesti vanparbeni postupak za obređe¬ 
nje troškovnika. U tom postupku — a to je važno 
znati — sud će samo izračunati i izdati odluku o to¬ 
me, koliko iznose odvjetnički troškovi i nagrada za 
zastupanje u dotičnom predmetu, a ne će raspravljati 
o tome, koliko je stranka svome odvjetniku na račun 
toga već platila, niti izdati odluku, koliko stranka 
imade još platiti. Tako je zakonom propisano. Kad 
stranka dobije sudsku odluku o tome, koliko iznose 
svi odvjetnički troškovi i nagrada, znat će sama, ko¬ 
liko je odvjetniku na račun toga već prije platila i 
koliko prema tome još ima platiti, odnosno da li je 
odvjetniku već platila toliko, koliko mu je sud obre- 
dio za čitavo zastupanje. Ako je stranka već unaprijed 
dala svome odvjetniku na račun zastupanja toliko, ko- 

liko mu je sud svega obredio, ili je odvjetnik od pro- 
tustranke toliko primio za račun svoje stranke, onda 
je time račun gotov i isplaćen. Ako je odvjetnik od 
svoje stranke ili od njezinog protivnika primio manje, 
nego što mu je sud obredio za čitavo zastupanje, 
onda mu stranka mora nadoplatiti još toliko, koliko 
mu je manje platila. Zato je potrebno, da stranke 
uvijek čuvaju sve namire, koje su dobile prigodom 
plaćanja od svoga odvjetnika. 

Ako stranka nakon obređenja troškovnika ne 
plati svome odvjetniku po sudu obređeni trošak, onda 
ima odvjetnik pravo proti stranci podignuti tužbu na 
platež svoga obređenog troška, odnosno na platež ne¬ 
podmirenog dijela troška. U takovoj parnici sud ne 
će i ne smije ponovno raspravljati o tome, da li je 
odvjetnikov troškovnik previsok, jer je pitanje visine 
odvjetničkog troška jednom za vazda već riješeno u 
naprijed navedenom postupku za obređenje troškov¬ 
nika. U toj parnici sud će raspravljati samo o tome, 
koliko je tuženi već platio svome odvjetniku na ra¬ 
čun obređenoga troška, a koliko mu je na taj račun 
platila protustranka i koliko mu prema tome na račun 
obređenog troška i nagrade ima još platiti, kao i o pri¬ 
govorima tuženoga, na osnovu kojih tuženi misli, da 
nije dužan platiti obređeni trošak. U toj parnici sud 
će izreći osudu, da li i koliko je tuženi dužan platiti 
svome odvjetniku u ime troška zastupanja. Tek na 
temelju ove osude može odvjetnik proti svojoj stranci, 
sada svome dužniku, voditi ovrhu za ovršnu naplatu 
dosuđenog troška zastupanja. Na osnovu prije spo¬ 
menute odluke o obređenju troškovnika ne može od¬ 
vjetnik voditi ovrhu, za naplatu svoga troška, jer je 
u toj odluci — kako je naprijed rečeno — ustanov¬ 
ljeno samo to, koliko ukupno iznose troškovi i na¬ 
grada odvjetnika za neko zastupanje, ali u toj odluci 
još nije odlučeno, da li i koliko stranka imade još 
platiti svome odvjetniku. 

Kad stranke dolaze odvjetniku i predaju mu za¬ 
stupanje u nekoj parnici, onda u većini slučajeva re¬ 

dovno ne misle na trošak i ne pitaju i ne znaju, ko¬ 
liko će morati platiti odvjetniku za dotični posao. A 
to je velika pogreška, jer čovjek kadgod kupuje ne¬ 
ku stvar ili uzima težaka ili daje kod nekoga nešto 
napraviti, uvijek pita i pogodi se, koliko će to sta¬ 
jati. Isto tako treba učiniti i kod odvjetnika, kad mu 
predaje neki posao, pogotovo kad se tu redovno radi 
o duljem poslu i o većoj svoti. U svakom slu¬ 
čaju stranka mora biti najprije na 
čistu stime, koliko će stajati odvjet¬ 
ničko zastupanje, ;d a može odlučiti, 
da li joj se isplati dotični posao pre¬ 
dati odvjetniku. To ističem radi to¬ 
ga, jer sam na sud u bezbroj puta do¬ 
živio, da su se stranke čudile visini 
odvjetničkog troškovnika i rekle, da 
ne bi bile uzele odvjetni ka, da su 
znale, da će to toliko stajati. 

Ako stranka s odvjetnikom izričito ne ugovori, 
koliko će mu platiti za sve troškove i nagradu za za¬ 
stupanje u pojedinom predmetu, onda mu mora platiti 
nagradu za zastupanje prema posebnom cjeniku, koji 
se zove odvjetnička tarifa, a koji cjenik vrijedi kao 
svaki drugi zakon, pa sud mora odvjetničku nagradu 
obrediti prema tome cjeniku. Ako stranka po¬ 
godi s odvjetnik om, kolik o će mu pla¬ 
titi u ime troškova i nagrade za neko 
zastupanje, mora s odvjetnikom na¬ 
praviti pismenu ispravu o toj po¬ 
godbi, jer ta pogodba o visini od¬ 
vjetničke nagrade po zakonu ništa 
ne vrijedi, ako nije pismeno skl op¬ 
ijena. Zato se već mnogima pred sudom dogodilo, 
da sud nije uvažio' njihov prigovor, da nisu dužni 
platiti toliko, koliko odvjetnik od njih traži, jer su se 
s odvjetnikom usmeno drukčije pogodili. Odvjetnici 
preuzimajući zastupanje i tokom zastupanja traže 
obično od svoje stranke, da im donese nešta novaca 
na račun troškova i zastupanja, pa stranke tako to- 


71 






kom zastupanja redovno i plaćaju pojedine svote 
svome odvjetniku misleći, da su time potpuno platile 
odvjetniku nagradu za dotičnu tužbu, ročište i tako 
dalje. No to je mišljenje posve pogrešno. Sve, što 
stranka tokom zastupanja plati svome odvjetniku, to 
je samo plaćanje na račun odvjetničkog troška, (koji 
će se obrediti na koncu zastupanja), ako odvjetnik 
stranci nije izričito pismeno potvrdio, da mu je dotič¬ 
nim iznosom stranka isplatila sav trošak i cijelu na¬ 
gradu za dotičnu tužbu ili drugi posao, a takove po¬ 
tvrde odvjetnici redovno ne izdavaju. 

Odvjetnik može i bez predhodnog sudskog obre- 
đenja odmah podići proti svojoj stranci redovnu tužbu 
na platež troška i nagrade za svoje zstupanje. U tom 
slučaju sud će u parnici raspraviti i odlučiti i o visini 
troška i nagrade kao i o tome, da Ii i koliko je tu¬ 
ženi dužan svome odvjetniku platiti. 

Radi znanja i ravnanja naših čitatelja donosim 
ovdje samo nekoliko primjera o visini odvjetničke 

nagrade prema odvjetničkoj tarifi. Tako se na primjer 
po odvjetničkoj tarifi plaća odvjetniku u ime nagrade 
za sastav tužbe, ili za zastupanje na svakom pojedi¬ 
nom ročištu, ili za sastav priziva ili drugog pravnog 
lijeka: 

u parnicama radi smetanja 

posjeda.po Kuna 220.— 

u parnicama radi duga od 

500.— Kuna.„ „ 61.60 

u parnicama radi duga od 

2.000.— Kuna.„ „ 154.— 

u parnicama radi plateža 

4.000.— do 5.000.— Kuna . . „ „ 253..— 

u parnicama radi plateža 

10.00.— do 15.000.— Kuna . „ „ 506.— 

za svako ročište, za sastav tužbe ili priziva. 

Prema tome mora tužitelj svome odvjetniku na 
primjer u parnici radi smetanja posjeda platiti za 
zastupanje 880 Kuna, ako mu je odvjetnik sastavio 
tužbu i zastupao ga na tri ročišta. Ako je netko tužio 

svoga dužnika na platež 12.000 Kuna, pa je od¬ 
vjetnik tužitelju sastavio tužbu, zastupao ga na tri 
ročišta i u njegovo ime uložio priziv proti osudi pr¬ 
vog suda, onda tužitelj mora svome odvjetniku za taj 
posao po odvjetničkoj tarifi platiti 2530 Kuna, i tako 
dalje. Iz ovih nekoliko primjera mogu čitatelji vidjeti, 
koliko stranke po odvjetničkoj tarifi moraju platiti od¬ 
vjetnicima u ime nagrade za njihov posao. 

OVRŠNI POSTUPAK 


Tko ne će đa plati svoj dug, premda je na to 
osuđen, ili tko ne će da izvrši drugu koju dužnost, 
koju prema osudi mora izvršiti, toga će sud ovršnim 
putem prisiliti na to. Na zahtjev vjerovnika sud će u 
ovršnom postupku ovršnim putem od osuđenog duž¬ 
nika u korist vjerovnika utjerati dotičnu tražbinu, 
osuđenome oduzeti posjed nekretnine i predati ga 
onome, kome je sud te nekretnine dosudio, odnosno 
prisiliti osuđenog da učini ono, što mu je osudom na- 
loženo i da ne čini ono, što mu je sud osudom za¬ 
branio. 

Prema tome razlikujemo dvije vrsti ovrhe i to: 

1. ovrhu radi naplate novčanih i 2. 
ovrhu radi izvršenja drugih nenovča- 
nih zahtjeva. 

Sud može utjerati dosuđenu tražbinu pljenidbom 
i prodajom dužnikovih pokretnina, ili dražbom dužni- 
kovih nekretnina, ili prinudnom upravom (sekvestra- 
cijom) dužnikovih nekretnina, ili pljenidbom dužniko¬ 
vih tražbina, koje mu duguju njegovi dužnici. Ovamo 
spada i uknjižba ovršnog prava zaloga na dužnikove 
nekretnine, jer se tom uknjižbom osigurava buduća 
ovršna naplata vjerovnikove tražbine iz dužnikovih 
nekretnina. 

Ovrha na pokretnine 

Vjerovnik, koji ima dosuđenu tražbinu, može radi 
naplate svoje tražbine zatražiti kod suda, da mu sud 
dozvoli i provede pljenidbu i dražbu dužnikovih po¬ 
kretnina, te da novac dobiven dražbenom prodajom 
dužnikovih pokretnina preda vjerovniku za podmirenje 
njegovog duga. To će sud na vjerovnikov zahtjev do¬ 
zvoliti i provesti, ali samo u onoj mjeri, u koliko mu 
to zakonski propisi dozvoljavaju. 

Prema propisu §-a 209. ovršnog zakona sud 
ne smije zaplijeniti i na dražbi prodati dužnikove niže 
navedene pokretnine: 

1. Odijelo i rublje, posteljinu, pokućtvo, posebne 
peći i štednjake, ukoliko su te stvari neophodno po¬ 
trebne dužniku, članovima njegove porodice i slu- 
žinčadi, koji s njim žive u zajedničkom kućanstvu: 

2. hranu i ogrijev, koji su za 4 nedjelje potrebni 
dužniku, članovima njegove porodice i služinčadi, koji 
s njim žive u zajedničkom kućanstvu; 

3. ako je dužnik seljak i ako mu je prihod od 
zemljišta glavni izvor za uzdržavanje njegovo i nje¬ 
gove porodice, ne smije mu se sudbenim putem za¬ 
plijeniti i na dražbi prodati: jedan plug, jedna drljača, 
jedna kola, jedna motika, jedna sjekira, jedan budak, 
jedna kosa, dva vola ili bivola ili dva tegleća konja, 
ili dva magarca, krava ili bivolica s teletom odnosno 
bivolčetom do jedne godine dana starosti, deset ovaca 
ili pet svinja ili pet koza i toliko hrane i stelje, koliko 
je potrebno za njega, njegovu porodicu i navedenu 
zaštićenu stoku do nove hrane. To sve! vrijedi i za 
one seljake, koji nemaju vlastite zemlje nego obra¬ 
đuju tuđu zemlju; 

4. ako dužnik nije seljak, ne smije mu se sud¬ 
benim putem zaplijeniti i na dražbi prodati: po nje¬ 
govom izboru jedna krava muzara ili bivolica ili tri 
ovce ili tri koze, ako je ta stoka potrebna za ishranu 
njemu i članovima njegove porodice, koji s njim žive 
u zajedničkom kućanstvu, a isto tako i hrana i stelja, 
koja je toj stoci potrebna do nove hrane odnosno 
stelje; 

5. potpore u gotovom novcu, hrani, odijelu ili 
drugim stvarima, koje dobiva dužnik, da mu se ublaži 
nevolja; 

6. oruđe i drugi predmeti, koji su dužniku neop¬ 
hodno potrebni za vršenje njegovog zanata, malog 
obrta i sličnog rada, bez kojih on ne bi mogao pri¬ 
vređivati za najnužnije uzdržavanje svoje i svoje po¬ 
diče, koja s njime živi u zajedničkom kućanstvu; 


75 








ovamo spadaju i lađe ribarice s priborom, kao i oruđe 
potrebno za ribolov; 

7. sjeme potrebno za obrađivanje dužnikovog 
zemljišta prema njegovoj veličini i vrsti kulture; 

8. dužnikov vjenčani prsten, lična pisma i ostali 
dužnikovi lični spisi kao i porodične slike osim 
okvira. 

(Zakon ovdje spominje još neke stvari, koje se 
ne tiču naših čitatelja, pa ih radi toga ne navodimo). 

Gospodarske zgrade, posuđe i sve, što pripada 
jednom seljačkom gospodarstvu i što je dužniku po¬ 
trebno za vođenje njegovog seljačkog gospodarstva, 
smatra se po zakonu sastavnim dijelom (pripatkom) 
zemljišta toga gospodara, pa se ni te stvari ne smiju 
ovršnim putem zaplijeniti i prodati kao pokretne 
stvari, no te stvari mogu se prodati na dražbi zajedno 
s dotičnim zemljištem, kojemu služe i pripadaju. Ako 
je to zemljište izuzeto od ovrhe po Uredbi o zaštiti 
seljačkog posjeda od ovrhe, onda su i te stvari za¬ 
jedno sa zemljištem izuzete od ovrhe. 

Ako sud kod dužnika zaplijeni naprijed navedene 
stvari, koje su, kako zakon kaže, izuzete od ovrhe, 
onda ima u tom slučaju dužnik pravo kod toga istog 
suda molbom tražiti da sud odluči, da su dotične nje¬ 
gove zaplijenjene stvari zakonom izuzete od ovrhe i 
da se prema tome ne smiju prodati na dražbi. Mnogi 
dužnici u tom pogledu griješe, pa radi plijenidbe ta¬ 
kovih zakonom izuzetih pokretnina apeliraju (pod¬ 
nose žalbe ili utoke) na viši sud. Radi toga ističem, 
da u takovom slučaju nema mjesta pravnom lijeku na 
viši sud, već dužnik mora najprije kod prvog suda 
molbom zatražiti izdanje odluke, da se dotične po¬ 
kretnine izuzimaju od ovrhe, pa tek ako prvi sud (koji 
je proveo pljenidbu) odbije dužnikov zahtjev za izu¬ 
zeće, istom onda treba proti takvoj odluci prvog suda 
podnijeti pravni lijek na viši sud. 

Ako sud zaplijeni kod dužnika tuđe pokretnine, 
koje ne pripadaju dužniku, onda vlasnik tih 
stvari mora kod suda poduzeti potre b- 

ne korake za izlučenje svoj ih stvari 
ispod ovrhe. (Dužnika se to ništa ne tiče, pa 
zato po zakonu ne može ništa poduzeti kod suda za 
zaštitu tih stvari). U takovom slučaju mora vlasnik 
stvari, koje su zaplijenjene kod dužnika, podići pred 
sudom izlučnu tužbu proti vjerovniku, za čiju 
tražbinu je sud zaplijenio dotične stvari. U izlučnoj 
parnici sud će izreći osudu, da se tužiteljeve stvari 
imaju izlučiti ispod ovrhe, ako tužitelj dokaže, da su 
te stvari zaista njegove, a ne dužnikove. U ovakovom 
slučaju nema nikakvoga smisla, da dužnik (ovršenik) 
ili treći vlasnik kod dužnika zaplijenjenih stvari pod¬ 
nosi pravni lijek na viši sud proti sudskoj odluci, ko¬ 
jom je odobrena pljenidba i raspisana dražba zapli¬ 
jenjenih stvari, koje ne pripadaju dužniku,. jer o tom 
pitanju po zakonskim propisima ne odlučuje viši sud, 
već se to pitanje po zakonu riješava jedino u izlučnoj 
parnici. 

Ovršna dražba nekretnina 

Za naplatu vjerovniku dosuđene tražbine može 
sud prodati na ovršnoj javnoj dražbi i dužnikove ne¬ 
kretnine odnosno toliki dio dužnikovih nekretnina, 
koliko je to potrebno za podmirenje vjerovnikove 
tražbine s troškovima. No .prema Uredbi o zaštiti se¬ 
ljačkog posjeda od ovrhe, koja je stupila na snagu 
17. listopada 1939., a izmijenjena je i dopunjena 
Uredbom od 31. siječnja 1941. ne može se duž¬ 
nicima, koji su seljaci, na sudskoj 
dražbi prodavati sav njihov zemljišni 
posjed, već im se jedan dio njihovog 
zemljišnog posjeda mora ostaviti, da 
na njemu mogu živjeti sa svojom 
obitelji. Prema toj Uredbi ne smije se seljaku 
dužniku na sudskoj dražbi prodati: 1. kuća s okućni¬ 
com i dvorištem u površini od 20 ari, to jest 555. če¬ 
tvornih hvati; 2. od obradivog zemljišta najmanje 3 
hektara, to jest 5 jutara (rali) i 333 četvorna hvata. 

Ako seljak dužnik ima više od 6 članova obitelji, onda 
mu se za svakog člana obitelji ima ostaviti još pol 
hektara, to jest 1388 četvornih hvati. Ako seljak ne¬ 
ma toliko obradivog zemljišta, a ima šume (šikare), 
onda mu je zaštićeno od ovrhe dvostruko toliko šume 
(šikare). Ako na primjer seljak ima dva hektara obra¬ 
divog zemljišta i tri hektara šume (šikare), onda mu 
je zaštićeno od ovrhe dva hektara obradivog zemljišta 
i dva hektara šume (šikare), koji mu se računaju 
mjesto trećeg hektara obradivog zemljišta; 3. gospo¬ 
darske zgrade, koje su seljaku dužniku potrebne za 
uredno vođenje gospodarstva na naprijed navedenom 
zemljištu. 

No to ne vrijedi bez iznimke u svakom slučaju, 
već ima tražbina, kojima je zakon dao prednost, da 
se radi njihove ovršne naplate mogu seljaku prodati 
zemljišta navedena naprijed pod 2) i gospodarske 
zgrade navedene pod 3). Te tražbine su takove na¬ 
ravi, da bi bilo nepravedno uzimati u zaštinu dužni¬ 
ka i time onemogućiti njihovu naplatu. Te tražbine su 
ove: 

1. tražbine za naknadu štete, počinjene kazne¬ 
nim djelima lišenja života ili povrede tijela; 

2. tražbine s naslova uzdržavanja, koje mora po 
zakonu davati na primjer muž ženi, otac djeci ili djeca 
nemoćnim siromašnim roditeljima i slično; 

3. tražbine za protuvrijednost za pribavljeno ze¬ 
mljište, ako je dužnik ostao dužan kupovninu za ze¬ 
mljište, ili je pozajmio novaca za kupljeno zemljište 
i slično, no u tim slučajevima može se dužniku pro¬ 
dati na dražbi samo ono zemljište, za kojega nabavku 
se je zadužio; 

4. zahtjevi zakonskih i nužnih nasljednika, koji 
im pripadaju po njihovom pravu na zakonski ili nužni 
nasljedni dio; 

5. hipotekarne tražbine (to su takove tražbine, 
za koje je uknjiženo pravo zaloga na nekretninama), 
što ih je seljak preuzeo s nekretninama dužnika, koji 
u vrijeme podizanja zajma nije bio seljak u smislu 

ove Uredbe ili nije bio zaštićen odnosna ne bi bio 
zaštićen propisima navedene uredbe. 

No ni u tom slučaju, pa ni za dužni porez i na¬ 
met ne može se seljaku prodati na dražbi ili uzeti pod 
sekvestraciju (prinudnu upravu) kuća s okućnicom i 
dvorištem do 20 ari površine, na kojima seljak živi 
bilo sam bilo sa svojom obitelji. 

Na nekretnine, koje su prema navedenom izuzete 
ispod ovrhe, ne smije se dozvoliti ni ovršna uknjižba 
prava zaloga ni sekvestracija. 

Sud ne može znati, da li i kojemu dužniku pri¬ 
pada zaštita po Uredbi o zaštiti seljačkog posjeda od 
ovrhe, pa će na vjerovnikovu molbu (ako vjerovnik 
ima ovršivu tražbinu) dozvoliti dražbu ili prinudnu 
upravu ili ovršnu uknjižbu prava zaloga na dužnikove 
nekretnine, a dužnik, kojemu pripada zaštita po 1 toj 
uredbi treba kod općine izvaditi svjedodžbu, da je 
seljak u smislu Uredbe o zaštiti seljačkog posjeda od 
ovrhe, i kod suda zatražiti zaštitu, to jest obustavu 
ovrhe i ukinuće svih ranije dozvoljenih i provedenih 
ovršnih čina, pa i brisanje ovršne uknjižbe. 

Po propisima ovršnog zakona sud 
ne smije na ovršnoj dražbi prodati 
dužnikove nekretnine za kojugod ci¬ 
jenu, već ih smije prodati samo onda, 
ako na dražbi polučena kupovnina iz¬ 
nosi najmanje dvije trećine od pro¬ 
metne vrijednosti dražbovanih nekret¬ 
nina. Takovacijen a, ispod koje sud ne 
imijena dražbi prodati dužnikove ne- 
kretnine, zove se najniža prihvatlji¬ 
va ponuda. Tim zakonskim propisom pružena je 
dužnicima daljnja vrlo važna zakonska zaštita, jer su 
na taj način osigurani, da se njihove nekretnine ne će 
na dražbi prodati u bescjenje, često puta se događa, 
da se za nekretnine, izložene na dražbi, ne javi kupac, 
koji bi htio za njih platiti tu zakonom određenu naj¬ 
nižu cijenu, pa se u takovom slučaju te nekretnine ne 
mogu prodati, što ide u prilog dužniku. 

v Sud prema tome mora u ovršnom postupku za 
dražbu nekretnina najprije ustanoviti prometnu vrijed¬ 
nost dražbi izloženih nekretnina, da može u dražbenim 
uvjetima odrediti, koliko iznosi najniža prihvatljiva 
ponuda za te nekretnine. U tu svrhu sud mora pro¬ 
vesti procjenu dražbi izloženih nekretnina, pa izdati 
zaključak o procjeni, u kojemu se navodi, na koliko je 
sud procijenio dražbi izložene nekretnine. Sud može 
procjenu u ovršnom postupku provesti ili na temelju 
svjedodžbe o vrijednosti izdane po općinskom pogla¬ 
varstvu, ili preslušanjem gospodarskih vještaka. Sud 
će procjenu dražbi izloženih nekretnina provesti na 
osnovu svjedodžbe o vrijednosti izdane po općinskom 
poglavarstvu, ako dužnik valjano i obrazloženo ne 
prigovori procjeni sadržanoj u toj svjedodžbi (ili ako 
ne dođe sudu na ročište, koje je određeno za dužni¬ 
ka? preslušanje o toj svjedodžbi) i ako sud smatra, 
da je ta procjena valjana. Cesto sudovi u ovršnom 
postupku vrše procjenu dražbovanih nekretnina na 
osnovu svjedodžbe općinskog poglavarstva, ako 
dužnik izričito ne prigovori općinskoj procjeni i ne 
zatraži procjenu svojih dražbovanih nekretnina po go¬ 
spodarskim vještacima. Stoga je potrebno, 
da se dužnik u ovršnom postupku 
brine oko procjene svojih dražbi iz¬ 
loženih nekretnina, pa ako ih je opći¬ 
na u svjedodžbi prenisko procijenila, 
da na sudu prigovori toj procjeni i 
zatraži procjenu kod suda putem go¬ 
spodarskih vještaka, jer — kako rekosmo 
o toj procjeni zavisi, za koji iznos se dužnikove 
nekretnine smiju prodati na dražbi. Kad dužnik 
dobije od suda zaključak o procjeni 
svojih dražbi izloženih nekretnina, 
neka proti tom zaključku podnese 
pravni lijek na viši sud u svakom slu¬ 
čaju, kad vidi ili misli, da je sud pre¬ 
nisko procijenio dražbi izložene ne¬ 
kretnine. 

Nakon sudske procjene dražbi izloženih nekretni¬ 
na mora vjerovnik, koji je zatražio dražbu dužnikovih 
nekretnina, sudu podnijeti dražbene uvjete, na osnovu 
kojih će se vršiti prodaja na dražbi. U tim dražbe¬ 
nim uvjetima moraju biti točno navedene nekretnine, 
koje se imaju prodati na dražbi, njihova vrijednost 
prema sudskoj procjeni, najniža prihvatljiva ponuda, 
jamčevina, koju moraju dražbovatelji položiti sudu 
prigodom dražbovanja, kada i na koji način mora 
kupac platiti kupovninu, kada će kupac dobiti u 
posjed na dražbi kupljene nekretnine, kada će se 
kupcu dozvoliti uknjižba prava vlasništva na dražbi 
kupljenih nekretnina, otkada kupac mora plaćati po¬ 
reze i druge javne daće na te nekretnine i tako dalje. 
Sud će zaključkom odobriti dražbene uvjete, ako oni 
odgovaraju zakonskim propisima, pa će nakon toga 
odrediti dražbeno ročište, na kojem će se po zakon¬ 
skim propisima izvršiti dražba nekretnina. Nakon 
ovršne prodaje dražbovanih nekretnina sud će podi¬ 
jeliti kupovninu prema zakonskim propisima. 

Pravni lijekovi i odlaganje dražbe 

Još dok je bio na snazi stari ovršni zakon, na¬ 
učili su se dužnici odgađati i zavlačiti ovršnu prodaju 
svojih pokretnina ili nekretnina na taj način, što su 
proti svakoj odluci, koju je sud izdao u toku ovršnog 
postupka, ulagali pravne lijekove na viši sud, pa se 
dražba time zaista mogla kroz dugo vrijeme odla¬ 
gati. Danas toga više nema i ne može biti. Prema 
propisima novog ovršnog zakona, koji je stupio na 
snagu 1. siječnja 1938. godine, sud ne može i ne će 
odgoditi dražbu pokretnina ili nekretnina, ako je 
ovršenik (dužnik) podnio pravni lijek proti zaključku, 
kojim je sud raspisao dražbu i odredio dražbeno ro¬ 
čište, ili proti dražbenom proglasu, kojim je sud odre¬ 
dio provedbu dražbe. Po sadanjem ovršnom zakonu 
ima u ovršnom postupku odgodnu moć jedino utok 
proti zaključku, kojim je sud dozvolio ovrhu na po- 

kretnine ili nekretnine, ili kako se to kaže, proti do¬ 
zvoli ovrhe. No čim je dozvola ovrhe postala pravo¬ 
moćna (ako se ovršenik u zakonskom roku nije žalio 
proti dozvoli ovrhe, ili ako je viši sud odbio tu 
njegovu žalbu), onda sud može i mora po zakonu bez 
odlaganja provesti cijeli ovršni postupak i prodati na 
dražbi dotične pokretnine ili nekretnine, kojih dražba 
je dozvoljena, a pravne lijekove, koje ovršenik podnese 
proti daljnim odlukama suda, izdaninl u toku ovršnog 
postupka, sud će poslati višem sudu na rješenje istom 
poslije obavljene dražbe, a ne prije dražbe, jer bi se 
time nedozvoljeno odugovlačio dražbeni postupak. 

Prigovori, da je tražbina podmirena 

Dužnici u ovršnom postupku više puta prigova¬ 
raju, da su vjerovniku već platili njegovu tražbinu, 
radi koje vjerovnik proti njima vodi ovrhu. U tom po¬ 
gledu vrijede ovi zakonski propisi: 

Dužnik ne može u ovršnom postupku uopće pri¬ 
govarati, da je tražbinu platio vjerovniku još; prije 
izdanja osude, na osnovu koje vjerovnik vodi ovrhu za 
naplatu svoje tražbine, jer je o tome pitanju sud u 
parnici već proveo raspravu i dokaz, pa jednom za 
vazda pravomoćnom osudom sudio, da i koliko dužnik 
mora platiti svome vjerovniku. Ovršni sud uopće ne 
će raspravljati o takvim prigovorima, već će ih bez 
svakog raspravljanja odbaciti. 

Ako ovršenik (dužnik) misli i tvrdi, da je nakon 
izdanja osude, kojom je osuđen da plati vjerovniku 
neku svotu, platio vjerovniku dosuđeni dug, ili se ri¬ 
ješio toga duga nagodbom ili bilo kojim drugim na¬ 
činom, onda mora za dokaz toga prestanka duga po¬ 
dići tužbu proti vjerovniku, koji proti njemu vodi 
ovrhu za naplatu podmirenog duga. Sud će tu tužbu 
u redovnoj parnici raspraviti i presuditi, da li taj ra¬ 
nijom osudom vjerovniku dosuđeni dug još postoji 
ili je na bilo koji način podmiren. U samom ovršnom 
postupku sud po zakonu o tom prigovoru ne može ni 

raspravljati ni donositi odluke. Radi toga nema ni¬ 
kakvog smisla proti dozvoli ovrhe ili proti drugim 
sudskim odlukama u toku ovršnog postupka višem 
sudu podnositi pravne lijekove, u kojima ovršenik do¬ 
kazuje, da je svom vjerovniku platio odnosni dug, jer 
će takove pravne lijekove viši sud odbaciti, jer prema 
izloženom tim prigovorima nema mjesta u ovršnom 
postupku, već za rješenje takovih prigovora treba 
tužbom pokrenuti posebnu parnicu. 

Rokovi za pravne lijekove 
u ovršnom postupku 

Po novom ovršnom zakonu pravni lijekovi proti 
odlukama suda, izdanim u ovršnom postupku, imaju 
se podnijeti u zakonskom roku od osam dana. Sve 
nakon toga roka podnesene pravne lijekove sud će 
odbaciti kao prekasno podnesene. 

Jedino proti odluci suda, kojim se dozvoljava 
ovršna uknjižba prava zaloga na dužnikovim nekret¬ 
ninama, iznosi rok za pravni lijek 15 dana. 

KAZNENI POSTUPAK 


U kaznenom postupku pred kaznenim sudom je 
već mnogi doživio, da je sud obustavio (bez prava 
l 1 ? °b novu ) kazneni postupak, ako je tužitelj zakasnio 
ili nije došao na određenu raspravu. Drugi put su se 
protivnici pomirili, pa nisu došli na raspravu misleći, 
da će sud radi njihovog nedolaska obustaviti postupak, 
pa su se čudili, kad sud nije obustavio kazneni po¬ 
stupak, već ih je ponovno zvao na raspravu. A bilo je 
i takovih slučajeva, da su se oštećeni i okrivljeni na¬ 
godili, pa su pred sudom izjavili, da traže obustavu 
kaznenog postupka, odnosno da oštećeni okrivljenome 
oprašta, a na sudu im je rečeno, da se kazneni po¬ 
stupak u dotičnom predmetu ne može obustaviti, već 
da se mora provesti rasprava, a krivac da mora biti 
osuđen, makar to oštećeni ne traži i odustaje od 
kaznenog progona okrivljenog. 

Tome se mnogi čude, pa ili ne razumiju ili ne 
vjeruju, kad im sudac kaže, da je tako, jer su doživjeli, 
da je sud u nekom slučaju postupao ovako, a u drugom 
slučaju drugačije. 

Zašto je to tako, odmah ćemo razjasniti. U ka¬ 
znenom zakonu ima trivrsti kaznenih 
djela, koje se bitno razlikuju jedna 
od druge, pa za svaku od tih vrsti 
kaznenih djela vrijede posve različni 
zakonski propisi. Kaznena djela dijele se na: 

. 1- Kaznena djela, za koja je zakon prepustio (tim 
djelima) oštećenom licu posve slobodnu odluku, da li 
će tražiti, da počinitelj bude kažnjen ili ne. Među ta¬ 
kova kaznena djela spadaju na primjer uvrede po¬ 
štenja, klevete, preljub i još nekoja, koja se rijeđe po- 
činjaju. To su posve privatne stvari dotičnih stranaka, 
pa se takova kaznena djela i zovu privatni de¬ 
likti (delikt znači kazneno djelo). Tko hoće, da sud 

zbog takovog kaznenog djela provede kazneni postu 
pak i osudi počinitelja, taj mora podnijet! sudu tužbu 
i dolaziti na raspravu da zastupa optužbu. U k.i/ne 
nom postupku zbog takovog kaznenog djela muze 
tužitelj povući svoju tužbu kadgod hoće, sve dok sud 
nije izrekao osudu, pa će sud u slučaju povlačenja 
tužbe obustaviti kazneni postupak. Isto tako ce sud u 
kaznenom postupku zbog privatnog delikta obustaviti 
kazneni postupak, ako tužitelj ne dođe točno u odre 
đeno vrijeme na raspravu, jer se po zakonu uzima, da 
tužitelj nije došao na raspravu radi toga, sto je oc li¬ 
stao od svoje tužbe. ... „ „„ 

2 Kaznena djela, koja se kažnjavaju samo po 
prijedlogu oštećenog lica. No kad oštećeni predloži, da 
se proti počinitelju takovog kaznenog djela provede 
kazneni postupak, onda sud mora taj kazneni postupak 
provesti po službenoj dužnosti, a oštećeni se vise ne 
mora za to ništa brinuti, niti mora dolaziti na raspra¬ 
vu. Takova kaznena djela jesu na primjer: lake tje¬ 
lesne ozljede zadane predmetom, koji ne može čo 
vjeku nanijeti tešku tjelesnu povredu (dakle najlakši 
slučajevi tjelesnih ozljeda), manje (u zakonu P otdn 
opisane) krađe, namjerno oštećenje tuđe imovine, ako 
nanesena šteta nije veća od 3.000 Kuna i jos neki 
rijeđi slučajevi. Tko hoće da sud postupa proti pou 
nitelju ovakovog kaznenog djela, taj mora kod suc 
staviti prijedlog za progon, a ako se s okrivljenim na¬ 
godi, može kod suda povući svoj prijedlog za progon, 
pa će sud obustaviti daljnji kazneni postupak. No ako 
£ kaznenom postupku zbog takovog kaznenog djela 
oštećeni ne dođe na raspravu, sud ne smije i ne ce 
obustaviti kazneni postupak, jer sud u takovom slu¬ 
čaju mora po službenoj dužnosti postupati sve dotle, 
dok oštećeni izrično ne povuče svoj prijedlog za pro¬ 
gon. Zato će na primjer u kaznenom postupku zbog 
lake tjelesne ozljede sud nastaviti postupak i u tu 
svrhu odrediti ponovnu raspravu, premda ni oštećeni 
ni okrivljeni nijesu pristupili na raspravu. Radi toga 
je potrebno, da oštećeni u kaznenom postupku zbog 

ovakovih djela iznčno sudu javi (pismeno ili usmeno 
u zapisnik), da povlači svoj prijedlog za progon, ako 
se s okrivljenim nagodio i odustao od kaznenog pro¬ 
gona okrivljenog. s F 

v 3 Kaznena djela, zbog kojih sud po službenoj 
dužnosti vodi kazneni postupak i bez prijedloga ošte- 
eenog lica. Zbog takovih kaznenih djela sud ne može 
obustaviti kazneni postupak proti počinitelju, pa ma- 
kar se oštećeni i okrivljeni nagodili i makar sam ošte¬ 
ćeni trazi, da se obustavi svaki daljni kazneni po¬ 
stupak proti počinitelju. U ovu vrstu spadaju teža i 
najteža kaznena djela. Takova kaznena djela ne tiču 
se samo onoga, koji je njima oštećen, već cijele nje¬ 
gove okolice i čitave ljudske zajednice, jer čitavi na¬ 
rod ima interesa, da u njegovoj sredini ne bude zlo- 
cinaca, ljudi, koji su skloni težim kaznenim djelima, 
11 drugim riječima, da među njima ne bude opasnih 
ljudi Bas radi toga ima ne samo oštećeni već i cijeli 
narod interesa, da počinitelji takovih težih kaznenih 
djela budu kažnjeni, da se na taj način obuzdavaju 
zlu skloni ljudi, pa da se time spriječavaju nova zlo¬ 
djela. Radi toga se država kao predstavnica naroda 
brine za ustanovljenje i pronalaženje počinitelja ta- 
ovih kaznenih djela — a to čini pomoću svoje žan- 
darmerije i redarstva — te za njihovo kažnjavanje. 
Zato država sama u ime svojih građana predaje sudu 
tužbu za suđenje o takovim kaznenim djelima, a u 
ime države to čini i pred sudom zastupa optužbu dr- 
zavm tužitelj. Kod takovih kaznenih djela oštećeni i 
nije tužitelj, već je tužitelj sama država, a oštećeni u 
takovom kaznenom postupku ima samo pravo, da se 
pridruži tom postupku kao privatni učesnik i da stavi 
svoj odštetni zahtjev, te da se pred sudom brine za 
svoju odštetu. 

Ako nakon svršenih izviđaja ili istrage o nekom 
kaznenom djelu državni tužitelj stekne uvjerenje da 
nema mkakovih dokaza, da je okrivljeni počinio do¬ 
tično kazneno djelo ili da nema drugih dovoljnih za¬ 
konskih razloga za njegov progon, onda će odustati od 

kaznenog progona okrivljenog. O tome će , državni 
tužitelj ili sud obavijestiti (tim djelom) oštećenoga i 
saopćiti mu, da i u kojem roku može oštećeni sam 
preuzeti kazneni postupak, naime staviti kod suda 
zahtjev, da vodi dalje kazneni postupak proti okrivlje¬ 
nom. U takovom slučaju morat će se oštećeni sam 
brinuti za vođenje kaznenog postupka, te za sastav i 
zastupanje optužnice. 

Ako državni tužitelj izjavi, da ne nalazi osnova 
za kazneni progon okrivljenog zbog nekog kaznenog 
djela, onda redovno nema smisla, da oštećeni preuz¬ 
me i’sam vodi daljni kazneni postupak, jer ima jako 
malo izgleda za uspjeh u takovom slučaju. Dokgod 
naime ima zakonskih razloga za kazneni postupak 
proti okrivljenom odnosno vjerojatnosti za dokaz, da 
je okrivljeni počinio neko kazneno djelo i da radi to¬ 
pa bude osuđen, dotle državni tužitelj ne će odustati 
od njegovog progona, a državni tužitelj pozna vrlo 
dobro propise kaznenih zakona, pa će on o tome više 
i bolje znati, nego oštećeni. 

Pravni lijekovi u kaznenom postupku. 

U kaznenom postupku vrijede posve različni pro¬ 
pisi i rokovi za pravne lijekove, pa na to napose upo¬ 
zoravam. Ovdje donosimo upute o pravnim lijekovima 
proti osudama i rješenjima kotarskih sudova u kazne¬ 
nom postupku. 

Proti osudi kotarskog suda može se uložiti pri¬ 
ziv, a mogu ga uložiti samo okrivljeni i tužitelj. Kod 
svih onih kaznenih djela, koja se progone po službe¬ 
noj dužnosti (ureda radi) bilo na prijedlog bilo i bez 
prijedloga oštećenog lica (a to su djela, koja smo 
naprijed opisali pod 2. i pod 3.), oštećeni nije tužite j, 
pa zato oštećeni i ne može uložiti priziv proti osudi, 
kojom je okrivljeni oslobođen od optužbe. Rekli smo 
već, da je u tim slučajevima država sama tužitelj po 
svom državnom tužitelju, pa zato sud takove osude 
šalje državnom tužitelju, koji proti njima ulaže priziv, 

ako nađe da ima za to razloga. Najobičniji takovi 
učajevi jesu krađe i lake tjelesne ozljede 

° đ T t ah " ak0n P ro giašenja kaznene osude pita 
dac stranke, jesu li zadovoljne s osudom Ako 
s ranke izjave, da su zadovoljne, onda im sud ne će 
m ,dostavit, osudu. Tužitelj ili oštećeni, kojima je ka- 

s™! 10 "^ 0 Tu d ° SUđen troŠak iH ođštet i mogu na 
dp -l, zaktjev doblt i kod suda samo izvadak iz te osu¬ 
de (to se zove odštetna osuda), u kojemu niše što 
im je okrivljeni dužan platiti, pa na osnovu toga mo¬ 
gu prema potrebi tražiti ovrhu. ^ 

Hnm Stra T’ ko J\ nije zadovoljna s kaznenom osu- 

izhvitTT ° đmah "/* Suđu nakon P ro glašenja osude 
izjaviti, da nije zadovoljna i da »izjavljuje priziv« 

; 3 ^ t0m ? m ° ra dodati ’ da I' izjavljuje pri¬ 

rod- • đ P ov ro de zako na ili rad$ izreke o krivnji ili 
di izreke o kazni ili radi izreke o odšteti ili radi 
izreke o troškovima, odnosno radi kojih od navede¬ 
nih razloga odnosno dijelova osude. Stranka se me¬ 
đutim ne mora odmah odlučiti, već može reći, da si 
pridržava trodnevni rok za razmišljanje, pa može izja- 
vit. pnziv u roku od tri dana računajući od dana pro¬ 
glašenja osude. Ta izjava je već sama po sebi pot- 

sud,'. ? r 'p V ’ CC t0 -, ViŠ1 Sud dešavati, makar stranka 

Nn .4, l P " e ^ Se mkakav đal i ni P' s meni pravni lijek. 

rednvnn"^- ° S,m t0ga P odni i e tl sudu (a to se 
edovno i čim) svoje obrazloženje priziva (koje se po 

°P ravdan i e Poziva), u kojem će potanje 
obrazložiti, zašto se žali proti toj osudi. F 

• • Stra nka, koja je izjavila priziv, može prigodom 

ćeT n! nZ ' Va tra , Ž ' fl J da i°i sud dostavi osudu. Sud 

zatrti LT' n0 , traZenje ’ UČinitK No ak0 slrrmka ne 
zatraz, dostavu kaznene osude, sud joj bez njezinog 

izričitog zahtjeva ne će dostaviti kazienu osudu g 

OS.ldP imn k0Ja Je 'f JaVlIa Pr ' ZiV ' Zatra žila dostavu 
osude, ma pravo u roku od 8 dana, računajući od da¬ 
na dostavljene joj osude, predati sudu svoje »oprav- 
oanje priziva«, kako smo naprijed naveli. 

Okrivljeni, koji nije bio kod suda na raspravi ni 

prigodom proglašenja osude, dobit će od suda osudu 
bez posebnog zahtjeva. U tom slučaju ima okrivljeni 
pravo predati sudu u roku od tri dana (usmeno u za¬ 
pisnik ili pismeno) svoju izjavu priziva, a ako je u 
tom roku predao sudu: izjavu priziva, može u roku od 
8 dana, računajući od dana primitka osude, predati 
sudu još i opravdanje priziva. No ako okrivljeni nije 
u roku od tri dana predao sudu izjavu priziva, onda 
nakon izmaka roka od tri dana ne može više ulagati 
nikakav pravni lijek, pa ni opravdanje priziva. 

Okrivljeni, koji je osuđen iz ogluhe, može u roku 
od tri dana predati sudu i molbu za povratu u pređa- 
šnje stanje, ako može dokazati, da je nepredviđenim 
ili neotklonivim događajem bio spriječen doći sudu 
na raspravu. 

Proti rješenjima kotarskih sudova, izdanim u ka¬ 
znenom postupku, ima mjesta žalbi, i to u roku od tri 
dana računajući od primitka dotičnog rješenja. 

DVIJE PUČKE 
PRAVNE KNJIGE, 

kaje su svakom, osobito seljaku potrebne: 

7. Dr Mijo Lehpamer: 

PRAVNI ŽIVOT NA SELU 

Cijena Kn 12.— 

2. Dr Mijo Lehpamer: 

SELJAK PRED SUDOM 

Cijena Kn 12.— 


Prva knjiga dale pouku o najvažnijim za¬ 
konskim pravima i propisima , a druga upu¬ 
ćuje , kako se ta prava postižu i brane, kad 
netko mora da ide pred sud . 


Obie knjige Ie izdalo 

HRVATSKO KNJIŽEVNO DRUŠTVO 
SV. JERONIMA 

Zagreb. Trg Kralja Tomislava 21. 














Jedno od najvažnijih književnih djela za 
svakog hrvatskog seljaka jest 

SELJAČKO PITANJE, 

koje je dr M i 1 a n I v š i ć napisao 
u ove četiri knjige: 

1. DILJEM SELA .... Kn 15 

2. SELJAČKA POLITIKA . . Kn 15.— 

3. DRUŠTVENI ŽIVOT NA SELU 

Kn 15.— 

4. GOSPODARSKI ŽIVOT NA SELU 

Samo uvezano Kn 30.— 

Sve 4 knjige uvezane u nlatno Kn 120.— 
(za ieronimske članove Kn 100.—) 

Te knjige treba da budu ponos svakog na¬ 
čitanog seljaka. 

Izdalo ih je: 

HRVATSKO KNJIŽEVNO DRUŠTVO 
SV. JERONIMA 

Zagreb. Trg Kralia Tomislava 21. 


O narodu, kojemu je tuđin bio uništio dr¬ 
žavu. oduzeo slobodu, oteo zemlju, jezik i 
sva prava, a koji ie nakon golemih oatnia 
i borba ipak opet došao do svoje slobode i 
države, kazuje nam ova knjiga: 

Dr Josip Anđrić: 

IRSKA - OTOK 
SVETACA I USTAŠA 

Mnogo se uvijek govori, da je hrvatskom 
narodu po svojoj sudbini , po svojini patnja¬ 
ma , po svojim borbama i po svojim težnjama 
vrlo sličan irslzi narod , a dosad još nije bilo 
knjige o irskoj na hrvatskom jeziku. Prvu 
hrvatsku knjigu o toj nada sve zanimivo) 
zemlji napisao je g. 1934. dr Josip Andrić , 
glavni urednik Hrvatskog Književnog Dru¬ 
štva sv. Jeronima , pod naslovom »Na Zele¬ 
nom Otoku « opisavši u njoj svu prošlost i 
sadašnjost irskog naroda u obliku vlastitih 
doživljaja s putovanja u tu daleku zemlju. 
No beogradska je diktatorska vlast tu knjigu 
zaplijenila bojeći se , da irski otpor protiv 
Engleske ne bi bio dobra pouka hrvatskom 
oslobodilačkom pokretu , pa ostadosmo i bez 
te prve hrvatske knjige o Irskoj. Sad je tu 
mula sve zanimlvu knjigu izdalo Društvo 
sv. Jeronima u novom popunjenom izdanju 
i s većim brolem slika . pa treba da je svaki 
načltanljl llrvat ima I pročitati. 

Cijena običnom l/dinilii kn 20. 

Hulio l/tlinilo Ivo 10, 

l/diilo 

HRVATSKO KNIl/IVNO IHMlSlVO 
SV. II HUNIMA 

Zagreb. Trg Knilln I oml Jnv« *1 







Najnovija i najveća jeronknska knjiga o 
nada sve važnom čitanju. o kojem se ko<J 
nas Hrvata oremalo zna i premalo vodi 
briga. 

Dr Ferdo Rožić: 

NA NJIVI 

PUČKE PROSVJETE 

Pisac , nekadašnji urednik a današnji pred¬ 
sjednik najveće hrvatske pučko-prosvjetne 
ustanove , Hrvatskoga Književnog Društva 
sv. Jeronima , bavi se već četrdeset godina 
pitanjem pučke prosvjete i svestranim pro¬ 
učavanjem tog pitanja, — a i mnogo radi 
na tom polju , pa ie u ovoj knjizi iznio po¬ 
glede i iskustva tog svog nastojanja . Čita¬ 
telju se tu , kad čita o pitanjima pučke pro¬ 
svjete u prošlosti i sadašnjosti, otvara pogled 
na jedno područje, koje znači temelj narod¬ 
nog života, pa ne bi smjelo biti načitanijeg 
Hrvata , tko ne bi pitanja s tog područja po¬ 
znavao. Zato je ova knjiga jedna od naj¬ 
potrebnijih i došla je baš u pravi čas , kad 
odmah u početku hrvatskog nezavisnog dr¬ 
žavnog života treba i te kako da mislimo na 
njegov pučlzo-prosvjetni temelj te da ga 
ojačamo i učvrstimo. 

Kniiga u velikom obliku ooseže 714 stranica 
Uvezana u platno stoii 200 Kuna. 

Izdalo ju ie 

HRVATSKO KNJIŽEVNO DRUŠTVO 
SV. JERONIMA 

Zagreb. Trg Kralia Tomislava 21. 













